Thiya Loabeegai - 41 | Vaahaka ތިޔަ ލޯބީގައި – 41 – Vaahaka\n3k 15 0\tFebruary 9, 2021\nދެފަރާތުންވެސް ރުހުނީ އާދައިގެ ގޮތަކަށް ކައިވެނީގެ ވަލީމާ ބޭއްވުމަށެވެ. އާއިލާ އާއި ގާތް އެކުވެރިންގެ އިތުރުން އޮފީހުގައި އެއްކޮށް މަސައްކަތްކުރާ މުއައްޒިފުންނަށް ދައުވަތު އެރުވުނެވެ. ދެމަފިރިން ތިބެން ހަމަޖެހިފައިވި ތަނުގައި ނުހައިކް އާއި ޝަޔަމް ހުއްޓިތިބިއިރު އަލަތު ދެމަފިރިންނަށް ޕާޓީއަށް އަންނަމުންދިޔަ މީހުންގެ ފަރާތުން ތަހުނިޔާ އޮހެމުންދިޔައެވެ.\nނުހައިކް އާއި ސަލާމް ކޮށްލި ހިޔާމްގެ މޫނުމަތިންވެސް ފެންނަމުންދިޔައީ ފުޅާ ހިނިތުންވުމެކެވެ. ނުހައިކްއާއި ދިމާކޮށްލުމުގެ ގޮތުން ލާނެތް އެއްޗެކޭ ބުނެލުމަށްފަހު ހިޔާމް އެތަނުން ދިޔައެވެ. ދެގަޑިއިރަށް ދެމިގެންދިޔަ ޕާޓީއަށްފަހު މަޑުމަޑުން މީހުން ހުސްވަމުންގޮސް ޕާޓީ ނިމުމަކަށް އައިރިރު ޝަޔަމްގެ މޫނުމަތިން ވަރުބަލިކަން ފައުޅުވަމުން ދިޔައެވެ. ކުރިއަށްއޮތް ހަފުތާ އެދެމީހުން ހޭދަކުރަން ހަމަޖެހިފައިވަނީ ރިސޯޓެއްގައި ކަމުން އެތަނަށް ދިއުމަށްޓަކައި އާއިލާގެ މެމްބަރުންނާއި ސަލާމްކުރުމަށްފަހު އެދެމަފިރިން ކާރަށް އެރިއެވެ. އާދައިގެ ދުވެއްޔެއްގައި ކާރުގޮސް މަޑުކޮށްލީ ޝަޔަމްގެ ޕްރައިވެޓް ލާންޗް އޮތް ދިމާއަށެވެ. އެެއާއެކު ކާރުން ފައިބައިގެން އައިސް ޝަޔަމް ފޭބުމަށް ނުހައިކް އެހީވެދިނެވެ. އޭރު އާދިލް އެމީހުންގެ ލަގެޖްތައްް ލާންޗްގެ ފަޅުވެރިއަކާއި ހަވާލުކުރުމަށްފަހު އައިސް ކާރު ކައިރީގައި މަޑުކޮށްލަނީއެވެ. ހިނިތުންވެފައި ޝަޔަމްއާއި ނުހައިކްއަށް މަރުހަބާ ކިޔަމުން އަމާން ދަތުރަކަށް އޭނާ އެދުނެވެ.\nހަނދުވަރުގެ ރިހިއަލީގައި ވިދަމުންދިޔަ ކަނޑުގެ ލޮނުގަނޑު ކަފަމުން ލާންޗް އައިސް އެމީހުންގެ މަންޒިލަށް މަޑުކޮށްލިއިރު ޝަޔަމް އާއި ނުހައިކްގެ މޫނުމަތިން ހިނިތުންވުން ނުފިލައެވެ. އޭރު އެމީހުންގެ އިސްތިގުބާލުގައި ރިސޯޓްގެ ދެތިން މުއައްޒިފަކު މަޑުކޮށްލައިގެން ތިއްބެވެ. އެމީހުނަށް ޚާއްސަކުރެވިފައިވި ކޮޓަރިއާއި ހަމައަށް ދެވުނުއިރު މުޅި އެހިސާބުވަނީ ވަރަަށް ފުރިހަމައަށް ތައްޔާރުކޮށްލާފައެވެ. އެމީހުނަށް ޝުކުރު އަދާކުރަމުން ނުހައިކް ޝަޔަމް ގޮވައިގެން ކޮޓަރިއަށް ވަނެވެ. ވަށައިގެން ނަޒަރު ހިންގައިލި ޝަޔަމްގެ ދެލޮލުގެ ވިދުން ގަދަވެގެން ދިޔައީ އެކޮޓަރީގެ ފުރިހަމަކަމުންނެވެ. ވަށައިގެން އެކިދިމާލުގައި އުއްބައްތި ދިއްލައިފައިވީއިރު ވިރެމުންދިޔަ އުއްކޮޅުގެ ސަބަބުން މަޑުމަޑު މީރުވަހެއް ކޮޓަރިތެރޭގައި ހިފައިލައިފައި ހުއްޓެވެ. އެނދުމަތިވެސް ވަނީ މިރެއަށްޓަކައި ޚާއްސަކޮށް އެދެމަފިރިންނަށް ތައްޔާރުކޮށްލައިފައެވެ. ތާޒާ ފިނިފެންމަލުގެ ފިޔަތަކުން އެނދުމަތި ފަޅުފިލުވައިލައިފައިއޮތް އިރު ކޮޓަރީގައިވި ވަހާއި ފިނިފެންމަލުގެ ވަސްވަނީ ގުޅިލައިމެހިފައެވެ. ދެލޯ މަރައިލަމުން ޝަޔަމްއަށް ފުންނޭވާއެއް ލެވުނުއިރު ދުރުގައި ޝަޔަމްގެ ހަރަކާތްތަކަށް ބަލަން ނުހައިކް ހުރީ ހިނިތުންވެފައެވެ. މަޑުމަޑުން ދެލޯ ހުޅުވައިލި ޝަޔަމް އާއި ނުހައިކްގެ ދެލޯ އަމާޒުވީ ހިނދު ދެހިތުގެ ތެޅުން އިންތިހާއަށް އަވަސްވެގެން ދިޔައެވެ. ހިންދިރުވައިލި ޝަޔަމް އިސްޖަހައިލިއިރު ނުހައިކް ހުރީ އެނޫން ދިމާއެއް ބަލަން ބޭނުންނުވެފައެވެ.\nޝަޔަމްގެ ގާތަށް ޖެހިލަމުން އޭނާގެ އިސްއުފުލައިލުމަށްފަހު އެނިތުގައި ނުހައިކް ލުއިކޮށް ބޮސްދިނެވެ. އަދި ތާޒާވެލައިގެން އައުމަށް ނުހަނު ލޯބިން އެދުނެވެ. އޭނާ މިއައު ބާބު ފަށަން ބޭނުންވަނީ އެންމެ ރިވެތިގޮތުގައިކަމަށް މަޑުމަޑުން ބުނެލިއެވެ. ނުހައިކްގެ އަޑުގައިވި އަސަރުން ޝަޔަމްގެ ލޯލިތައް ކޮޅަށް ޖެހިގެންދިޔައެވެ. މަޑުމަޑުން ބޯޖަހައިލަމުން ފާޚާނާއި ދިމާއަށް ޝަޔަމް ހިނގައިގަތެވެ.\nއަލަތު ކައިވެނީގެ ރޭ ދެމަފިރިން ފަށައިގަތީ ކުރެވުނު ދެރަކުއަތުގެ ސުންނަތް ނަމާދަކުންނެވެ. ނަމާދަށްފަހު ކައިވެނީގައި ބަރަކާތްލެއްވުން އެދި ދެމީހުން އެކުގައި ދުޢާކުރިއެވެ. އަދި އެއަށްފަހު ޝަޔަމްގެ ނިތުގައި އަތް ބާއްވައިލަމުން ނުހައިކް ލޯތްބާއެކު ދުޢާކުރުމަށްފަހު އެނިތުގައި ބޮސްދެމުން ޖަންބުކުލަ އަރަމުންދިޔަ އެމަޑު ކޯތާފަތުގައި ފިރުމައިލިއެވެ.\nޝަޔަމް އަޅައިގެންހުރި ދޮޅިއާއި ފަޔަށް މަހާލައިފައިވި އިސްޓާކީނު ބާލައިދެމުން މުސައްލަ ގެންގޮސް އަލަމާރީގެ ތެރެއަށް ނުހައިކް ލިއެވެ. އޭރު ކޮޅަށް އިސްޖެހިފައި ޝަޔަމް ހުރީ ލަދުވެތިގޮތަކަށެވެ. ބާރު ހިނގުމެެއްގައި އައިސް ނުހައިކްއަށް ޝަޔަމްގެ ގައިގައި ބައްދައިލެވުނީ އެތައް ދުވަހެއްގެ ދިގު އިންތިޒާރެއް ނިމުމަށް އައުމުން އެކަމަށް ހަމްދުކުރާ ހާލުއެވެ. ދުވަހަކު ޝަޔަމް ދޫކޮށްނުލާނަމޭ ބުނެލާފަދަ ގޮތަކަށެވެ. ނުހައިކްގެ މޭގައި މޫނު ފޮރުވައިލަމުން ޝަޔަމް އެހަށިގަނޑުގައި ބައްދައިލިއެވެ. އެތައްް ދުވަހަކު ކެތްތެރިކަމާއެކު ކުރި ދިގު އިންތިޒާރުގެ ނިމުން އައި އިރު ދެހިތްވަނީ އެކަކު އަނެކަކަށްޓަކައި ލޯތްބާއި ކުލުނުން ފުރިފައެވެ.\nމަޑުމަޑުން ޝަޔަމް އުރައިލަމުންގޮސް ނުހައިކް އޭނާ އެނދުމަތީގައި ބާއްވައިލިއެވެ. އޭރުވެސް ލަދުގަނެފައި ނުހައިކްގެ މޭގައި މޫނު ޖައްސައިލައިގެން ޝަޔަމް އޮތީ ގުޑިލަންވެސް ނުކެރިފައެވެ. އެތަން ފެނުމުން ނުހައިކްގެ ތުންފަތުގައި ލާނެތް ހިނިތުންވުމެއް ދުވެލިއެވެ. ޝަޔަމްއާއި ގާތްވެލަމުން އިތުރަށް ލަދުގަންނަވައިލައި ލާނެތް ސަމާސާއެއްކޮށްލުމަށް ހިތްއެދުނެވެ. އެމޫނުގައި ފިރުމައިލަމުން ނުހައިކް ގާތްވެލިވަގުތު ޝަޔަމް ދެލޯ މަރައިލީ ނުހައިކްއަށް ފުރުސަތުދެމުންނެވެ. ކޮޓަރީގައި ރަސްކަންކުރަމުންދިތަ އުއްބައްތި ތަކުގެ އަލި ފަނޑުވަމުންދިޔަ ވަގުތު ފާރަށް އެޅިފައިވި ދެމަފިރިންގެ ހިޔަނި އެކަތިގަނޑަކަށްވީ ދުވަހަކު ވަކިނުވުމަށް އެކި އަހުދާއި ވައުދު ވަމުންނެވެ. އަބަދުމެ އެކުގައި ދެދުނިޔޭގައިވެސް ލެއްވުމަށްއެދި ދުއާކުރަމުންނެވެ. އުފަލާއި ހިތްހަމަޖެހުމާއެކު ހަޔާތުގައި ހުޅުވިގެންމިދިޔަ އައު ބާބަށް މަރުހަބާ ކިޔަމުންނެވެ.\nޖެހިގެން އައި ދުވަހުގެ ހެނދުނުގެ ވަގުތެއްގައި ޒާއިންގެ އާއިލާ މެލޭޝިއާއަށް ދިއުމަށް ފުރީ ނަޒީމްއަށް އިތުރު ފަރުވާ ހޯދުމުގެ ބޭނުމުގައެވެ. ސާރާ އާއި ބައްދަލުކޮށްލުމަށްފަހު ލަމްޔާ ދިޔައިރު އެމީހުނަށް ކާމިޔާބު ދެއްވުންއެދި ސާރާ ދުޢާ ކުރިއެވެ. އެކަނި ގޭގައި ހޭދަކުރަން ޖެހުނަސް ސާރާގެ ފަރާތުން އެއްވެސް ޖެހިލުންވުމެއް ނުވަތަ ނުތަނަވަސްކަމެއް ނުފެނުނީ އެގޮތަށް އެކަނި ދިރިއުޅުން ވޭތުކުރަންވެސް އޭނާ އާދަވެފައި ހުރީމައެވެ. ނުހައިކްމެން އެނބުރި އައުމުން ގޭތެރޭގެ ފަޅުފިލާނެކަން އެނގޭތީ އެކަމުން ހިތްހަމަ ޖައްސައިލައިގެން ސާރާ އިނީއެވެ. އޭނާގެ ދެދަރިންނަށްވެސް އެކުދިން ބޭނުންވިފަދަ ދިރިއުޅުމެއް ހޯދައިދެވުމުން ހިތްހަމަޖެހިފައެވެ. އަބަދުވެސް އެކުދިންގެ ހަޔާތުގައި އުފަލާއި ހިތްހަމަޖެހުންވުމީ އޭނާގެ ހިތުގެ ދުޢާއެވެ.\nކުރިމަތީގައި ހުރި ލެޕްޓޮޕްގެ ސްކްރީނަށް ބަލަހައްޓައިގެން ޝަޔަމް އިނީ ފުންވިސްނުމެއްގައެވެ. ދެއަހަރު ދުވަސް ފާއިތުވެގެން ދިޔައިރު ކޮންމެ ދުވަހަކުވެސް އޭނާ ގަވައިދުން އަޒްހަރަށް މެއިލްކޮށް ހަދައެވެ. ބައްޕަދެކެ ލޯބިވާ ވަރާއި ހަނދާންވާވަރު ހާމަކޮށްދެއެވެ. އެމެއިލް ތަކުގެ އެއްވެސް ޖަވާބެއް ނުލިބޭނެކަން އެނގޭ އިރުވެސް އޭނާ ވަރުބަލިކަމެއްނެތި އިންތިޒާރުކުރެއެވެ. އަޒްހަރު ވިސްނިގެން އެނބުރި އަންނާނެނަމައޭ އޭނާގެ ހިތަށް އަރައެވެ. ނުބުނި ނަމަވެސް ސައިނާގެ ދިރިއުޅުން ފަޅުވެފައިވާކަން ޝަޔަމްއަށް ވިސްނެއެވެ. އަލުން އޭނާގެ މައިންބަފައިން ވިސްނިގެން ލޯބިން ގުޅިގެން އުޅުމަށް އެދެވެމުންދިޔައެވެ. ތަކުރާރުކޮށް ބައްޕައަށް ހެޔޮވިސްނުން ދެއްވުން އެދި ޝަޔަމް ދުޢާކުރަމުންދިޔައެވެ. މީހުނަށް ސިއްރުން އެހިތާމަ އުފުލަމުން ދިޔައިރު ދުވަސްވަމުންދިޔަވަރަކަށް އެހިތުގައިވި މާޔޫސްކަން އިތުރުވަމުންދިޔައެވެ.\nތުންފަތުގައި ދަތްއަޅައިލަމުން ލޮލުން ވެއްޓުނު ކަރުނަތިކި ޝަޔަމް ފުހެލިއެވެ. އަޒްހަރު ކަންތައްކުރިގޮތުން ދެރަވި ނަމަވެސް ވިސްނިގެން އައިސްފިނަމަ އޭނާ ހެޔޮހިތުން އެބައްޕައަށް މައާފުކުރާނެއެވެ. އެހެނަސް އެފަދަ ދުވަހެއް އަތުވެދާނެކަމާމެދު ޝަޔަމް ވަނީ ސުވާލުއުފެދިފައެވެ. އަޒްހަރުގެ އެއްވެސް ޚަބަރެއް ނުވާއިރު އޭނާވީ ހާލެއްވެސް ޝަޔަމްއަށް ނޭނގެއެވެ.\nވިސްނުމަކަށް ގެއްލިފައިއިން ޝަޔަމް ސިހުނީ ކޮޓަރީގެ ދޮރު ހުޅުވައިލަމުން ނުހައިކް ވަނުމުންނެވެ. ލައިގެންހުރި ކޯޓު ބައިލައި އަތްމަތީގައި ބާއްވައިލައިފައި ވީއިރު ކަރުގައިއޮތް ޓައީވެސްވަނީ ކުޑަކޮށް ދޫކޮށްލައިފައެވެ. ނުހައިކް ފެނުމުން ހިނިތުންވެލަމުން އިންތަނުން ޝަޔަމް ތެދުވަން އުޅުނެވެ. އެތަންފެނި އަވަސް އަވަހަށް ނުހައިކް އައިސް ޝަޔަމްގެ އަތުގައި ހިފައިލިއެވެ.\n"ޝަޔޫ ގާތު ބުނީމެއްނު މިދުވަސްކޮޅު އުޅެން ޖެހޭނީ ވަރަށް ބަލައިގެންނޭ.. ތިހެން އިނދެފަ ކުއްލިއަކަށް ނުތެދުވެބަލަ.." ލޯތްބާއެކު ބޮޑުވެފައިވި ޝަޔަމްގެ ބަނޑުގައި ނުހައިކް ފިރުމައިލިއެވެ. ނުވަމަސްވާން ގާތްވެފައިވީއިރު ހެލިފެލިވެ އުޅެން ޝަޔަމްއަށްވަނީ ދަތިވެފައެވެ.\n"އަހަރެން ރަނގަޅޭ.. ނުހައިކް މާ ކަންބޮޑުވަނީ.." ނުހައިކްގެ އަތުގައި ޝަޔަމް ފިރުމައިލިއެވެ. އެވަގުތު ހުޅުވިފައިވި ލެޕްޓޮޕްގެ ސްކްރީނަށް ނުހައިކްގެ ނަޒަރު ދަތުރުކޮށްލިއެވެ. އަޒްހަރަށް ޝަޔަމް ކޮށްފައިވި އެކި މެއިލްތަކުން ސްކްރީން ފުރިފައިވިއިރު އެއިން އެއްވެސް އެއްޗަކަށް އަޒްހަރު ޖަވާބުދީފައި ނުވާކަން އޭނާއަށް އެނގެއެވެ. އޭނާ ގާތުގައި އެޝަކުވާ ނުކުރިނަމަވެސް ޝަޔަމް އެހިތާމަ އުފުލާކަން އޭނާއަށް ސިއްރުވެފައެއް ނެތެވެ.\n"އަދިވެސް ބައްޕަ ނުރުހުންވެފަކަންނޭނގެ.. އެއްވެސް ޖަވާބެއް ނުލިބޭ.." ހިތުޖެހިފައި ޝަޔަމް ނުހައިކްގެ މޭގައި ލައްވެލިއެވެ. މާބަނޑު ވީއްސުރެ ކުދިކުދި ކަންކަމާއި ނިކަން ފަސޭހައިން ޝަޔަމް ދެރަވެ ހިތުޖެހެއެވެ. އެފަދަ ކޮންމެ ވަގުތެއްގައި ލޯތްބާއެކު ނުހައިކް ޝަޔަމްގެ ގާތުގައި ހުރެދެއެވެ. އޭނާގެ ހިތްވަރަަށް ވެދެއެވެ. މިފަހަރުވެސް ނުހައިކް ނަސޭހަތްތެރިވީ އެކަމާއި މާބޮޑަށް ނުވިސްނައި ކެތްތެރިވުމަށެވެ. ކޮންމެވެސް ދުވަހަކުން އަދި ބައްޕައަށް ވިސްނޭނޭ އޭނާ ބުނެލީ އޯގާތެރިކަމާއެކު ޝަޔަމްގެ ބޮލުގައި ފިރުމައިލަމުންނެވެ. ލަސްލަހުން ބޯޖަހައިލަމުން ޝަޔަމް ހިނިތުންވެލިއެވެ. އެހިނިތުންވުން ނުހައިކްގެ ހިތަށް ފިނިކަން ގެނެސްދިނެވެ.\nޝަޔަމް މާބަނޑުވީ ދުވަހުން ފެށިގެން އޮފީހުގެ ހުރިހައިކަމެއް އޭނާ ވަނީ ނުހައިކްއާއި ހަވާލުކޮށްފައެވެ. ގޭގައި ހުރެ އޭނާގެ ފިރިމީހާ އާއި ލިބެން އުޅޭ ދަރިފުޅުގެ ޒިންމާ އެންމެ ފުރިހަމަގޮތުގައި ނަގަން އޭނާ ބޭނުންވީއެވެ. އޮފީހަށް ނުދިޔައެއްކަމަކު ގޭގައިހުރެ އޮފީހުގެ ހުރިހައި ކަމެއްގައި ޝަޔަމް ނުހައިކްއަށް އެހީތެރިކަން ފޯރުކޮށްދެއެވެ. އަދި ސާރާގެ ގާތުން ގޭތެރޭގެ ހުރިހައިކަމެއްކަހަލަ ގޮތަކަށް ދަސްކޮށް އެކި ކަންކަމުގައި ސާރާއަށްވެސް އެހީތެރިކަން އޭނާ ފޯރުކޮށްދެއެވެ. ސާރާގެ ހިތުގައި ޝަޔަމްއަށްވީ އަމިއްލަ ދަރިއަކަށް ހުންނާނެފަދަ ލޯތްބާއި ކުލުނެވެ. ދެމީހުން އެކުގައި ގޭތެރޭގައި ހަރަކާތްތެރިވެފައި އުޅޭއިރު އެމާހައުލުން އަބަދުމެ ފެންނަމުންދަނީ އުފާވެރިކަމާއި ހަމަޖެހުމެވެ.\nބަދިގޭގައި ހަރަކާތްތެރިވަމުންދިޔަ ލަމްޔާގެ ގައިގައި ފަހަތުން އައިސް ޒާއިން ބައްދައިލަމުން އެބަނޑުގައި މަޑުމަޑުން ފިރުމައިލިއެވެ. ކުރަންހުރި މަސައްކަތް ހުއްޓައިލަމުން ލަމްޔާ މަޑުމަޑުން މޫނު އަނބުރައިލި ވަގުތު އެކޯތާފަތުގައި ޒާއިން ބޮސްދިނެވެ.\n"އަހަރެންގެ ލޯބި އަނބިމީހާ އާއި ކުޑަކުޑަ ދަރިފުޅުމަތިން ހަނދާންވާވަރުން މިއައީ.." ހަމަސްފުރެން ގާތްވެފައިވި ލަމްޔާގެ ބަނޑުގައި އަނެއްކާވެސް ޒާއިން ފިރުމައިލިއެވެ. ލުއި ގޮތަކަށް ހީލަމުން ޒާއިންގެ ބޮލުގައި ލަމްޔާ މަޑުމަޑުން ޖަހައިލިއެވެ.\n"ކޮބާ މަންމަ އާއި ބައްޕަ..؟" އަނެއްކާވެސް ކުރަންހުރި މަސައްކަތަށް އެނބުރިދަމުން ލަމްޔާ އަހައިލިއެވެ.\n"އެބައުޅޭ ބަގީޗާ ތެރޭ.. އަލަށް އިންދަން ގެނެސްފައިހުރި ގަސްތައް އިންދުމުގަ.. މިހާރު މަންމައާހެދި ބައްޕަވެސް އެހުރީ ރަނގަޅަށް އެކަމަށް ހިތްޖެހިފަ.." ހިނިގަނޑެއް ޖަހައިލަމުން ޒާއިން ބުނެލިއެވެ. ފުރިހަމަ އެއްއަހަރު ދުވަހު ނަޒީމްއަށް ފަރުވާ ދިނުމަށްފަހު ﷲ ގެ ހެޔޮ ރަހުމަތުން އޭނާ އަށް މިހާރު ހިނގައިބިނގައިވެ އުޅެވެއެވެ. އޭނާގެ އެންމެބޮޑު ހިތްވަރަކަށްވީ ތޮއިބާ އާއި ޒާއިންއެވެ. އެމީހުންގެ ފަރާތުން ލިބެމުންދިޔަ ހިތްވަރާއި އެހީތެރިކަމެވެ. ހީވެސްނުކުރާފަދަ ގޮތަކަށް ހަޔާތް ބަދަލުވެގެންދިޔައިރު ނަޒީމްގެ މޫނުމަތިން އަބަދުމެ ފައުޅުވަނީ ހިތްހަމަޖެހުމުގެ ކުލަވަރެވެ. މުސްކުޅިވީ ދުވަހު އޭނާގެ ވިޔަފާރި ބެލެހެއްޓުމަށް ޒާއިން ހަވާލުވުމުން މިހާރު އޭނާ ވިސްފައި ފިކުރުކުރަންޖެހޭ އެއްވެސްކަމެއް ނޯވެއެވެ. އޭނާގެ ގިނަވަގުތު ހުސްކުރަނީ ލޯބިވާ އަނބިމާހާއަަށްޓަކައެވެ. އެފަދައިން ތޮއިބާވެސް ގޭތެރޭގެ މަސައްކަތްތަކުން އަވަދިވުމުން ނަޒީމް އާއި އެކުގައި ގިނަ ވަގުތު ހޭދަކުރުމަށް އިސްކަންދެއެވެ. ދެމެދުގައިވި ލޯބި ފުންވެފައިވީ އެހެންވެއެވެ.\nލަމްޔާ އެނބުރި ކުރަންހުރި މަސައްކަތަށް ރުޖޫއަވުމުން ޒާއިންވެސް އެކި ކަންކަމުގައި ލަމްޔާއަށް އެހީތެރިކަން ފޯރުކޮށްދެމުން ދިޔައެވެ. ދޭތެރަކުން ކޮށްލާ ކުދިކުދި ސަމާސާތަކުން ދެމެދުގައިއޮތް ލޯބީގެ ފުންކަން ހާމަވެއެވެ. ޒާއިންގެ ލާނެތް ކުދި ގޯނާތަކުން އެތަނުގައި ލަމްޔާގެ ހުނުމުގެ އަޑު ގުގުމައިގެންދާއިރު އެއަޑުން ޒާއިންގެ ހިތަށް ލިބިފައިވީ ބަޔާން ނުކުރެވޭފަދަ ހަމަޖެހުމާއި އުފާވެރިކަމެވެ. ދިރިއުޅުން ފުރިހަމަވެއްޖެކަމުގެ ފޮނި އިހުސާސުން އެހިތް ފުރިގެންދެއެވެ. އަބަދުވެސް ލަމްޔާ އެގޮތުގައި ހިނިތުންވެފައި ހުރުމަށް އެދެވެއެވެ.\nގޭގެ ބޮޑު ދޮރު ހުޅުވައިލަމުން އަޒްހަރު އެތެރެއަށް ވަތްއިރު އެބޮޑު ގޭގެ ތެރެއިން ފައުޅުވަމުންދިޔައީ ފަޅުކަމެވެ. ހަމަހިމޭންކަން ރަސްކަންކުރަމުންދިޔަ އެބޮޑުކޮޓަރިއަށް ނަޒަރު ހިންގައިލި އަޒްހަރުގެ މޫނުވަނީ މިލައި މޯޅިވެފައެވެ. މުޅި މީހާގެ ނަފުސަށްވެސްވަނީ ނޭނގޭ ހަމަހިމޭންކަމެއް ވެރިވެފައެވެ. މޫނުމަތީގައި އަތް އުނގުޅައިލަމުން ލެޕްޓޮޕް ދަބަހުގައި ހިފައި ބާރުކޮށްލަމުން އަޒްހަރު އެތެރަށް ވަނެވެ. ދެތިން ފިޔަވަޅު އަޅައިލިއިރު ދެ ނޯކަރަކު ގޭގެ ބޮޑު ބަދިގޭގައި ހަރަކާތްތެރިވަމުންދިޔަތަން ފެނުނެވެ. އިރުކޮޅަކު އެދިމާއަށް ބަލަން ހުރުމަށްފަހު ފުންނޭވާއެއް ދޫކޮށްލަމުން އަޒްހަރު ހިނގައިގަތެވެ.\nހަމަނިދި ނުލިބި ގިނަދުވަސްވެފައިވުމުން އޭނާގެ މޫނުމަތިން ފައުޅުވަމުންދިޔައީ ވަރުބަލިކަމެވެ. ރަތްވެފައިވި ދެލޯވެސް ހެކިދެމުން ދިޔައީ އެހަށިގަނޑަށް އަރާމުބޭނުންވާކަމެވެ. އެހެނަސް އެހަށިގަނޑަށް އަރާމެއް ދިނުމަކީ މިއަދު އޭނާއަށް އެންމެ ދަތިވެފައިވާ ކަންތައް ކަހަލައެވެ. އެއްވެސް ހުއްޓުމެއްނެތި ހަލަބޮލިކަމާއެކު ސިކުނޑި މަސައްކަތްކުރަމުން ދާއިރު އޭނާއަށް އަރާމެއްލިބޭނީ ކޮންފަދައަކުން ހެއްޔެވެ؟\nސައިނާ އާއި ޝަޔަމް ވަކިވެދިއުމަށްފަހު އޭނާގެ މުޅިހަޔާތްވަނީ ބަނަވެފައެވެ. އެމީހުންގެ ކުރިމަތީގައި އެދުވަހު ގަދަބަަސް ބުނި ނަމަވެސް އެކަމާ ދެރަވެ ހިތާމަނުކުރާ އެންމެ ދުވަހެއް އެފަހުން ފާއިތުވެ ގޮސްފައެއްނުވެއެވެ. ހިތަށް ލިބިފައިވި ހުސްކަން ފިލުވާނެގޮތެއް އޭނާއަކަށް ނުވިސްނުނެވެ. އަތުން ގެއްލިގެންދިޔައީ ކޮންފަދަ އަގުބޮޑު ޖަވާހިރުތަކެއްކަން އޭނާއަށް އިހުސާސުވީ އެމީހުނާއިވަކިން ދިރިއުޅުން ވޭތުކުރަން ފެށީމައެވެ. ކެއުން ބުއިމާއި ދުރުވެ އަބަދު ފުންވިސްނުމެއްގެ ތެރެއަށް ގެއްލިފައި އިނދެވެނީ ކިހައިއިރެެއް ވަންދެންކަމެއްވެސް ޚުދު އޭނާއަށް ނޭނގެއެވެ. އަނަރޫފަވަމުންދިޔަ ހަށިގަނޑާއި ވަޅުވަދެފައިވިދެލޮލުން އޭނާ ކުރަމުންދިޔަ ހިތާމައިގެ ފުންކަން ސާބިތުކޮށްދެއެވެ. އެދެމައިންނާއިއެކު ގޭގެ އުފާވެރިކަމާއި ހަމަޖެހުން ގެއްލި ގޮސްފިއެވެ. އެހާދިސާއަށްފަހު އެގޭގައި އުޅެން ބޭނުންނުވެ ކެނޑިގެންދިޔަ ނޯކަރުންގެ އަދަދުވެސް މަދެއްނޫނެވެ. ބަލައިލި ކޮންމެ ދިމާއަކުންވެސް ފެނިގެންދަނީ ހަމަހިމޭންކަމެވެ. ކިތަންމެ ފަހަރަކު އޭނާގެ ގޮތްދޫކޮށް ލޯބިވާ ހަޔާތުގެ ބައިވެރިޔާއާއި ދަރިފުޅުގާތަށް ގޮސް މައާފަށް އެދުމަށް ހިތް ބުނެއެވެ. އެހެނަސް އެމީހުނާއި ދޭތެރޭގައި ކަންތައްކުރެވުނު އިހާނެތިގޮތް ހިތަށް އަރައިފައި އެފަދަ ކަމެއްކުރާނެ ހިތްވަރެއް ނުލިބެއެވެ. ހިތާމަކޮށްކޮށް ގޮސް އަމިއްލަ މީހާ ބަލިވަމުންދިޔައިރުވެސް އަޒްހަރު ހުރީ އިސްވެ އެމީހުންގެ ގާތަށް ދާން ނުކެރިފައެވެ. މިގޮތުގައި ހުއްޓައި ހަޔާތުގެ ދުވަސްތައް ބޭކާރުވެ އެމީހުނާއި ބައްދަލުނުވެދާނެތީވެސް އޭނާ ފިކުރުބޮޑުވެއެވެ. ވިސްނެއެވެ. ނަމަވެސް ކުރިއަށް ފިޔަވަޅު އެޅުމަށް ހަމަޖެހިލުންވަނީއެވެ. އެދެމައިން އޭނާއަށް މައާފުނުކޮށްފިނަމަ ދެންކަންތައްވާނެ ގޮތެއް ޚުދު އޭނާއަށްވެސް ބުނެދޭކަށް ނޭނގެއެވެ.\nއެޚިޔާލުތައް ނަފުސު ވަށައިލުމާއެކު އަޒްހަރުގެ ލޮލުން ކަރުނަ ތިއްކެތް ވެއްޓުނެވެ. ހަމައެކަނި ހުރި ލޯބިވާ ދަރިފުޅުދެކިލުމަށްވެސް އެހިތް އެދެމުންދިޔައީ އިންތިހާއަށެވެ. ޝަޔަމް އޭނާގެ ހަޔާތް ވޭތުކުރާނެ ގޮތަކާއިމެދުގައި ވިސްނެއެވެ. ޝަޔަމް އުފަލުން ހުރުމަށް ހިތް އެދެއެވެ. ދުލުން އެބަސްތައް ބޭރުނުވިއަސް އެހިތުގެ އެދުންކަމުގައި ވެފައިވީ އޭނާގެ ލޯބިވާ ދަރިފުޅު އުފަލުން ހުރުމެވެ.\nތުންފިއްތައިލި އަޒްހަރު ލެޕްޓޮޕް ނަގައި ސްޑަޑީ ޓޭބަލް މަތީގައި ބަހައްޓަމުން ހުޅުވައިލިއެވެ. ތުރުތުރުއަޅަމުންދިޔަ އަތުން އޭނާގެ މެއިލް ހުޅުވައިލުމާއެކު ޝަޔަމްގެ ފަރާތުން އެކި ދުވަސްމަތިން ލިބިފައިވި މެއިލްތައް އެލޮލުގައި އަޅައިގަތެވެ. ކީއްވެކަން ނުވިސްނުނަސް މިއަދު އެދަރިފުޅު މަތިން ހަނދާންވަނީ އިންތިހާއަށެވެ. އަޒްހަރު އަދި އަލަށްވެސް އެއިން އެއްވެސް މެއިލްއެއް ނުބަލައެވެ. އެއެއްޗެހި ކިޔައިގެން އޭނާގެ ހިތްވަރުއެލިދާނެތީ އޭނާ ކަންބޮޑުވެއެވެ. އެމެއިލް ތަކުގެ ސަބަބުން އޭނާގެ ހަމަޖެހުން އިތުރަށް ގެއްލިދާނެތީ ވިސްނެއެވެ. އެހެނަސް މިއަދު... މިއަދު އޭނާ ޝަޔަމް މަތިން ހަނދާންވަނީ ހާދަހައި ބޮޑަށެވެ. އެނޫން އެއްވެސްކަމަކާއި މެދުގައި އޭނާއަށް ޚިޔާލެއް ނުކުރެވެއެވެ. އެދަރިފުޅުގެ ހާލު އެނގިލަން ބޭނުންވަނީ އިންތިހާއަށެވެ.\nލޯފުސްވެގެންދިޔަ ކަރުނަތައް އަތުން ފުހެލަމުން ފުރަތަމަ ފަހަރަށް ހިތްވަރުކޮށްފައި އަޒްހަރު ލަސްލަހުން އެތަނުން އެއް މެއިލް ހުޅުވައިލިއެވެ. އަދި ފަރުވާތެރިކަމާއެކު ކިޔަންފެށިއެވެ. ޝަޔަމް ބަޔާންކޮށްފައިވަނީ އޭނާދެކެ ލޯބިވާ ވަރާއި ހަނދާންކުރާވަރެވެ. އޭނާގެ މައާފުލިބޭނެ ދުވަހަކަށް އިންތިޒާރުކުރާކަމެވެ. އޭނާގެ ދުޢާ ތަކުގައި އަބަދުވެސް އަޒްހަރު ހިމަނާކަމެވެ. އެމެއިލް ކިޔައި ނިމުނުއިރު އަޒްހަރުގެ ލޮލަށްވަނީ ތާޒާ ކަރުނަ ޖަމާވެފައެވެ. ތުންފަތް ފޫއަޅުވައިލުމަށްފަހު މަޑު އާހެއް ބޭރުވީއިރު އޭނާ ދެވަނަ މެއިލްވެސް ހުޅުވައިލައިފިއެވެ. މެއިލް އަކަށްފަހު މެއިލް އެއް ކިޔަމުންދިޔައިރު އަޒްހަރުގެ ލޮލުން އޮހޮރެމުންދިޔަ ކަރުނަތަކުން އެމުޅި މޫނުމަތި ތެންމައިލައިފިއެވެ. ދެލޯ ރަތްވެ ދުޅަވެއްޖެއެވެ. ހިނދެއް ހިނދަކަށް ބާރުވަމުންދިޔަ ގިސްލުމުގައިވީ ވޭނާއި ހިތާމައެވެ. ކުރެވުނު ކުށުގެ ބަރުކަމެވެ. ކުށްވެރި އިހުސާސަކުން ނަފުސު ބަނދެވިގެންދިޔައިރު އެވޭނަށް ކެތްކުރާނެ ގޮތެއް ނޭނގި އަޑުން އަޑުނަގައި ރޮއިގަނެވުނެވެ.\nހުރިހައި މެއިލް އެއްކިޔައި ނިމުނުއިރު އަޒްހަރަށް ހަމަ ރަނގަޅަށްވެސް ރޮވިއްޖެއެވެ. މިއަދު އެގިސްލުމުގެ އަޑު ސިއްރު ކުރާކަށްވެސް އޭނާ ބޭނުންނުވާކަހަލައެވެ. މުޅި ދުނިޔެއަށް ސިއްރުން ލައްކަ ދުވަހު އޭނާ ހިތާމަކޮށްފިއެވެ. އޭނާއަށް ކުރެވުނު ކުށް ކިތަންމެ ރަނގަޅަކަށްވެސް މިއަދު އިހުސާސުވެއްޖެއެވެ. ލައްކަ ދުވަހު އޭނާގެ ހަޔާތުގައިވި އެންމެ ލޯބިވާ ދެފަރާތާއި ވަކިން ދުވަސްތައް ހޭދަކޮށްފިއެވެ. އެމީހުނަށް ބޭނުންވިއަސް އެކަން ނުދައްކައި ހިތްވަރުކޮށްފިއެވެ. އެހެނަސް މިއަދު.. އާހް.. މިއަދު ޝަޔަމްގެ ކޮންމެ ލަފުޒަކުން އެހިތް ތޮރުފައިލީ ހީވެސްނުކުރާފަދަ ގޮތަކަށެވެ. ހިތުގައިވި ވޭން ފުންކުރުވައިފިއެވެ. އެދަރިފުޅު މަތިން ހަނދާންވަނީ އިންތިހާއަށެވެ. ސައިނާގެ ހާލު އެނގޭ ހިތުންވެސް ކެތްވަނީއެއްނޫނެވެ. އަދިވެސް ޝަޔަމް އޭނާއަށް ބޭނުންވާކަން ވިސްނުނު ވަގުތު ހުރިހައިކަމެއް ހަނދާންނައްތައިލަމުން އޭނާގެ ދަރިފުޅު ގާތަށް ދިއުމަށް ހިތް އެދުނެވެ. ކުރެވުނު ހުރިހައި ކުށަކަށް މައާފަށްއެދި އެއިން ކޮންމެ ކަމެއް ރަނގަޅުކުރަންވީ ވަގުތު ޖެހިއްޖެކަން ނަފުސު އަންގައިދިނެވެ. އަޒްހަރުގެ ނަފުސު ބަލިކަށިވެގެން ދިޔަވަގުތު އެހިތަށް ދާންވީ ރަނގަޅު މަގު ވިސްނިއްޖެއެވެ. އެތައްއިރަކު ރުއިމަށްފަހު ނޯއްދަމައިލަމުން އަޒްހަރު މޫނުމަތީގައި އަތް އުނގުޅައިލިއެވެ. އަދި މަޑުމަޑުން ޖީބުގައިއޮތް ފޯނު ނަގަމުން ނަމްބަރަކަށް ގުޅައިލުމަށްފަހު ކަންފަތުގައި ފޯނު ޖައްސައިލިއެވެ. އަމިއްލަ ނަފުސުގެ ޤަދަރާއި އިއްޒަތް ދޫކޮށްލުމަށްފަހު މިއަދު އޭނާ އެހުރީ އޭނާގެ ލޯބިވާ ދަރިފުޅަށްޓަކައި ގުރުބާންވާންވެސް ތައްޔާރަށެވެ. ވަގުތު ފާއިތު ނުވަނީސް އޭނާ އެކަން ޝަޔަމް އާއި ސައިނާއަށް ކޮންމެހެންވެސް އަންގަން ބޭނުމެވެ. އެޚިޔާލުން ލުއި ހިނިތުންވުމެއް އެތުންފަތުގައި ދެމިލިއެވެ. ބާރު ބާރަށް ތެޅެމުންދިޔަ ހިތަކާއެކު އޭނާގެ ޚިޔާލާއި އެއްގޮތަށް އަމަލުކުރުމަށް އަޒްހަރު އަވަސްވެގަތެވެ.\nނުހައިކް ގުޅައިފައި ޝަޔަމްގެ ބަނޑުގައި ރިއްސާތީ ހޮސްޕިޓަލުގައި ބޭއްވިވާހަކަ ބުނުމާއެކު އަވަސް އަވަހަށް ތައްޔާރުވެލައިގެން ސައިނާ ހޮސްޕިޓަލަށް ދިއުމަށްޓަކައި ގެއިން ނުކުތުމަށް އައެވެ. އާދިލްއަށް ގޮވައިލަމުން ހަލުވި ހިނގުމެއްގައި އައިސް ގޭގެ ބޮޑު ދޮރު ހުޅުވައިލި ވަގުތު ހުރިފިޔަވަޅު މަތީގައި މީހާ ގަނޑުވިކަހަލައެވެ. ގޭގެ ބެލް ޖެއްސުމަށް އުފުލައިލި އަތް އަޒްހަރު ތިރިކޮށްލީ ސައިނާއަށް ފަރުވާތެރިކަމާއެކު ބަލަން ހުރެއެވެ. މަޑުމޮޅިކަން ފައުޅުވަމުންދިޔަ އެމޫނަށް ސައިނާއަށްވެސް ބެލެމުންދިޔައީ ލިބުނު ސިހުމެއްގެ ބޮޑުކަމުންނެވެ. ފުރިހަމަ ދެއަހަރު ދުވަހަށްފަހު އަޒްހަރު ފެނުމުން އޭނާއަށް ކުރެވުނީ ބަޔާންކުރަންވެސް ދަތި އިހުސާސުތަކެކެވެ. މުހުސިނާގެ ހިތްވަރުން އަޒްހަރު މަތިން ހަނދާން ނައްތައިލުމަށްފަހު ދިރިއުޅުމާއިގެން ކުރިއަށް ދިއުމަށް އޭނާ މަސައްކަތްކުރިއެވެ. އަދިވެސް އެކަމުގައި ކާމިޔާބު ނުވިނަމަވެސް އެހަށްކުރި ހިތާމަތަށް މިއަދު ވަނީ ކޮންމެވެސް ވަރަކަށް ލުއިވެފައެވެ.\n"ސައިނާ.." ހިންދިރުވައިލި އަޒްހަރު މަޑުމަަޑުން ގޮވައިލީ ލޮލަށް ބޮނޑިވެގަތް ކަރުނަތަކާއެކު ސައިނާ އިސްޖަހައިލުމުންނެވެ. ބުނާނެ އެއްޗެއް ނުވިސްނި ހަމަހިމޭންކަމުގެ ކުޑަ ހިނދުކޮޅެއް ވޭތުވެގެން ދިޔައިރު އެސްފިޔަ ޖަހައިލަންވެސް ހަނދާންނުވެފައި އަޒްހަރު ސައިނާއަށް ބަލަމުންދިޔައެވެ. ލައިގެންހުރި ކަޅު އަބާޔާއާއި އަޅައިފައިވާ ކަޅުކުލައިގެ ޝޯލްގެ ސަބަބުން ސައިނާގެ ރީތިކަން އިތުރުވެފައިވާހެން އޭނާއަށް ހީވިއެވެ. ފަނޑު ހިނިތުންވުމެއް ވެރިވެގެންދިޔައީ އަމިއްލައަށް އޭނާގެ ވިސްނުން ބަދަލުވެފައިވާ މިންވަރު ހިތަށް ވެރިވުމުންނެވެ. ކުރިން އެފަދަ ހެދުންދެކެ ގަޔާނުވެވުނަސް މިއަދު އޭނާއަށް ސައިނާ ހެދުންއަޅައިފައިވާގޮތް ހާދަ ހިތްގައިމުވެއްޖެއެވެ.\n"ސައިނާ.." ޖަވާބެއް ނުލިބުމުން ދެވަނަ ފަހަރަށްވެސް އަޒްހަރު ގޮވައިލިއެވެ. މިފަހަރު އިސްއުފުލައިލަމުން ކަރުނަވީ ދެލޮލުން ސައިނާ އަޒްހަރަށް ބަލައިލިއެވެ.\n"އަހަރެންނަށް މައާފުކުރޭ ސައިނާ... އަހަރެން.. އެނބުރި މިއައީ ތިޔައިގެ ދެމައިންގެ.. ކިބައިން މައާފަށް އެދެން.. އަހަރެން ގަބޫލުކުރަން.. އޭރު އަހަރެންނަށް ކަންތައް ކުރެވުނީ ރަނގަޅަށްނޫންކަން.. ހަޔާތުން ތިދެމައިން ވަކިވެ ދިއުމުން އަހަރެންނަށް އިހުސާސުވި އަހަރެންގެ އަތުން ބީވެގެން ދިޔައީ ކޮންފަދަ އަގުބޮޑު ދެނިޢުމަތްކަން.. ބުނެ އެއްނު.. އަތުގައި އެއެއްޗެއް އޮތްހައި ދުވަހު އެއެއްޗެއްގެ އަގުވަޒަންކުރަން ނޭނގުނަސް އަތުން ބީވެދިއުމުން ހަގީގަތުގަ އެއެއްޗެއްގެ އަގު ވަޒަން ކުރެވޭނޭ.. އަހަރެންނަށްވެސްވީ އެފަދަ ގޮތެއް.. އެހެނަސް.. މިއަދު އަހަރެންނަށް ހެޔޮވިސްނުން ލިބިއްޖެ.. ކުރެވުނު ބޮޑު ކުށުގެ އިހުސާސުވެއްޖެ.. އާދޭސްކުރަން... އަހަރެންނަށް މައާފުކޮށްދީ..." ސައިނާގެ ކުރިމަތީގައި ދެއަތް ޖޯޑުކޮށްލަމުން އަޒްހަރު މައާފަށް އެދުނެވެ. އެލޮލުގައި ވިދަމުންދިޔަ ކަރުނައާއި އެއަޑުގައިވި މަޑުމައިތިރިކަމުން އަޒްހަރުގެ ވާހަކަތަކުގައިވި ތެދުވެރިކަން ސައިނާއަށް ވިސްނުނެވެ. އަތުގެ ނުފުށުން އޭނާގެ ލޮލުން ފައިބަމުންދިޔަ ކަރުނަތައް ފުހެލަމުން އަޒްހަރާއި ހަތަރުކަޅި ސައިނާ ހަމަކޮށްލިއެވެ.\n"އަހަރެންގެ ހިތުގަ އަޒްހަރާއި މެދު އެއްވެސް ބުރަކަމެއް ނެތް.. އަހަރެންގެ ހިތަަށްދިން އަނިޔާއަށްވުރެ ބޮޑު އަނިޔާއެއް އަޒްހަރުގެ ސަބަބުން ތަހައްމަލުކުރި މީހުން އެބަތިބި.. ހަގީގަތުގަ އަޒްހަރު މައާފަށްއެދުން އެންމެ ހައްގުކަންބޮޑީ އެމީހުންގެ ކިބައިން.." ތުންފަތުގައި ދަތްއަޅައިލަމުން ސައިނާ ފުންނޭވާއެއް ދޫކޮށްލިއެވެ. ހިތުގައި ޝަކުވާވިއެއްކަމަކު ވިސްނިގެން އަޒްހަރު އައުމުން ސައިނާ އުފާވިއެވެ. ކިތަންމެ ހިތްނުރުހޭކަން ދެއްކިއަސް އެހިތުގައި އަޒްހަރަށްވީ ލޯބި އަދިވެސް އޭގެ އެންމެފުރިހަމަ ގޮތުގައި އެބައޮތެވެ. ސައިނާގެ ވާހަކަތަކާމެދު އެއްބަސްވަމުން އަޒްހަރު ބޯޖަހައިލިއެވެ. މިއަދު އޭނާ އައިސްއެހުރީ އަނިޔާވެރިވެވުނު ކޮންމެ މީހެއްގެ ކިބައިން މައާފަށް އެދޭށެވެ. ފާއިތުވެ ގޮސްފައިވީ ކަންތައް ބަދަލުކުރުމުގެ ބާރެއް އޭނާގެ ކިބައިގައި ނުވެއެވެ. އެހެނަސް އޭނާ އުއްމީދުކުރަނީ ހެޔޮ މުސްތަގުބަލަކަށެވެ. އެކަމަށްޓަކައި ކޮންމެފަދަ ކަމެއް ކުރަން ޖެހުނަސް އޭނާ ފަހެއްނުޖެހޭނެއެވެ.\n"ޝަޔަމް.." ނުކެރިހުރެފައި އަޒްހަރު އަހައިލިއެވެ. ޝަޔަމްގެ މެއިލްތަކުން އޭނާ ބަނޑުބޮޑުކަން އެނގުނުހިނދު ހިތުގައި ޖަހައިލީ ތަފާތު ވިންދެކެވެ. ނުވެސް އެނގި ހުއްޓައި އޭނާ ކާފައަކަށް ވަނީއެވެ. އެކަން ހިތަށް ވެރިވުމާއެކު އަޒްހަރަށް ހިނިތުންވެވުނެވެ.\n"އަޒްހަރު ތިއައީ އެންމެ ރަނގަޅު ވަގުތު.. ބަނޑަށް ތަދުވާތީ ޝަޔޫ އެބައޮތް ހޮސްޕިޓަލުގައި އެނދުމަތިކުރެވިފައި.. އަހަރެންވެސް މިދަނީ އެތަނަށް ދާން.. އަޒްހަރުވެސް އަންނަންވީނު.. ޝަޔަމްގެ ހަޔާތަށް އައި އެންމެ އުފާވެރި އެއްހިނދުކޮޅުގައި އަޒްހަރަށް ބައިވެރިނުވެވުނު.. ދެވަނަ ހިނދުކޮޅުވެސް އެފަދައިން ވުމަކަށް އަހަރެން ނޭދެން.." ލުއިކޮށް ހިނިތުންވެލަން ސައިނާ މަސައްކަތްކުރިއެވެ. ބޯޖަހައިލަމުން އަޒްހަރު އަވަސް އަހަށް ހިނގާށޭ ބުނެލީ ކެތްތެރިކަން ކުޑަވެފައި ހުރެއެވެ. އާދިލް ހުއްޓިހުރި ކާރާއި ދިމާއަށް އިޝާރާތްކޮށްލަމުން ސައިނާ ހިނގައިގަތުމާއެމު އަޒްހަރުވެސް ފަހަތުން ހިނގައިގަތީ ހިތް އަވަސްވެފައިހުރެއެވެ.\nހޮސްޕިޓަލުގެ އެނދުމަތީގައި އޮތް ޝަޔަމްގެ ބޮލުގައި ފިރުމަން ގާތުގައި ނުހައިކް އިންއިރު އެމޫނުމަތިން ފައުޅުވަމުން ދިޔައީ ހާސްކަމެވެ. ތަދުއަރާ ވަގުތު ޝަޔަމް އުޅޭ ހާލު ފެނުމުން ނުހައިކްގެ ހިތުގައި ރިއްސައިގަންނަނީ ކެތްނުވާވަރަށެވެ. އެވޭން ޚުދު އޭނާގެ ގައިގައިވެސް އަޅާ ފަދައެވެ. އެނދުގެ އަނެއްފަރާތުގައި ޝަޔަމްގެ އަތުގައި ހިފަހައްޓައިލައިގެން ސާރާވެސް އިނީ ކަންބޮޑުވެފައެވެ. އެނދުގެ ފައިލާކޮޅާއި ދިމާލުގައި ޒާއިންއާއި ލަމްޔާ ހުއްޓިތިބިއިރު އެތަނުގައި ރަސްކަންކުރަމުންދިޔައީ ހަމަހިމޭންކަމެވެ.\nކުއްލިއަކަށް އެތަނަަށް ވަދެގެންއައި ސައިނާއަށް އެންމެންގެ ނަޒަރު ހުއްޓުނުއިރު އޭނާގެ ފަހަތުގައިހުރި އަޒްހަރު ފެނިފައި ސާރާއަށް ދެލޯ ބޮޑުކޮށްލެވުނެވެ. ވާންމިއުޅެނީ ކިހިނެއްބާއޭ ހިތަށްއަރައި އިންތަނުން އޭނާއަށް ތެދުވެވުނީ ބޭއިޚުތިޔާރުގައެވެ. އަޒްހަރުގެ ނުރައްކާތެރިކަމާއި އިންޒާރުތައް އޭނާ ވަށައިލިއެވެ. ނުހައިކްއަށްވެސްވީ އެފަދަ ގޮތެކެވެ. ހުއްޓުންއަރައިފައި އިނދެވުނުއިރު އެނިތަށް ކުދި ރޫތައްް ޖަމާވަމުންދިޔައެވެ.\nއެންމެންގެ މޫނަށް ވަކިވަކިން ބަލައިލި އަޒްހަރު ޝަޔަމްއަށް ނަޒަރު ހުއްޓައިލިއެވެ. ޖެހިލުންވެފައިހުރެ އައިސް ޝަޔަމްގެ ގާތުގައި އެނދުކައިރީގައި މަޑުކޮށްލަން އުޅުމުން ސާރާ ދުރަށްޖެހިލީ ގަތްބިރުންކަމެއް ނޫނީ އަޒްހަރަށް ތަންދިނުމަށްކަމެއް ނޭނގެއެވެ. އެނދުގައިއޮތް ޝަޔަމްވެސް ދެލޯ ބޮޑުކޮށްލައިގެން އޮތީ ފެންނަމުންމިދަނީ ހުވަފެނެއްތޯ ނޫނީ ހަގީގަތެއްތޯ ނުވިސްނިފައެވެ.\nޝަޔަމްގެ ބޮޑު ދެލޮލަށް ބަލައިލި އަޒްހަރުގެ ދެލޮލުން ހޯސްލައިފައި ކަރުނަ ފައިބައިގަތެވެ. އެއްވެސް ޖެހިލުންވުމެއްނެތި ގިސްލަ ގިސްލައިފައި އޭނާ ރޯންފެށިއިރު ގުޑިލަންވެސް ނުކެރިފައި އެންމެންތިބީ ހިލައިގެ ބުދުތަކެއް ފަދައިންނެވެ.\nބައްޕަގެ ވޭންދެނިވި ގިސްލުމުން ޝަޔަމްގެ ހިތްވެސް ރޮއްވައިލައިފިއެވެ. އެމަޑު ތުންފަތް ފޫއަޅުވައިލުމަށްފަހު ގިސްގެއަޑު ބޭރުވީ ކެތްނުވުމުންނެވެ. އެއާއެކު އަޒްހަރު ދެފަރާތަށް ބޯހޫރުވައިލީ ނުރޯށޭ ބުނާފަދަ ގޮތަކަށެވެ. ކުޑައިރުކޮޅެއް ބަހެއްނުބުނެ ރުއިމުގައި ވޭތުވެގެން ދިއުމަށްފަހު އެންމެފަހުން އަޒްހަރު ތަކުރާރުކޮށް މައާފަށް އެދެން ފެށިއެވެ. އެންމެންގެ ހާޟިރުގައި އޭނާގެ ކުށަށް އިއުތިރާފުވަމުން މައާފަށް އެދެމުންދިޔައިރު ކޮންމެ މީހެއްގެ ލޮލަށްވެސް އެމަންޒަރުން ކަރުނަ ޖަމާވަމުންދިޔައެވެ. ޝަޔަމްއާއި ސައިނާ އޭނާގެ ހަޔާތުން ދިއުމުން އޭނާއަށް ކުރެވުނު ކުށުގެ އިހުސާސުވެއްޖެކަމާއި އޭނާއަށް މައާފުކޮށް ދެވަނަ ފުރުސަތެއް ދިނުމަށް އެދުނެވެ. ޝަޔަމްގެ މެއިލްތައް ކިޔުމަށްފަހު އޭނާއަށް އިތުރަށް އެމީހުނާއި ދުރުގައި ކެތްނުވި ވާހަކަ އަޒްހަރު ބުނެލީ އަސަރާއެކުއެވެ. އަމިއްލަ އަތުން ހަލާކޮށްލެވުުނު ދިރިއުޅުން އާބާދުކުރަން ބޭނުންވާވާހަކަ އަޒްހަރު ބުނެލީ އިސްޖަހައިލަމުންނެވެ. ލަދުވެެތިކަމާއި ޖެހިލުންވުމާއެކު އަޒްހަރު ސާރާގެ ކިބައިން އަތްޖޯޑުކޮށް ތަކުރާރުކޮށް ދެވުނު ކޮންމެ އަނިޔާއަކަށް މައާފަށްއެދުނެވެ. އަޒްހަރަށް ހެޔޮވިސްނުން ލިބުމުން މައާފު ނުކުރަންވީ އެއްވެސް ސަބަބެއް ސާރާއަކަށް ނުވިސްނުނެވެ. އެހެންނޫނަސް އޭނާއަކީ އެއްއިރެއްގައިވެސް މީހުނާއި މެދުގައި ހިތްނުބައި މީހެއްނޫނެވެ. އޭނާގެ ދަރިންނަށްވެސް އޭނާ ދަސްކޮށްދިނީ އެއާދައެވެ. މީހަޖު ދެރައެއްދިނަސް އެކަމުގެ ބަދަލު ނުހިފުމަށެވެ. ވިސްނިގެން އަތުވެއްޖެނަމަ މައާފުކޮށްދިނުމަށެވެ. އެކަމެއްގެ ބަދަލު ﷲ އެމީހަކަށް ދެއްވާނެއެވެ. މާފަށް އެދޭމީހާއަށްވުރެ ހެޔޮހިތުން މައާފުކުރާ މީހެއްގެ ދަރަޖަ އުފުލިގެންވެއެވެ.\nމައާފަށް އެދުމާއި މައާފުކުރުމުގެ އެވަގުތުކޮޅު ދެމިގެންދިޔައީ ހިނދުކޮޅަކަށެވެ. ޝަޔަމްގެ ބަނޑަށް ކުއްލިއަކަށްއެރި ތަދާއިއެކު އެނދުގެ ބެޑްޝީޓްގަނޑު ތެމިގެންދިޔަފަދަ އިހުސާސެއްކުރެވުނެވެ. ނުހައިކްއަށް އެކަން ފާހަގަވުމާއެކު އަވަސްވެގަތީ ޑޮކްޓަރާއި ނަރުހުންގެ ސަމާލުކަމަށް އެކަން ގެނައުމަށެވެ.\nވިއްސާކޮޓަރިއަަށް ޝަޔަމް ވެއްދިވަގުތަކީ ނުހައިކްގެ ހިތުގެ ތެޅުން އިންތިހާއަށް އަވަސްވެގެންދިޔަ ވަގުތުކޮޅެކެވެ. ދުވަމުންކަހަލަ ގޮތަކަށް އެވަގުތު ތޮއިބާ އާއި ނަޒީމްގެ އިތުރުން އަބްދު ﷲ އާއި ރަޔާންވެސް އެތަނަށް އައެވެ. ޒާއިންގެ ގާތަށް އެމީހުން ލެފިލަމުން ޝަޔަމްގެ ހާލު އޮޅުންފިލުވިއެވެ. ޒާއިންގެ އާއިލާއަށް ނުވަތަ ގާތްމީހަކަށް ކަމެއްޖެހޭ ކޮންމެ ވަގުތަކު އަބަދުވެސް އަބްދު ﷲ އާއި ރަޔާންގެ އެހީތެރިކަމާއި ހިތްވަރު އޭނާއަށް ލިބެއެވެ. ޒާއިންގެ ކޮނޑުގައި ޖަހައިލަމުން ލަމްޔާއަށް ބަލައިލައި އޭނާގެ ހާލު ރަޔާން އޮޅުންފިލުވައިލިއެވެ.\nއެންމެނާއި ތަންކޮޅެއް ދުރުގައި ހާސްކަމާއެކު މަޑުކޮށްލައިގެންހުރި ނުހައިކް ފެނުމުން ލަސްލަހުން އަޒްހަރު އެދިމާއަށް މިސްރާބުޖެހިއެވެ. އޭނާގެ ގާތުގައި މީހަކު ހުއްޓިލިކަމުގެ އިހުސާސުކުރެވި އިސްއުފުލައިލަމުން ނުހައިކް ބަލައިލިއެވެ. ކުރިމަތީގައިހުރި އަޒްހަރު ފެނުމުން ހައިރާންވިއަސް އެއްވެސް އެއްޗެއް ނުހައިކް ނުބުންޏެވެ.\n"އަހަރެންނަށް މައާފުކުރޭ.. އެންމެންގެ ކިބައިން ވަކިވަކިން މައާފަށް އެދުނުއިރުވެސް ނުހައިކްއާއި ކުރިމަތިލާނެ ހިތްވަރެއް ނުލިބުނު.. އަހަރެންގެ އަނިޔާވެރިކަން އެންމެ ބޮޑަށް ތަހައްމަލުކުރަން ޖެހުނީ ނުހައިކްއަށް.. އެނގޭ ކުރެވުނީ މައާފު ހައްގުނޫން ކުށެެއްކަންވެސް.. އެހެންވިއަސް.. އަހަރެންގެ ބޮޑާކަމާއި ކިބުރުވެރިކަން ދޫކޮށް މިއައީ ނުހައިކްއާއި ތިއާއިލާގެ ކިބައިން މައާފަށް އެދެން ބޭނުންވާތީ.. ޝަޔަމްގެ ކޮންމެ އުފަލަކަށް ރުހޭ ހާލު.. އޭނާގެ ހޮވުން ބަލައިގަންނަން ތައްޔާރަށްހުރި ހާލު.. ހިތުން ރުހުމުން ތިދެކުދިން އެކުގައިވުމަށް އެދެނީ.." ނުހައިކްގެ ގާތުގައި ފާރުގައި ލެގިލަމުން އަޒްހަރުވެސް ދުރަށް ނަޒަރު ހުއްޓައިލިއެވެ.\nއެއްވެސް އެއްޗެއް ނުބުނާނެހެން ހީވާހައި އިރުގަނޑެއް ފާއިތުވުމަށްފަހު ނުހައިކް މަޑުމަޑުން ވާހަކަދައްކަން ފެށިއެވެ. "ހަގީގަތުގައި ތިއަނިޔާވެރިކަން އެންމެ ބޮޑަށް ޖެހުނީ އަހަރެންގެ މަންމައަށް.. އެހެނަސް.. އެމަންމަގެ ހިތް ހަލާލު ލިބިއްޖެނަމަ އަހަރެން ރުޅި އިސްކުރަންވީ އެއްވެސް ސަބަބެއްނެތް.. އެމަަންމަ ތެދުހިތުން މައާފުކޮށްފިނަމަ އެއީ އަހަރެންގެ މައާފުވެސް ލިބުންފަދަ.. ތިއީ ޝަޔަމްގެ ބައްޕަ.. ޚުދު އަހަރެންގެ ބައްޕައަށް ކުރާފަދަ ޤަދަރާ އިހުތިރާމު އަހަރެން އަހަރެންގެ އަނބިމީހާގެ މައިންބަފައިންނަށްވެސްކުރަން.. ބައްޕަމަތިން ޝަޔަމް ކޮންމެ ދުވަހަކު ހަނދާންކުރޭ.. ބައްޕައަށްޓަކަައި ހެޔޮދުޢާކުރޭ.. ބައްޕައަށް ވިސްނި އެނބުރިއައިސް މައާފަށް އެދުމުގެ ފުރުސަތު ލިބުނީ އެދުޢާތަކުގެ ސަބަބުންކަމަށްވެސް ވެދާނެ.. ޝަޔަމްގެ ހިތުގައި ބައްޕައަށްވީ ލޯބީގެ ސަބަބުންކަމުގައިވެސް ވެދާނެ.. އަހަރެންގެ ލޯބިވާ މަންމައާއި އަނބިމީހާގެ ހައްގުގައި.. ވެދިޔަތަން ހަނދާންނައްތައިލުމަށްފަހު އަހަރެން ހިތް ހަލާލުކޮށްފިން.." ދެމީހުންގެ މޫނުމަތީގައި ފަނޑު ހިނިތުންވުމެއް ރަސްކަންކުރަމުންދިޔައިރު އެމަންޒަރުބަލަންހުރި ސައިނާއަށް އެތަނަށް އައިސް ހުއްޓުނު މުހުސިނާގެ އަތުގައި ބާރަށް ހިފައިލެވުނެވެ. އެވަގުތު ވިއްސާކޮޓަރީގެ ދޮރު ހުޅުވައިލަމުން ނަރުސްކުއްޖަކު ބޯދިއްކޮށްލިއެވެ. ނުހައިކް އެދިމާއަށް އަވަސްއަވަހަށް އައިސް ހުއްޓެމުން ޝަޔަމްއާއި ދަރިފުޅުގެ ހާލު އެހިއެވެ.\n"މަރުޙަބާ.. އަންހެން ކުއްޖެއް ލިބުނީ.. އިރާދަފުޅުން ދެމައިންގެ ހާލުވެސް ރަނގަޅު.." ހިނިތުންވެލަމުން ނަރުސްކުއްޖާ ބުނެލުމާއެކު އެންމެނަށް ހަމްދުއެޅުނީ ލިބުނު އުފަލެއްގެ ބޮޑުކަމުންނެވެ. ޒާއިން ހުރީ ކުރީބައިގައި ޝަޔަމްއަށްޓަކައި ޕްރިވެޓް ކޮޓަރިއެއް ހަމަޖައްސައިފައިކަމުން އެކަމާއި އިތުރަށް އުޅޭކަށް ނުޖެހުނެވެ. އެންމެން ހަމަޖެހިލިވަގުތު މަޣްރިބް ނަމާދުގެ ބަންގީގެ އަޑު ކަންފަތުގައި ޖެހުނެވެ. ޝަޔަމް ނެރެން ވަގުތުކޮޅެއް ވާނެކަމުން ހުރިހައި ފިރިހެންވެރިން މިސްކިތަށް ދިއުމަށް އަވަސްވެގަތެވެ. އެވަގުތު އަޒްހަރު ނުހައިކްއަށް ގޮވައިލަމުން ނުކެރިހުރެފައިވެސް އޭނާވެސް އެމީހުނާއި ބައިވެރިވާން ބޭނުންވާހަކަ ބުނެލިއެވެ. ފުޅާހިނިތުންވުމެއް ނުހައިކްގެ ތުންފަތަށް ވެރިވެގެންދިޔައިރު އަވަހަށް ބޯޖަހައިލީ އަންނާށޭ ބުނަމުންނެވެ. ރޮވިފައި އެތަންދެކެންހުރި ސައިނާގެ ކޮނޑުގައި ސާރާ ބާރަށް ހިފަހައްޓައިލިއެވެ. ދެން ﷲ ގެ އިރާދަފުޅުން ހުރިހައިކަމެއްވެސްދާނީ އެންމެ ރަނގަޅަށޭ ބުނެލާކަހަލައެވެ.\nޝަޔަމް ޕްރައިވެޓް ކޮޓަރިއަކަށް ބަދަލުކުރެވުމާއެކު ހުރިހައި މީހުން އެތަނަށްވަނީ ޝަޔަމްއާއި ނުހައިކްއަށް މަރުހަބާކިޔަމުންނެވެ. އެތުއްތު ދަރިފުޅު އުރައިލެވުނު އެންމެ ފުރަތަމަ ވަގުތުކޮޅުވެސް ނުހައިކްގެ ހިތަށް ލިބުނީ ބަޔާންނުކުރެވޭފަދަ ފޮނިކަމެކެވެ. މިއިން ދުވަހަކުވެސް އެފަދަ އިހުސާސެއް ކުރެވުނުކަމެއް ނޭނގެއެވެ. ހިނިތުންވެފައިއޮތް ޝަޔަމްގެ ނިތުގައި ބޮސްދެމުން އެތުއްތު ތުއްތު ފުށްގަނޑެއްފަދަ ދަރިފުޅުގެ ނިތުގައިވެސް ނުހައިކް ބޮސްދިނެވެ.\nދުރުގައިތިބި ސައިނާ އާއި އަޒްހަރާއި ދިމާއަށް ޝަޔަމް އަތްދިއްކޮށްލުމުން އެމީހުން އައިސް ޝަޔަމްގެ އެނދުގެ ދެފަރާތުގައި މަޑުކޮށްލިއެވެ. އެވަގުތު ދެމީހުނަށް ބަލައިލަމުން އެދެމީހުންގެ އަތްގެނެސް ޝަޔަމް ގުޅުވައިލީ އެއަމަލުން އެހިތުގެ އެދުން ހާމަކޮށްދެމުންނެވެ. ސިހިފައި ސައިނާ އަޒްހަރަށް ބަލައިލިއިރު އަޒްހަރުވެސް ހުރީ ސައިނާއަށް ބަލާށެވެ. ޝަޔަމްގެ އެއެދުން ދެމީހުނަށްވެސް ވިސްނުނެވެ. ކައިވެނީގެ މަތިވެރިގުޅުމުން ސައިނާ އޭނާއާއި އަލުން ގުޅިފާނަންތޯ އަޒްހަރު އަހައިލުމާއެކު ދެލޯބޮޑުކޮށްލަމުން ސައިނާ އިސްޖަހައިލިއެވެ. އަޒްހަރުގެ އެޖެހިލުންކުޑަކަމުން ސައިނާގެ މޫނު ލަދުން ރަތްވެގެންދިޔައިރު އެންމެންގެ ހުނުމުގެ އަޑު އެކޮޓަރީގައި ގުގުމައިލިއެވެ. ލަދުގަތްނަމަވެސް ލަސްލަހުން ސައިނާ ބޯޖަހައިލީ އަޒްހަރުގެ އެދުން ގަބޫލުކުރާކަން އަންގައިދެމުންނެވެ.\nޝަޔަމް ހޮސްޕިޓަލުން ދޫކޮށްލިތާ ހަފުތާއެއްތެރޭ އަޒްހަރާއި ސައިނާގެ ކައިވެނި ކޯޓުގައި ކުރެވުނެވެ. އެކަމުން އެންމެ ބޮޑު ހަމަޖެހުމެއް ގެނުވީ ޝަޔަމްއަށެވެ. މަންމައާއި ބައްޕަ އަލުން ގުޅުމުން އޭނާގެ ސަބަބުން ވަކިވި އާއިލާ ފުރިހަމަވީފަދަ އިހުސާސެއް ކުރެވުނެވެ. ދުވަސްކޮޅަކު އެމީހުންގެ ގާތުގައި މަޑުކުރުމަށްފަހު އެނބުރި ސައިނާ އާއި އަޒްހަރު އަލުން އޮސްޓްރޭލިއާއަށް ދާގޮތަށް ހަމަޖެހުނެވެ. އުފާވެރިކަން ޝަޔަމްގެ މޫނުމަތިން ފެންނަމުންދިޔައިރު އެހިތުގެ ދުޢާ މާތް ރަސްކަލާނގެ އިޖާބަ ކުރެއްވީތީ އެކަލާނގެއަށް ހަމްދުކޮށް ޝުކުރުވެރިވެވުނެވެ.\nވާރޭގެ އެތައްހާސްތިކިތަކުން މާހައުލުގައި އުފައްދައިފައިވަނީ ހިތްގައިމު ރީތިރާގެކެވެ. ހިތްތަކަށް ހަމަޖެހުން ލިއްބައިދޭފަދަ މަޑު ފިނިކަމެއް ފަޒާގައި ހިފައިލައިފައިހުރީ ޖެހެމުންދިޔަ ފިނި ރޯޅިތަކުންނެވެ.\nޝަޔަމްގެ އުނގުގައި ނިދިފައިއޮތް ތުއްތު އަލްޔާ އުރައިލަމުން ނުހައިކް އައިސް ކުޑަ އެނދުގައި ބާއްވައިލީ ނުހަނު ލޯބިންނެވެ. ކުދި ބާލީސްތައް ކައިރިކޮށްލުމަށްފަހު ހިންދެމިލަމުން ލަސްހިނގުމެއްގައި އައިސް ޝަޔަމް ގާތުގައި އިނށީނެވެ. އަދި ލޯބިން އަނބިމީހާގެ މޫނަށް ބަލައިލަމުން އޮށޯވެ އެއުނގައި ބޯއެޅިއެވެ. ނުހައިކްގެ އިސްތަށިގަނޑުގައި މަޑުމަޑުން ފިރުމަމުންދިޔަ ޝަޔަމް ލޯތްބާއެކު ނުހައިކްއަށް ބަލައިލަމުން ވާހަކަދައްކަން ފެށިއެވެ.\n"ދިރިއުޅުން މިއަދު ފުރިހަމަވެއްޖެކަމުގެ އިހުސާސުކުރެވިއްޖެ.. އެހުރިހައި ހުރަސްތަކަކާއެކުވެސް އަހަރެމެން ގުޅުއްވުމަށް މިންވަރު ކުރެއްވި ރަސްކަލާނގެއަށް ހަމްދުހުރި.. ނުހައިކް.. ތެދަށް ބުނާނަމަ.. އަހަރެންގެ ދިރިއުޅުމުގައި މިހިސާބަށް މިއާދެވުނީ ނުހައިކްގެ ސަބަބުން.. އަހަރެންނާ ނުހައިކް ބައްދަލުނުވިނަމަ މިއަދުވެސް އަހަރެން ވީހީ ޣާފިލް ކަމުގެ ތެރޭގައިކަންނޭނގެ.. އެކަލާނގެ އަހަރެންނަށް ހިދާޔަތްދެއްކެވުމަށް މިންވަރު ކުރެއްވީ ނުހައިކް.. ތި ލޯބި.. އާން.. "ތިޔަ ލޯބީގައި" އަހަރެންނަށް އަހަރެންގެ ވެރި ރައްބަކީ ކޮންފަރާތެއްކަން އެނގުނީ.. އެފަރާތަށް ފުރިހަމައަށް ކިޔަމަންވެ ހިދާޔަތުގެ މި އަލިކަމަށް ލޯހުޅުވުނީ.. ޣާފިލްކަމުގެ ނިދިން ހޭލައްވައި މިހިސާބަށް އައުމަށް ހިތްވަރަކަށްވީ.. އަހަރެން ކިހިނެއް ކޮންގޮތަކަަށް ޝުކުރުވެރިވާނީ؟ އެކަލާނގެ އޯގާވަންތަކަމުން އަހަރެންނަށް ތިފަދަ އޯގާތެރި ފިރިއެއް މިންވަރުކުރެއްވީ.. ﷲ ގަންދީ ބުނަން.. އެކަލާނގެ ހިދާޔަތުގެ އަލި ނޫރަށްފަހު މިދިރިއުޅުމުގައި ލެއްވި އެންމެ އަގުބޮޑު ނިއުމަތަކީ ތީކަން ޔަގީން.. އިރާދަކުރެއްވިއްޔާ ދުވަހަކުވެސް އަހަރެމެން ދެން ވަތްކެތްނުވާނެ.. އެހާވެސް ލޯބިވޭ.." ޝަޔަމްގެ ލޮލުން ވެއްޓުނު ކަރުނަތިކި ނުހައިކްގެ ކޯތާފަތުގައި ބީހިލުމަށްފަހު އެލޮލުން ފައިބަމުންދިޔަ ކަރުނައާއި އެކުވިއެވެ. ގުދުވެލަމުން ނުހައިކްގެ ނިތުގައި ޝަޔަމް ބޮސްދިނެވެ. އެއާއެކު އެއުނގުން ތެދުވަމުން ނުހައިކް ޝަޔަމް ގަޔާއި ގާތްކޮށްލީ ދުވަހަކުވެސް ދޫކޮށްނުލާނަމޭ ބުނެލާފަދަ ގޮތަކަށެވެ. ޝަޔަމްގެ މޫނުގެ އެތަން މިތަނުގައި ބޮސްދެމުންދިޔައީ އެހިތުގެ ޖަޒުބާތުތައް ބުނެދޭނެ އެހެންގޮތެއް ނުވިސްނިފައި އިނދެއެވެ. ކޮންމެ އަމަލަކުން ވާލޯބި ހާމަކޮށްދެމުންނެވެ.\nކޮޓަރީގެ ހުޅުވައިފައިވާ ކުޑަދޮރުގެ ކައިރީގައި ހުއްޓި ލަމްޔާ ހުރިއިރު ދޫކޮށްލައިފައިވާ ފަންދިގު އިސްތަށިގަނޑުގައި، ޖެހެމުންދިޔަ ރޯޅިތައްް ކުދިކުދި ސަމާސާ ކުރަމުންދިޔައެވެ. ހިނިތުންވެފައި ވެހެމުންދިޔަ ރަހުމަތުގެ ވާރެއަށް ނަޒަރު ހުއްޓައިލައިގެންހުއްޓައި ފަހަތުން އައިސް ޒާއިން ލަމްޔާގެ ގައިގައި ލޯބިން ބައްދައިލިއެވެ. ވައިރޯޅިއާއެކު ވިހުރެމުންދިޔަ އެއިސްތަށިގަނޑު އެއްފަރާތްކޮށްލަމުން ލަމްޔާގެ ބޮލުގައި ލުއިކޮށް ބޮސްދިނެވެ.\n"ޒާން.." ލޯބިން ލަމްޔާ ގޮވައިލިއެވެ. ހޫން ލައްވައިލަމުން އަނެއްކާވެސް ޒާއިން ލަމްޔާގެ ބޮލުގައި ބޮސްދިނެވެ. އަދި ލަމްޔާގެ ބޮޑުވެފައިވި ބަނޑުގެ ދެފަރާތުން އަތްވަށައިލަމުން ވާރޭގެ ކުދި ތިކިތަކަށް ނަޒަރު ހުއްޓައިލިއެވެ.\n"އަހަރެންގެ ދިރިއުޅުން ދުވަހަކުވެސް މިހައި ފުރިހަމަވެދާނެކަމަަށް ހިއެއްނުކުރަން.. ދުވަހެއްގެ ކޮޅުންވެސް އަހަރެންގެ އެއަނދިރި ދިރިއުޅުން ދޫކޮށް މިފަދަ ދިރިއުޅުމެއް ޚިޔާރުކޮށްފާނޭ ހިތަށްވެސް ނާރާ.. އެކަމަކު.. ލަމްއާ ދިމާވި ހިސާބުން އަހަރެންގެ މުޅި ދިރިއުޅުން ބަދަލުވެއްޖެ.. ހެވާއި ނުބައި ވަކިވެ ދާންވީ ރަނގަޅު މަގު ޚިޔާރުކުރަން އެނގިއްޖެ.. ދިރިއުޅުމުގެ ހަގީގީ މަގުސަދު ވިސްނިއްޖެ.. ލަމް.. މިއަދު އަހަރެން ހަގީގަތުގައި މީހަކަށްވެފަ މިހުރީ، އަދި ދިރިއުޅުމުގައި މިހިސާބަށް އާދެވިފައި މިހުރީ ތި ލޯބީގެ ސަބަބުން.. "ތިޔަ ލޯތީބައި" އަހަރެންގެ ވީރާނާވެފައިވި މުޅި ދިރިއުޅުން ބަދަލުވެއްޖެ.. އަހަރެންގެ ދިރިއުޅުން އާބާދުވެއްޖެ.. ކަނިވެ ނިވެމުންދިޔަ އުއްމީދުގެ ހުޅުކޮޅު ބޮޑުވެއްޖެ.. އަހަރެންނަށް ހިތްހަމަޖެހޭ އުފާވެރި އައު ހަޔާތެއް ލިބުނީ "ތިޔަ ލޯބީގައި".. ދުވަހަކުވެސް ދޫކޮށްލާކަށް ނެތިން.. އުމުރަށް އެދެނީ އެކުގައި ވުމަށް.. އިރާދަކުރެއްވިއްޔާ މަރުވެ ދާނީވެސް "ތިޔަ ލޯބީގައި".. ޖަންނަތުގައިވެސް ވުމަށްއެދެނީ ލަމްއާ އެކު.. އައި ލަވް ޔޫ މައި އެންޖެލް.." ލަމްޔާގެ ކޮލުގައި ބޮސްދެމުން އެބަނޑުގައި ޒާއިން ފިރުމައިލިވަގުތު ދަރިފުޅު ތޮޅިލިއެވެ. އެކަން އިހުސާސުވެ ލަމްޔާވެސް ޒާއިންގެ އަތްމަތީގައި އޭނާގެ އަތްތިލަ ބާއްވައިލިއެވެ. ލޮލުން ފައިބަމުންދިޔަ އުފާވެރިކަމުގެ ކަރުނަތަކާއެކު މަޑުމަޑުން ޒާއިންއަށް ގޮވައިލެވުނީ، ޒާއިންގެ ވާހަކަތަކުން ހިތަށް އަސަރުކުރިވަރުންނެވެ. ބުނާނެ އެއްޗެއް ލަމްޔާގެ ދުލުކުރިއަށް ނައުމުން އިތުރަށް ޒާއިންގެ ގައިގައި ޖެހިފިތިލިއެވެ. ޒާއިންވެސް ލަމްޔާ އިތުރަށް އެމެޔާލައި ބޮނޑިކޮށްލަމުން އަނެއްކާވެސް އެބަނޑުގައި ލޯބިން ފިރުމައިލިއެވެ. އެހިނދު އެތުއްތު ދަރިފުޅު ތޮޅިލުމާއެކު ދެހިތަށް ލިބުނީ ބަޔާންކުރަންދަތި އުފަލެކެވެ. މަންމަ އާއި ބައްޕަގެ ހިތުގައިވި ތެދުވެރިލޯބި އެތުއްތު ދަރިފުޅަށްވެސް އިހުސާސުކުރެވުނީ ކަހަލައެވެ. ކަރުނައިގެ ތެރެއިން ހިނިތުންވެލަމުން ލަމްޔާ އެނބުރި ޒާއިންއަށް ބަލައިލިއެވެ. އެވަގުތު ޖެހިލި މަޑު ވައިރޯޅިއަކާއެކު ކުޑަދޮރުގައި އެލުވައިފައިވާ ތުނި ފަރުދާ އެދެމީހުން ފޮރުވައިލީ ވަޔާއެކުގައި އައި ވާރޭގެ ތިކިތަކުން ސަލާމަތްކުރުމަށް ކަހަލައެވެ. އެތުނި ފަރުދާއަށް އެޅިފައިވި ދެމަފިރިންގެ ހިޔަނި ދާދި ކުޑައިރުކޮޅެއްގެ ތެރޭގައި އެކަތިގަނޑަކަށްވެގެންދިޔައީ ދެހިތަަށް ހަމަޖެހުން ގެނުވަމުންނެވެ. ލޯބި އިތުރުކޮށްދެމުންނެވެ. އަބަދުމެ އެކުގައި ވުމަށް އެތައްވައުދަކާއި އަހުދެއް ވަމުންނެވެ.\nނިމުނީ ދޯ. ވވވވވވވވވ ރީތި. ❤❤\nNaufa February 9, 2021\nތެންކްސް އަލޮޓް ޑިއަރ🥰❤\nLiukko99 February 9, 2021\nލިއާ February 9, 2021\nބެސްޓް ސްޓޯރީ ❤\nސަބައްކޮ💯 February 9, 2021\nއޯއެމްޖީ ވވވވވވވވވވވވވވވވވވވވވވވވވވ ވވވވވވވވވވވވވވވވވވވވވވވވވވބވވ ވެސް ރީތި އަދި ވެސް މިކަހަލަ ރީތި ވާހަކަ ގެނެސްދޭނެ ކަމައް ަަުަަުްމިދު ކުރަން\nތެންކްސް އަލޮޓް ޑިއަރ.. އިންޝާ ﷲ.. 🥰❤\nމިޔޫ February 9, 2021\nޢައްސަލާމު އަލައިކުމް ނައު. ކިހިނެއްތަ ހާލު؟ މާޝާﷲ ވާހަކަ ވަރަށް ރީތި އިނގޭ. މި ވާހަކަ ނިމުނަސް މިޔޫ އުއްމީދު ކުރަން އަދިވެސް އިތުރު ވާހަކައެއް ކިޔާލަން ލިބޭނެ ކަމަށް. ލަވް ޔޫ ސޯ މަޗް ސިސް.\nވަޢަލައިކުމް ސަލާމް މިޔޫ.. އަލްހަމްދުލިއްލާޙް.. ވަރަށް ރަނގަޅު.. މިޔޫ ކިހިނެއްތަ؟ ތެންކްސް އަލޮޓް ޑިއަރ.. ޔެސް އިންޝާ ﷲ.. ލަވް ޔޫ ޓޫ ޑިއަރ..🥰💖\nRrYn February 9, 2021\nވާއު! ވާއު! ވާއު 💖 މާޝާ ﷲ! ވަރަށް ވަރަށް ވަރަށް ވަރަށް ވަރަށް ރީތި 💖💝 ހައު އައި ކުޑް ޑިސްކްރައިބް ދިސް ސްޓޯރީ 💞❤ މާޝާ ﷲ! ހަމަ ސްޕީޗްލެސް 💕 ރީން ހިތަށް އެރި އޭ މިބައި ދިގުކަމުން ފަހުބައޭވެސް.. ދެން ހަމަ ނުބަލާ ނުހުރެވިގެން ބަލައިލިތަނާ (ނިމުނީ) އޭ އިނީމަ ލައިކް މައި އައިސް ވޯސް ފުލް ވިތް ޓިއަރސް 😢😓🙇\nފައިނަލީ އަޒްހަރް އަށް ވިސްނިއްޖެ 😊 ޝަަޔަމް އެން ނުހައިކްގެ ބައި ވެސް ހަމަ ކީކޭ ބުނާނީ ލައިކް ހަމަ ވަރަށް ރީތި! 💕❤ ( "ދިރިއުޅުން މިއަދު ފުރިހަމަވެއްޖެކަމުގެ އިހުސާސުކުރެވިއްޖެ.. އެހުރިހައި ހުރަސްތަކަކާއެކުވެސް އަހަރެމެން ގުޅުއްވުމަށް މިންވަރު ކުރެއްވި ރަސްކަލާނގެއަށް ހަމްދުހުރި.. ނުހައިކް.. ތެދަށް ބުނާނަމަ.. އަހަރެންގެ ދިރިއުޅުމުގައި މިހިސާބަށް މިއާދެވުނީ ނުހައިކްގެ ސަބަބުން.. އަހަރެންނާ ނުހައިކް ބައްދަލުނުވިނަމަ މިއަދުވެސް އަހަރެން ވީހީ ޣާފިލް ކަމުގެ ތެރޭގައިކަންނޭނގެ.. އެކަލާނގެ އަހަރެންނަށް ހިދާޔަތްދެއްކެވުމަށް މިންވަރު ކުރެއްވީ ނުހައިކް.. ތި ލޯބި.. އާން.. "ތިޔަ ލޯބީގައި" އަހަރެންނަށް އަހަރެންގެ ވެރި ރައްބަކީ ކޮންފަރާތެއްކަން އެނގުނީ.. އެފަރާތަށް ފުރިހަމައަށް ކިޔަމަންވެ ހިދާޔަތުގެ މި އަލިކަމަށް ލޯހުޅުވުނީ.. ޣާފިލްކަމުގެ ނިދިން ހޭލައްވައި މިހިސާބަށް އައުމަށް ހިތްވަރަކަށްވީ.. އަހަރެން ކިހިނެއް ކޮންގޮތަކަަށް ޝުކުރުވެރިވާނީ؟ އެކަލާނގެ އޯގާވަންތަކަމުން އަހަރެންނަށް ތިފަދަ އޯގާތެރި ފިރިއެއް މިންވަރުކުރެއްވީ.. ﷲ ގަންދީ ބުނަން.. އެކަލާނގެ ހިދާޔަތުގެ އަލި ނޫރަށްފަހު މިދިރިއުޅުމުގައި ލެއްވި އެންމެ އަގުބޮޑު ނިއުމަތަކީ ތީކަން ޔަގީން.. އިރާދަކުރެއްވިއްޔާ ދުވަހަކުވެސް އަހަރެމެން ދެން ވަތްކެތްނުވާނެ.. އެހާވެސް ލޯބިވޭ..") ޝަޔަމް ބުނި ބަސްތަކުން ރީންއަސް ހަމަ ރޮވުނު! އިޓްސް އިމޯޝަނަލް 😔😭 އެން (އަލްޔާ) ނައިސް ނޭމް 💝💖\nލަމް އެން ޒާންގެ ބައިވެސް ހަމަ ވަރަށް އިމޯޝަނަލް 😯😢 އަދި މިވާހަކަ ފެށިގެން ނިމެންދެންވެސް ކިޔުނީތީ އުފާކުރަން.. 😊 ވަރަށް މޮޅު ހުނަރުވެރި ލިޔުންތެރިއެއް 💕 އަދި ނައު ސިސްގެ އެހެން ވާހަކައެއް މި ސައިޓުން ފެންނާނެކަމަށް އުންމީދުކުރަން 😊💖💖\nސިސް މިހާރު ކިހިނެއްތަ؟ އުންމީދުކުރަނީ ދުޅަހެޔޮ ސިއްހަތެއްގައި ހުރި ކަމަށް 😊😊 އައިމް ހަަމަ ފައިން 😊 އަލްހަމްދުލިއްލާހް 😊 އެންޑް ސިސްގެ (ބުނާށެ ލޯބި ނުވަނީ ހޭ އެން ހިތް އެކީ ދެވިއްޖޭ ވާހަކަވެސް ވަރަށް ވަރަށް ރީތި 💖💝 ސްޕްޝަލީ *ބުނާށެ ލޯބި ނުވަނީ ހޭ* ހެހެ 😂😊\nޔޫ ވިލް ބީ އޯލްވޭސް އިން މައި ފޭވް އޯތާރސް ލިސްޓް 💖 އައި ވިލް އޯލްވޭސް ސަޕޯރޓް ޔޫ ޑިއަރ 💝💖 ލަވް ޔޫ ސޯ ސޯ ސޯ ސޯ ސޯ ސޯ މަޗް ޑަރލް 💕💖 ސްޓޭ ސޭފް އެންޑް ޓޭކް އަ ވެރީ ގުޑް ކެއަރ 💖 ލަވް ޔޫ ލޯބިކޮޅޫ 💞❤💖💕💕\nސޯ ސޯ ސޯ ހެޕީ ޓް ސީ ޔުއަރ ކޮމެންޓް ޑިއަރ.. ހެެހެ.. ހާދަ ދިގޭ ދޯ.. ވަރަށް އުފާވެއްޖެ.. ލައިކް އައި އެމް ސްޕީޗްލެސް ހަމަ.. ތެންކް ޔޫ ސޯ ސޯ މަޗް ޑިއަރ.. ފޯ ދި ސަޕޯޓް އެންޑް ލަވް ޔޫ ހެވް ގިވަން އޯލްވޭސް..\nއައި އެމް ހަމަ ގުޑް. އަލްހަމްދުލިއްލާޙް.. ހޮޕް ޔުއަރ ޑްއިން ވެލް ޓޫ.. ވަރަށް އުފާ ވެއްޖެ ނައުގެ އެހެން ވާހަކަތައްވެސް ކަމުދިޔަކަން އެނގުނީމަ.. ރިއަލީ.. ތެންކްޔޫ ސޯ މަޗް ޑިއަރ.. ލަވް ޔޫ ސޯ މަޗް ޑިއަރ.. އެންޑް އޯލްވޭސް ސްޓޭ ސޭފް.. ޓޭކް ގުޑް ކެއަރ.. 🥰❤😘\nRrYn February 10, 2021\nޔުއަރ ވެލްކަމް މައި ޑިއަރ 💕💖💌 ހެހެ.. ކކމެންޓް ދިގު ވާން ޖެހޭނެއްނު ފަހުބައި ވީމަ 😊😂 ހަމަ އެންމެ ފަހު ކޮމެންޓް ވީމަ 😆 ހެހެ.. 🔥\nމުޒޫ😘 February 9, 2021\nލޮލް... 😍ވަރަށް ރީތި ސްޱޯރީ😍😍😍\nlam180201 May 9, 2021\nLam mihaathanah kii ehmme emotional story miakii..😭❤ hama iru iru kolhaa rovunu fahun ai chapters thah kiyaigen ❤ yuh are the best 👍🏻✨


Ha.Atoll Councilge ''uthuruhiya'' imaraaiy Ha.Atoll Hospitalah dhookurun.\nކޮވިޑް-19 އަށް ޓެސްޓް ކުރާ ލެބޯޓްރީ ގާއިމުކުރުމަށާއި މުހިންމު އެހެން ބޭނުންތަކަށް ހއ. އަތޮޅު ކައުންސިލް އިދާރާގެ ” އުތުރުހިޔާ ” ޢިމާރާތް ހއ. އަތޮޅު ހޮސްޕިޓަލަށް ދޫކުރުމުގެ އެއްބަސްވުމުގައި މިއަދު ސޮއި ކުރައްވައިފިއެވެ.\nމި އެއްބަސްވުމުގައި އަތޮޅު ކައުންސިލްގެ ފަރާތުން ސޮއިކުރެއްވީ ކައުންސިލްގެ ރައީސް އަލްފާޟިލް މޫސާ ޝަފީޤެވެ. އަތޮޅު ހޮސްޕިޓަލްގެ ފަރާތުން ޢިމާރާތާ ޙަވާލުވެ ސޮއި ކުރެއްވީ އެ ހޮސްޕިޓަލްގެ މެނޭޖަރ ހެލްތު ސަރވިސަސް އަލްފާޟިލް ޢުޘްމާން އަޝްރަފެވެ.\nއަތޮޅު ހޮސްޕިޓަލުން މަޢުލޫމާތު ދެއްވި ގޮތުގައި މިވަގުތު މިތަނުގައި ބެހެއްޓެނީ ޖީ.އެން. އެކްސްޕާރޓް މެޝިނެއް ކަމަށާއި މިއީ ކޮވިޑްގެ އަލާމާތްތައް ހުންނަ މީހުން ކޮންމެހެން ހަދަންޖެހޭ ޓެސްޓްތައް ހެދުމަށް ވަމުންދާ ތައްޔާރިއެއް ކަމަށެވެ. މިގޮތުން މި ޚިދުމަތް މި މަހުގެ ފަނަރައިގެ ކުރިން ފެށިގެން ދާނެކަމަށް ވެއެވެ.\nއަތޮޅު ހޮސްޕިޓަލުން ވިދާޅުވި ގޮތުގައި ކައިރި މުސްތަގުބަލެއްގައި ޕީ.ސީ.އާރު މެޝިން ލިބޭނެކަމަށާއި މި މެޝިން ލިބުމުން މިތަނުގެ ޚިދުމަތް އިތުރަށް ފުޅާވެ، އަތޮޅުން ހަދަންޖެހޭ ކޮވިޑް ޓެސްޓްތައް ހެދިގެން ދާނެކަމަށެވެ.\n← އަތޮޅު ކައުންސިލް މެންބަރުކަމުގެ ހުވާ ފަތުހުﷲ ޙަސަން ކުރައްވައިފި\nހަތަރުވަނަ ދައުރަށް ހޮވިވަޑައިގަތް ހއ. އަތޮޅު ކައުންސިލްގެ މެންބަރުން →


6 qaumehga raajje promote koh ishthihaaru kuraane bayaku hoadhanee - vNews.mv\n6 ގައުމެއްގައި ރާއްޖެ ޕްރޮމޯޓްކޮށް، އިޝްތިހާރު ކުރާނެ ބަޔަކު ހޯދަނީ\nމަރްޔަމް ލީން 12 June 2019, 13:40\nސޯޝަލް މީޑިއާ މެދުވެރިކޮށް6ގައުމެއްގައި ރާއްޖެ ޕްރޮމޯޓްކޮށް، އިޝްތިހާރު ކޮށްދޭނެ ބަޔަކު ހޯދުމަށް އެމްއެމްޕީއާރުސީން އިއުލާން ކޮށްފިއެވެ.\nއެމްއެމްޕީއާރުސީން އާންމުކޮށްފައިވާ އިއުލާނުގައި ބުނެފައިވަނީ، މިމަސައްކަތްކުރާ ފަރާތްތަކުން ނެޓްވޯރކްގެ ޒަރިއްޔާއިން ޑިޖިޓަލްކޮށް މާކެޓިންގ ހަރަކާތްތައް ކުރިއަށް ގެންދަންޖެހޭނެ ކަމަށެވެ. އަދި ސޯޝަލް މީޑިއާ މެދުވެރިކޮށް ލިޔުންތަކާއި ވީޑިއޯ އަދި ފޮޓޯ މެދުވެރިކޮށް ރާއްޖެ އިޝްތިހާރުކުރުމަށް ހަރަކާތްތައް ހިންގަން ޖެހޭނެކަމަށް އެމްއެމްޕީއާރުސީގެ އިއުލާނުގައި ބުނެފައިވެއެވެ.\nރާއްޖެ އިޝްތިހާރުކުރުމަށް އެމްއެމްޕީއާރުސީން އިޢުލާންކޮށްފައިވާ6ގައުމަކީ އެމެރިކާ، ޔުކްރެއިން، ތައިލެންޑް، ރަޝިއާ، އިންޑިއާ އަދި ޗައިނާގައެވެ.\nރާއްޖެ ޕްރޮމޯޓްކޮށް އިޝްތިހާރުކުރަން ބޭނުންވާ ފަރާތައް މިމަހުގެ 24 ވަނަ ދުވަހުގެ ކުރިން އެމްއެމްޕީއާރުސީގެ އީމެއިލް އެޑްރެހަށް ޕްރޮޕޯސަލް ފޮނުވުމުގެ ފުރުސަތު ވަނީ ހުޅުވާފައެވެ. އަދި މިކަމާގުޅޭ އިތުރު ތަފްސީލް ވިޒިޓް މޯލްޑިވްސްގެ ވެބްސައިޓްއިން ލިބެން ހުންނާނެ ކަމަށްވެސް އިއުލާނުގައި ބުނެފައިވެއެވެ.\nސޯޝަލް މީޑިއާ މެދުވެރިކޮށް ރާއްޖެ އިޝްތިހާރުކުރުމަށް ފަށާފައިވާ ކެމްޕެއިންގެ ދަށުން އެމްއެމްޕީއާރުސީން އަންނަނީ ރާއްޖޭގެ ފަތުރުވެރިކަން ޕްރޮމޯޓް ކުރުމަށްޓަކައި ގިނަ މަސައްކަތްތަކެއް ކުރުމަށެވެ. އެގޮތުން ބައިނަލްއަޤްވާމީ 22 މާކެޓަކަށް ބަހާލައިގެން ރާއްޖެ ޕްރޮމޯޓްކުރުމުގެ މާކެޓިންގ ޕްލޭނެއް އެކުންފުނިން ވަނީ އެކުލަވާލާފައެވެ.


Audit report ge massalaagai Maumoon ge bayaan ACC in nagaifi | Mihaaru\nއޮޑިޓް ރިޕޯޓުގެ މައްސަލާގައި މައުމޫންގެ ބަޔާން އޭސީސީން ނަގައިފި\nއިދިކޮޅު ފަރާތްތަކުގެ މައި ހަރުގޭގައި އިއްޔެ ރޭ ބޭއްވި ޖަލްސާގައި މައުމޫން ވާހަކަފުޅު ދައްކަވަނީ.---މިހާރު ފައިލް ފޮޓޯ\n01 އޯގަސްޓް 2017 - 17:16\nކުރީގެ ރިޔާސީ ގަނޑުވަރު، ތީމުގެ އަށް ކުރި ޚަރަދުތަކާ ގުޅޭ ގޮތުން ނެރެފައިވާ އޮޑިޓް ރިޕޯޓުގެ މައްސަލާގައި ކުރީގެ ރައީސް މައުމޫން އަބްދުލް ގައްޔޫމުގެ ބަޔާން އެންޓި ކޮރަޕްޝަން ކޮމިޝަން (އޭސީސީ) އިން މިއަދު ނަގައިފި އެވެ.\nމައުމޫންގެ ވެރިކަމުގައި އެމަނިކުފާނު ދިރިއުޅުއްވި ތީމުގޭގެ އޮޑިޓް ރިޕޯޓާ ގުޅޭ ގޮތުން މައުމޫންގެ ބަޔާން އޭސީސީން ނެގީ އެ ކޮމިޝަންގެ ޓީމެއް މައުމޫންގެ އޮފީހަށް ގޮސްގެންނެވެ.\nއޭސީސީގެ ޓީމެއް މައުމޫންގެ އޮފީހަށް ގޮސް އެމަނިކުފާނުގެ ބަޔާން މި ނެގީ، އަމިއްލަފުޅަށް އެ ކޮމިޝަނަށް ހާޒިރުވެވަޑައިގަންނަވާނެ ކަމަށް މައުމޫން ވިދާޅުވެފައި ވަނިކޮށެވެ.\nއެކަމަކު އޭސީސީން މައުމޫނަށް ފޮނުވި ސިޓީއެއްގައި ބުނެފައި ވަނީ އެ ކޮމިޝަންގެ ތަހުގީގު ކުރުމުގެ އުސޫލާއި އާއްމު ގަވައިދުގައިވާ ގޮތުގެ މަތިން، ކުރީގެ ރައީސުންގެ ބަޔާން ނަގަން ޖެހޭނީ އެ ބޭފުޅެއް ކޮމިޝަނަށް ހާޒިރު ކުރެއްވުމުގެ ބަދަލުގައި، މަސައްކަތް ކުރައްވާ އޮފީހަކަށް ނުވަތަ ދިރިއުޅުއްވާ ތަނަަކަށް ގޮސްގެން ކަމަށެވެ.\nރައީސް މައުމޫން އަބްދުލްގައްޔޫމް ތީމުގެ އެންޓި ކޮރަޕްޝަން ކޮމިޝަން އޮޑިޓް ރިޕޯޓް ކޮރަޕްޝަން\n11 ކޮމެންޓް, 57 ރިއެކްޝަންސް\nއިންސާފުން ތިކަން ކުރާނަމަ ތިކަން ކުރާނީ މިހާރަކު ނޫނެވެ .އޭސީސީގެ ކޮރަޕްޓް ވެފައިވާ ކަމާމެދު ސުވާލު އުފެދެނީ މިކަހަލަ ކަންތަކާ ހުރެއެވެ.\nބަލަ ކޮބައިދިވެހި ސަރުކާރުގައި ގެންގުޅުނު 100 އާގުބޯޓްތައް؟؟ ކޮބައި އެއަރ މޯލްޑިސްގެ ކަންތައް؟؟ ކޮބައި ކާރިކުދިންކޮޅައްދިން ލުއިލޯނު ؟؟ކޮބައި ނަހައްގުން ދިންއަނިޔާ؟؟ ޖަލްގާމަރުވި މީހުން؟؟ ކޮބައި ނުހައްގުން މީހުންގެ ގެދޮރު މަމީ އެއްމެފަހުގެނިންމާ ފަޑިޔާރޭކިޔައި ކިތައްމީހުންގެ ހައްގުތޯސުވާލްކުރައްންޖެހޭ؟؟\nނަޝީދު އެމަނިކުފާނަށް ފިޒިކަލީ ދެރައެއްނުދޭ. އެކަމަކު މިއަދު އެމަނިކުފާނުގެ ތައްޕާހުން ބޮޑުވެ ވެޔިކަމަށް އައިސް އެމަނިކުފާނުގެ ބޮލަށް .\nއޭ މައުމޫން މިހާރު މި ދިވެހިރާއްޖޭގެ "ولي الامر" ނުވަތަ "އަމީރް" ނުވަތަ (ރޫލަރ)ނުވަތަ ރައީސުލް ޖުމްހޫރިއްޔާއަކީ عبدالله *ޔާމީން* ޢަބަދުލް ޤައްޔޫމް އިނގޭތޯ.\nކާކަށްތަ އެކަން އޮޅިގެން އުޅެނީ... ޔާމިނުގެ "ރަތް" ތިންއަހަރު މުޅި ޤައުމު ރަތްކުލައިން ތަތްތެޅިގެން މިދަނީ... މީ ވަރަށް ވާހަކަ\nއަންނި މައުމޫނާ ދިމާލައް އެއްޗެހިކިއާފާ މިހާރު މައުމޫނަކީ އެފަދަކަމެއް ނުކުރާނެ މީހެއްކަމައް ބުނަނީ.\nނަޝީދަކައް މައުމޫން ވަރެއްނެއް މިހާރަކު.\nޔެލޯ ކުދިންގެ އެއް ޒަމާނެއްގެ ހުވަފެން މިއަދު ތެދަކަށްވީ...މައުމޫނާ ކޮރަޕްޝަނާ ގުޅުވުން. އެކަމު މިހާރު އަތްޖަހާލާނެ ޔެލޯކުދިންނެއްވެސް ނެތް.\nއެބަރަނގަޅުވޭ! ތިޔައީ ޒައީމޭ ކެވުނުވަރު މަދުވެގެން އަމިއްލައަށް ފަޚުރުވެރިވާ.\n100 ގެ ކޮނެމްޓެއް\nގްރޭންޑް ފިނާލޭ އަށް ފެއްޓެވީ އޮތަ.


PPM ge faisaa nuhifahahtaakamah EC in bunefi\nޕީޕީއެމްގެ ފައިސާ ނުހިފަހައްޓާކަމަށް އީސީން ބުނެފި\nއިލެކްޝަންސް ކޮމިޝަންގެ ރައީސް އަހުމަދު ޝަރީފް.\nދައުލަތުގެ ބަޖެޓުން އިދިކޮޅު ޕީޕީއެމްއަށް ފައިސާ ދޭން އިލެކްޝަންސް ކޮމިޝަން (އީސީ) އިން ހުށަހަޅާފައިނުވާކަމަށް ފިނޭންސް މިނިސްޓްރީން ބުނި ބުނުން ކޮމިޝަނުގެ ރައީސް އަހުމަދު ޝަރީފް ދޮގުކުރައްވައިފި އެވެ.\nފިނޭންސް މިނިސްޓްރީން ބުނެފައިވަނީ އީސީން އެދުނު ގޮތަށް ފައިސާ ޖަމާކޮށްދީފައި ވަނީ ތިން ޕާޓީއަކަށް ކަމަށެވެ. އެގޮތުން ފިނޭންސުން އިއްޔެ ފައިސާ ޖަމާކޮށްދީފައި ވަނީ އެމްޑީޕީ އާއި ޖުމްހޫރީ ޕާޓީ އާއި އެމްޑީއޭ އަށެވެ.\nނަމަވެސް، އީސީގެ ރައީސް ކުރެއްވި ޓްވީޓެއްގައި ވިދާޅުވީ ޕީޕީއެމްއަށް ވެސް ފައިސާ ދޫކުރުމަށް ފިނޭންސަށް ރިކުއެސްޓް ފޮނުވާފައިވާ ކަމަށެވެ.\n"އީސީން އެއްވެސް ޕާޓީއެއްގެ ފައިސާ ހިފަހައްޓާފައިނުވާނެ،" ޝަރީފް ވިދާޅުވި އެވެ.\nޕާޓިތަކަށްދޭ ފައިސާގެ ތަފުސީލް\nއެމްޑީޕީ: 12.8 މިލިއަން ރުފިޔާ\nޕީޕީއެމް: 9.3 މިލިއަން ރުފިޔާ\nޖުމްހޫރީ ޕާޓި: 2.5 މިލިއަން ރުފިޔާ\nއެމްޑީއޭ: 2.03 މިލިއަން ރުފިޔާ\nސިޔާސީ ޕާޓީތަކުގެ ގާނޫނުގައިވާ ގޮތުން ސިޔާސީ ޕާޓީއަކަށް ދައުލަތުން ފައިސާ ދޫކުރާނީ އެ ޕާޓީއެއްގައި 10،000 މެންބަރުން ހަމަވާ ޕާޓީތަކަށެވެ. ފަހަކަށް އައިސް ގިނަ ޕާޓީތަކެއް ރަޖިސްޓާކޮށްފައިވާ އިރު އެއިން އެއްވެސް ޕާޓީއަކަށް އަދި މިހާތަނަށް އެ އަދަދަށް މެންބަރުން ހަމަ ކުރެވިފައެއް ނުވެ އެވެ.\nއެމްޑީޕީ ޕީޕީއެމް ދައުލަތުގެ ބަޖެޓް + އިލެކްޝަންސް ކޮމިޝަން އެމްޑީއޭ ޖުމްހޫރީ ޕާޓީ


ސައުދީގައި އަންހެނުންގެ ހައްގުތަކުގެ ދިފާއުގައި އަޑުއުފުލި ދެ އަންހެނުން ޖަލުން ދޫކޮށްލައިފި | Sandhaanu\nސައުދީގައި އަންހެނުންގެ ހައްގުތަކުގެ ދިފާއުގައި އަޑުއުފުލި ދެ އަންހެނުން ޖަލުން ދޫކޮށްލައިފި\nޖަލުގައި ތިބި އަންހެން ދެ އެކްޓިވިސްޓުން އާދީއްތަ ދުވަހުގެ ވަގުތެއްގައި ސައުދީން ދޫކޮށްލައިފިއެވެ. ލަންޑަން ބޭސްޑް ރައިޓްސް ގްރޫޕެއް ކަމުގައިވާ އޭ.އެލް.ކިއު.އެސް.ޓީން މިކަމާ ގުޅިގެން ކޮށްފައިވާ ޓްވީޓެއްގައި ލިޔެފައިވާ ގޮތުގައި މި ދެ އެކްޓިވިސްޓުން ދޫކޮށްލާފައިވަނީ ބަންދުގައި ތިބޭތާ ތިން އަހަރު ދުވަސް ފަހުންނެވެ. ސާމަރް ބަދަވީ އާއި ނަސީމާ އަލް ސަޢުދާ އަކީ ސައުދީގައި އަންހެނުންގެ ހައްގުތަކުގެ ދިފާއުގައި އަޑުއުފުލި ދެ މީހުންނެވެ. އެމީހުން ހައްޔަރުކޮށްފައިވަނީ ގައުމީ ސަލާމަތަށް ނުރައްކާތެރިވާ ފަދަ އަމަލުތައް ކުރިކަމުގެ ތުހުމަތުގައެވެ. އެމީހުން ދޫކޮށްލާފައިވަނީ އެމީހުންގެ މައްޗަށް އިއްވި ތިން އަހަރުދުވަހުގެ ޖަލު ހުކުމް ނިމުމާ ގުޅިގެންނެވެ.\nއެމީހުން ހައްޔަރު ކުރުމުގެ ކުރިން އެމީހުން ވަނީ ސައުދީގެ ގާނޫނުތަކާ ދެކޮޅަށް ވަކާލާތުކޮށްފައެވެ. އޭރުގެ ގާނޫނު ތަކުގައި ވާގޮތުން އަންހެނުންނަށް ލައިސެންސް ނަގައި އުޅަނދު ދުއްވުމުގެ ހައްގެއް ނޯވެއެވެ. އަދި އަންހެނުންނަށް ދަތުރުފަތުރު ކުރުމުގެ ހައްގެއްވެސް ނޯވެއެވެ. އޭނާގެ ބައްޕަ ނުވަތަ، ފިރިމީހާ އަދި ބައެއް ހާލަތްތަކުގައި ފިރިހެން ދަރިންނަށްވެސް އަންހެނުންގެ ޕާސްޕޯޓު ހިފެހެއްޓުން ގާނޫނުގައި ވަނީ ހުއްދަކޮށްފައެވެ. ނަމަވެސް މިހާރުވަނީ މި ގާނޫނުތައް އުވާލައިފައެވެ.\nހިއުމަން ރައިޓްސް ވޮޗްގެ މިޑްލް އީސްޓާއި ސައުތު އެފްރިކާގެ ޑެޕިއުޓީ ޑިރެކްޓަރ، އާދަމް ކޫގްލް ކުރައްވާފައިވާ ޓްވީޓެއްގައި މި ސަމްރާ އާއި ނަސީމާ ހައްޔަރު ކުރި ކުރުމަކީ ވަރަށް ނާއިންސާފުވެރިކަމެއް ކަމަށް ބުނެ އެމީހުންނަށް ސަރުކާރުން އެ ކަމުގެ ބަދަލު ދިނުމަށް ވަނީ ގޮވާލައްވާފައެވެ. މީގެ އިތުރުން އެމްނެސްޓީ އިންޓަރނެޝަނަލްއިންވެސް ވަނީ އެ ދެމީހުން އެ ގައުމުން ބޭރުވުމުގެ ހައްގުން މަހުރޫމުކޮށްފައި ވާތީ އެ ކަމާ ނުރުހުން ފާޅުކޮށް އެ ހުކުމް ބާތިލުކުރުމަށް ގޮވާލާފައެވެ.


SunOnline: Delhi gai dhun boavumuge sababun neyvaalaa nizaamuge massalathah ithuruvejje\nދިއްލީގައި ދުން ބޯވުމުގެ ސަބަބުން ނޭވާލާ ނިޒާމުގެ މައްސަލަތައް އިތުރުވެއްޖެ\nރުގިއްޔާ މުހައްމަދު މޫސާ 06 Nov 2019, 11:03\nދިއްލީގައި ދުން ބޯވުމުގެ ސަބަބުން ސްކޫލުތައް ބަންދުކޮށް، ފްލައިޓުތައް ކެންސަލްކޮށްފައިވޭ -- ފޮޓޯ: ގެޓީ\nދިއްލީ (ނޮވެމްބަރު 6): އިންޑިއާގެ ނިއު ދިއްލީގައި ދުން ބޯވެ، ވައި ތަޣައްޔަރުވުމުގެ ސަބަބުން އެސިޓީގައި ނޭވާލާ ނިޒާމުގެ މައްސަލަތައް ރިޕޯޓު ކުރާ މީހުންގެ އަދަދު އިތުރުވެއްޖެ ކަމަށް ދިއްލީގެ ޑޮކްޓަރުން ވިދާޅުވެއްޖެ އެވެ.\nދިއްލީގައި އިންޖީނުލީ އުޅަނދުތައް ގިނަވުމާއި ފެކްޓަރީތަކުން ބޭރު ކުރާ ނުރައްކާތެރި ގޭސްތަކުގެ ސަބަބުން އެސިޓީގައި ދުން ބޯވެފައި އޮންނަތާ ދުވަސްތަކެއް ވެއްޖެ އެވެ. އަދި މިދުވަސްވަރު އަވަށްޓެރި ޕަންޖާބާއި ހަރިޔާނާގައި ގޮވާން ކަނޑާފައިވާ ދަނޑުތައް އެންދުމާއި މިދިޔަ މަހުގެ ފަހުކޮޅު އެގައުމުގައި ބަޑިބޭހާއެކު ދިވާލީ ފާހަގަ ކުރުމާ ގުޅިގެން ވައި ތަޣައްޔަރުވެފައިވާ މިންވަރު ވަނީ އިތުރުވެފަ އެވެ.\nއެއީ ކޮންމެ އަހަރަކުވެސް އޮކްޓޯބަރު މަހާއި ނޮވެމްބަރު މަހު ދިއްލީއަށް ދިމާވާ މައްސަލައެކެވެ. ނަމަވެސް މިއީ ފާއިތުވި ތިން އަހަރު ތެރޭ ވައި ނުސާފުވުމުގެ މައްސަލަ މިހާވަރަށް ގޯސްވި ފުރަތަމަ ފަހަރު ކަމަށް އެސިޓީގެ އޮފިޝަލުން ވިދާޅުވި އެވެ. އަދި މިމަހުގެ އެކެއްގައި ދިއްލީގައި ވަނީ ސިއްހީ އެމާޖެންސީއެއްވެސް އިއުލާންކޮށްފަ އެވެ.\nދިއްލީގެ ބީއެލްކޭ ސުޕަ ސްޕެޝާލިޓީ ހޮސްޕިޓަލުގެ ސެންޓާ ފޯ ޗެސްޓް އެންޑް ރެސްޕިރޭޓަރީ ޑިޒީސެސްއިން ބުނި ގޮތުގައި މިދިޔަ މަހުގެ 26ގައި ދިވާލީ ފާހަގަ ކުރަން ފެށި ފަހުން، އެއް ހަފްތާ ތެރޭ އެސެންޓަރަށް ދިޔަ މީހުންގެ އަދަދު ތިން ގުނަ އިތުރުވި އެވެ. އަދި ވައި ނުސާފުވުމުގެ ސަބަބުން އޭގެ އަސަރު އެންމެ ބޮޑަށް ކުރަނީ ނޭވާ ހިއްލާ މީހުންނާއި ފުއްޕާމޭގެ ބަލިތައް ހުންނަ މީހުންނަށެވެ.\nމީގެ އިތުރުން ވައި ތަޣައްޔަރުވުމުގެ ސަބަބުން ފުރަތަމަ ފެންނަ އަލާމާތްތަކުގެ އިތުރުން ދިގު މުއްދަތުގައިވެސް ސިއްހީ މައްސަލަތަކާ ކުރިމަތިލާންޖެހިދާނެ ކަމަށް އޯލް އިންޑިއާ އިންސްޓިޓިއުޓް އޮފް މެޑިކަލް ސައިންސަސްގެ ޑޮކްޓަރު ކަރަން މަދަން ވިދާޅުވި އެވެ.\n"ވައި ނުސާފުވުމުގެ ސަބަބުން ކުރާ ނޭދެވޭ އަސަރުތައް ވަގުތުން ފާހަގަ ނުކުރެވިދާނެ. އަދި ކެއްސުމާއި ލޯ ހިރުވުމާއި ކަރުތެރޭގައި އުފެދޭ އިންފެކްޝަނަކީ ބޮޑު މައްސަލައެއްގެ ފެށުން ކަމަށް ވެދާނެ. އަދި ވައި ނުސާފުވުމުގެ ސަބަބުން ދިގު މުއްދަތަކަށް އެހާ ވަރަށް ގިނަ ނުރައްކާތެރި މާއްދާތައް ހަށިގަނޑަށް ވާސިލުވާނަމަ، ދިގު މުއްދަތުގައި ސިއްހީ މައްސަލަތައްވެސް ފާހަގަ ކުރެވޭނެ،" ޑރ. މަދަން ވިދާޅުވި އެވެ.\nދިއްލީގެ ސެންޓާ ފޯ ސައިންސް އެންޑް އެންވަޔަރޮމެންޓުން މިދިޔަ ޖޫން މަހު ނެރުނު ދިރާސާއެއްގައިވާ ގޮތުން ވައި ތަޣައްޔަރުވުމާ ގުޅުން ހުރި މައްސަލަތަކުގައި އިންޑިއާއިން ކޮންމެ އަހަރަކު ފަސް އަހަރުން ދަށުގެ 100،000އަށް ވުރެ ގިނަ ކުޑަކުދިން މަރުވެ އެވެ.\nދިއްލީގައި ވައި ނުސާފުވެފައިވާ މައްސަލައިގައި އިންޑިއާގެ ސުޕްރީމް ކޯޓުން ވަނީ ޕަންޖާބާއި ހަރިޔާނާގެ ދަނޑުތަކުގައި ރޯކޮށްފައިވާ އަލިފާންގަނޑުތައް ނިއްވާލުމަށާއި ވައި ތަޣައްޔަރުވުން ހުއްޓުވުމަށް މަގުޗާޓެއް އެކުލަވާލުމަށް ދިއްލީ އާއި ޕަންޖާބާއި ހަރިޔާނާގެ ސަރުކާރަށް އަންގާފަ އެވެ.\nއަދި ދިއްލީގައި އިތުރަށް ވައި ނުސާފުވުން ކުޑަ ކުރުމަށްޓަކައި އެސިޓީން ވަނީ މިމަހުގެ ފަނަރަ އާ ހަމައަށް ދިއްލީގެ މަގުތަކުގައި ޕްރައިވެޓް ކާރުތައް ދުއްވޭނީ ލައިސެންސް ޕްލޭޓް ނިމޭ ނަމްބަރަށް ބަލާފައި ކަމަށް ކަނޑައަޅާފަ އެވެ. އެގޮތުން އެއް ދުވަހު ދުއްވާނީ އޮނަހިރި އަދަދަކުން ލައިސެންސް ޕްލޭޓް ނިމޭ ކާރު ތަކެވެ. އަނެއް ދުވަހު ދުއްވާނީ ހިރި އަދަދަކުން ލައިސެންސް ޕްލޭޓް ނިމޭ ކާރުތަކެވެ. އަދި އެ ގަވާއިދާ ހިލާފު ވެއްޖެ ނަމަ 50 ޑޮލަރުން ޖޫރިމަނާ ކުރާނެ އެވެ.\nމީގެ އިތުރުން ދިއްލީގެ ސްކޫލުތައް ބަންދުކޮށް، ފްލައިޓުތައް ކެންސަލްކޮށްފައިވެ އެވެ.


Qatar aai Ingireysi Foreign Minister mashvarraa gai\nމުހައްމަދު ބިން އަބްުދުއްރަހްމާން އައްސާނީ(ވ) އަދި ޑޮމިނިކް ރާބް -- އަފްޣާނާ ބެހޭ ގޮތުން މަޝްވަރާކުރައްވާނެ\nގަތަރުގެ ފޮރިން މިނިސްޓަރު މުހައްމަދު ބިން އަބްދުއްރަހްމާން އައްސާނީ އާއި އިނގިރޭސި ފޮރިން މިނިސްޓަރު ޑޮމިނިކް ރާބް، އަފްޣާން މަޝްރަހާ ގުޅޭ ގޮތުން މަޝްވަރާ ކުރައްވައިފި އެވެ.\nދޯހާގައި ނޫސްވެރިނަން މައުލޫމާތު ދެއްވަމުން އައްސާނީ ވިދާޅުވީ އަފްޣާނިސްތާނުގައި ކަންކުރަން އެންމެ ރަނގަޅު ގޮތް އޮޅުންފިލުވުމަށްޓަކައި ގައުމުތަކުގެ މެދުގައި މަޝްވަރާ ކުރެވެމުންދާ ކަމަށެވެ. އޭނާ ވިދާޅުވީ އަފްޣާންގައި ހުރި މައްސަލަތައް ހައްލު ކުރަން އެހީތެރި ވެދޭނެ ގައުމަކަށް ގަތަރު ވާނެ ކަމަށެވެ.\nކާބުލް އެއާޕޯޓް އަލުން ހުޅުވައި މަސައްކަތް ފަށައިގަތުމާ ބެހޭ ގޮތުން އައްސާނީ ވިދާޅުވީ ވަކި ތާރީހެއް ކަނޑައަޅަން ދަތި ކަމަށާއި ތުރުކީއާއެކު މަޝްަވަރާތައް ކުރިއަށް ދާ ކަމަށެވެ. ކާބުލް އެއާޕޯޓް ހުޅުވުމާ ބެހޭ ގޮތުން ތާލިބާނުން ބުނެފައި އޮތީ ލަސްތަކެއް ނުވެ ހުޅުވާނެ ކަމަށާއި ގަތަރާއި ތުރުކީން މަސައްކަތް ކުރަމުން އަންނަ ކަމަށެވެ.\nއިނގިރޭސިން ތާލިބާނުންގެ ވެރިކަމެއް ބަލައިގަތުން އަދި އަވަސް ކަމަށް ޑޮމިނިކް ރާބް ވިދާޅުވި އެެވެ. އޭނާ ވިދާޅުވީ ކާބުލްގައި މަޝްރަހު ބަދަލުވަމުން ދާ ގޮތް ވަރަށް ގާތުން ބައްލަވާނެ ކަމަށާއި ތާލިބާނުންގެ ވެރިކަމެއް ބަލައިގަތުމާ މެދު މަޝްވަރާ ވެސް ނުކުރެވޭ ކަމަށެވެެ.\nޑޮމިނިކް ރާބް ވިދާޅުވީ އަފްޣާނަށް މަޝްވަރާ ބޭނުން ނަމަ އެކަމަށް ހުރަހެއް ނެތް ކަމަށާއި އަފްޣާނާ ބެހޭ ގޮތުން ކޮންމެ ގައުމަކާއެކު ވެސް މަޝްވަރާކުރަރްވާނެ ކަމަށެވެ.\nއަފްޣާން ހަމައަކަށް އަޅުވައި މަޝްރަހު ސުލްހަކުރުމަށް ގަތަރާއި ތުރުކީން ގެންދަނީ ބުރަކޮށް މަސައްކަތްކުރަމުންނެވެ. މި ދެ ގައުމުން ވެސް ބުނެފައި އޮތީ އަފްޣާނަށް އެހީތެރިވާނެ ކަމަށާއި ތާލިބާނުންނަކީ ހަރުދަނާ ބަޔަކަށް ވާންޖެހޭ ކަމަށެވެ.\nއިނގިރޭސިވިލާތް އަފްޣާނިސްތާން ގަތަރު + ތުރުކީ


ޕީއެސްޖީގެ ޒުވާން ތަރި އެމްބާޕޭ އާއި ސްޕޯޓިން ޑިރެކްޓަރު ލިއެނާޑޯ: ޕީއެސްޖީން މަސައްކަތް ކުރަނީ އެމްބާޕޭ ހިފަހައްޓަން\nޕީއެސްޖީގެ ޒުވާން ތަރި ކީލިއަން އެމްބާޕޭގެ މައްސަލާގައި ރެއާލް މެޑްރިޑަށް އަދަބު ދޭން ޖެހޭ ކަމަށް ޕީއެސްޖީގެ ސްޕޯޓީން ޑިރެކްޓަރު ލިއެނާޑޯ ބުނެފި އެވެ.\nއެމްބާޕޭގެ ޓްރާންސްފާ މައްސަލައިގައި ރެއާލްއަށް އަދަބު ދޭން ޖެހޭ ކަމަށް ލިއެނާޑޯ ބުނަނީ އެޓީމުން ޕީއެސްޖީ އާއި އެމްބާޕޭއަށް ކުރަން ޖެހޭ އިހްތިރާމް އަދާ ނުކުރާތީ އެވެ.\nނިމިގެންދިޔަ ޓްރާންސްފާ މާކެޓުގައި އެންމެ ވަރުގަދައަށް ދެކެވުނު ވާހަކަ އަކީ އެމްބާޕޭ ރެއާލްއަށް ބަދަލުވާން އުޅޭ ވާހަކަ އެވެ. ރެއާލުން އެމްބާޕޭ ހޯދަން ޕީއެސްޖީއަށް ހުށަހެޅު ބިޑު ތަކުގެ ތެރޭގައި 200 މިލިއަން ޔޫރޯގެ ބިޑެއް ވެސް ހިމެނެ އެވެ. އެމްބާޕޭ ވެސް ޕީއެސްޖީ ދޫކޮށް ރެއާލްއަށް ދާން ބޭނުން ވެފައި ހުރި ނަމަވެސް ޕީއެސްޖީން ވަނީ އެ ހުށަހެޅުން ތަކަށް ނޫނެކޭ ބުނެފަ އެވެ.\n“ރެއާލުން މިކަން ދޮގު ކުރާނެ. އެކަމަކު އަހަންނަށް ހީވަނީ ހަގީގަތުގައި ރެއާލުން މަސައްކަތް ކުރަނީ [ފްރީ އޭޖެންޓް] އެއްގެ ގޮތުގައި އެމްބާޕޭ ހޯދަން. މިހާރު އެމީހުން އެ މަސައްކަތް ކުރާތާ ދެ އަހަރު ވެއްޖެ. މިއީ އެމީހުންނަށް އަދަބު ދޭން ޖެހޭ ކަމެއް،” މިލާނުގައި އޮތް ފެސްޓީވޯ ޑެލޯ ސްޕޯޓްސް އިވެންޓުގައި ވާހަކަ ދައްކަމުން ލިއެނާޑޯ ބުންޏެވެ.\nއެމްބާޕޭ ގެންދަން އުޅޭ ކަމުގެ ވާހަކަ ރެއާލްގެ ކޯޗާއި، ޓީމުގެ ބޯޑުގެ އިތުރުން ކުޅުންތެރިން ވަރަށް ފާޅުގައި ދައްކާފައިވާކަން ފާހަގަ ކުރަމުން ލިއެނާޑޯ ބުނީ އެކަމުން ދޭހަ ވަނީ އެމްބާޕޭއަށް ރެއާލުން އިހްތިރާމް ނުކުރާކަން ކަމަށެވެ. އަދި އެމްބާޕޭއަކީ އާދައިގެ ކުޅުންތެރިއެއް ނޫން ކަމަށާއި އެއީ ދުނިޔޭގެ އެންމެ މޮޅު އެއް ކުޅުންތެރިޔާ ކަމަށް ލިއެނާޑޯ ބުންޏެވެ.\n“އަހަރެމެންގެ ވިސްނުން ހުރީ އެމްބާޕޭގެ ކޮންޓްރެކްޓް އާ ކުރުމަށް. އެއީ ޖަވާހިރެއް. އޭނާ އާއި ނުލައި ޓީމުގެ މުސްތަގުބަލު ރޭވިފައެއް ނެތް” ލިއެނާޑޯ މިހެން ބުނި ނަމަވެސް އެމްބާޕޭ ވަނީ ޕީއެސްޖީން ކޮންޓްރެކްޓް އާ ކުރަން ތިން ފަހަރެއްގެ މަތިން ހުށަހެޅުމުން ވެސް އެކަމަށް ނޫނެކޭ ބުނެފަ އެވެ.


SunOnline: City in beynun vany Ronaldo hiley gendhan\nސިޓީއިން ބޭނުންވަނީ ރޮނާލްޑޯ ހިލޭ ގެންދަން\nއަޙްމަދު ޠާލިބް މުޙައްމަދު 26 Aug 2021, 13:41\nކްރިސްޓިއާނޯ ރޮނާލްޑޯ--- ފޮޓޯ: ސްކައި ސްޕޯޓްސް\nޔުވެންޓަސްގެ ތަރި ކްރިސްޓިއާނޯ ރޮނާލްޑޯ ގެންދިއުމުގެ ފުރުސަތު މެންޗެސްޓާ ސިޓީއަށް ލިބިފައިވީ ނަމަވެސް އެކްލަބުން ބޭނުން ވަނީ އޭނާ ހިލޭ ޓްރާންސްފާއެއްގައި ގެންދަންކަމަށް އިނގިރޭސި މީޑިއާ ރިޕޯޓުތަކުން ހާމަކޮށްފިއެވެ.\nއުމުރުން 36 އަހަރުގެ ފޯވާޑްގެ ކޮންޓްރެކްޓުގައި ބާކީ އޮތީ އެންމެ އަހަރެކެވެ. އެހެން ކަމުން ޔުވެންޓަސްއިން ބޭނުން ވަނީ މިޓްރާންސްފާ ބާޒާރުގައި އޭނާ ދޫކޮށްލުމަށެވެ. ސިޓީއިން ރޮނާލްޑޯ ސޮއި ކުރުމަށް ޝައުގުވެރިވި ނަމަވެސް ޔުވެންޓަސްއިން ބޭނުންވާ 25 މިލިއަން ޕައުންޑުގެ ޓްރާންސްފާ ފީ ދެއްކުމަށް އެކްލަބުން ބޭނުމެއް ނުވެއެވެ.\nސިޓީއިން ބޭނުން ވަނީ ހިލޭ ޓްރާންސްފާއެއްގައި އަންނަ އަހަރު ރޮނާލްޑޯ ސޮއި ކުރާށެވެ. ރޮނާލްޑޯއަށް ދެ އަހަރު ދުވަހުގެ ކޮންޓްރެކްޓެއް ހުށައެޅުމަށް ސިޓީއިން އޮތީ ތައްޔާރަށެވެ.\nއެގޮތުން ސިޓީއިން ނިންމާފައި ވަނީ އަހަރަކު 12.8 މިލިއަން ޕައުންޑުގެ މުސާރައެއް ރޮނާލްޑޯއަށް ހުށައެޅުމަށެވެ. ސިޓީގެ ވާދަވެރި ޔުނައިޓެޑަށް ކުރިން ކުޅެފައިވާ ރޮނާލްޑޯ ވަނީ ޔުނައިޓެޑުގައި ކުޅުންއިރު މޮޅު ކުޅުމެއް ދައްކައި ވިދާލާފައެވެ. ރޮނާލްޑޯ ވަނީ ޔުނައިޓެޑަށް 292 މެޗު ކުޅެ 118 ގޯލު ޖަހާފައެވެ.\nސިޓީގެ ކޯޗު ޕެޕް ގާޑިއޯލާ އޭނާގެ ސްކޮޑާ މެދު ހުރީ ހިތް ހަމަޖެހިފައެވެ. މި ޓްރާންސްފާގައި ސިޓީއިން ވަނީ އިނގިރޭސި ރެކޯޑް ޓްރާންސާ މުގުރާލުމަށްފަހު ޖެކް ގްރީލިޝް ސޮއިކޮށްފައެވެ. ސިޓީއިން މި ޓްރާންސްފާގައި ގްރީލިޝްގެ އިތުރުން ވަނީ ޓޮޓެންހަމްގެ ކެޕްޓަން ހެރީ ކޭންގެ ސޮއި ހޯދުމަށް 100 މިލިއަން ޕައުންޑުގެ އަގެއް ހުށައަޅާފައެވެ. ނަމަވެސް ޓޮޓެންހަމްއިން ވަނީ ކޭން ވިއްކާލަން ދެކޮޅު ހަދާފައެވެ.\nއާސެނަލް އަތުން ސިޓީއަށް ފަސްތަރީގެ މޮޅެއް


Kaunsil guruaan mubaaraathugai baiverivumah hulhuvaalaifi\nކުޅުދުއްފުށީ ކައުންސިލުން ބާއްވަމުން އަންނަ ރަށު ގުރުއާން މުބާރާތުގައި ބައިވެރިވުމަށް ހުޅުވާލައިފި އެވެ.\nކައުންސިލުން ނެރުނު އިއުލާނެއްގައި ބުނެފައިވަނީ ފެބްރުއަރީ 15، 16 ގައި ބޭއްވުމަށް ހަމަޖެހިފައިވާމި މުބާރާތުގައި ބައިވެރިވުމަށް އެދޭ ދަރިވަރުން އެދަރިވަރަކު ބައިވއެރިވާ ސްކޫލް ނުވަތަ ގުރުއާން ކުލާސް މެދުވެރިކޮށް ކައުންސިލަށް ފޯމް ހުށައެޅުމަށެވެ.\nބައިވެރިވުމަށް އެދޭ ފޯމް ރަސްމީ ބަންދު ދުވަސްތައް ފިޔަވާ ކޮންމެ ދުވަހެއްގެ ހެނދުނު 08؛00 ން މެންދުރުފަހު 14:00 އަށް ކައުންސިލް އިދާރާގެ ކައުންޓަރުން ލިބެން ހުންނާނެއެވެ..\nމީގެ އިތުރުން މުބާރާތުގައި ފަނޑިޔާރުކަން ކޮށްދޭނެ ފަރާތްތަައް ހޯދުމަށްވެސް އިއުލާންކޮށްފައިވާއިރު އެކަމަށް ޝައުގުވެރިވާ ފަރާތްތަކުން ސީޓީއާއިއެކު ސަނަދުތަކުގެ ކޮޕީ [email protected] މި މެއިލް އެޑްރެސްއަށް ފޮނުވުމަށް ކައުންސިލުން އެދެއެވެ.\nފަނޑިޔާރުންނަށް ހުށައެޅުމުހެ ޝަރުތުތަކަކީ ގާރީ ލެވެލް3ފެންވަރުގެ ސަނަދެއް ހާސިލްކޮށްފައިވުން ނުވަތަ، މުދިމް ތަމްރީން ސެޓްފިކެޓެއް ހާސިލްކޮށްފައިވުން ނުވަތަ، ގުރުއާން މުދަރިސްކަމުގެ ސެޓްފިކެޓް ހާސިލްކޮށްފައިވުމެވެ.\nމުބާރާތުގައި ފަނޑިޔާރުކަން ކޮށްދެއްވާ ފަރާތްތަކަށް 3000 ރުފިޔާގެ އެލަވެންސެއް ދޭން ނިންމާފައިވާއިރު ރަށުން ބޭރުން ވަޑައިގަންނަވާ ފަނޑިޔާރުންނަށް ހުރުމާއި ކެއުން ކައުންސިލުން ހަމަޖައްސައިދޭނެ އެވެ.\nމުބާރާތުގައި ބައިވެރިވުމަށާއި، ފަނޑިޔާރުކަމަށް އެދި ހުށައެޅުމުގެ ސުންގަޑިއަކީ 15 ޖެނުއަރީ ވާ އަންގާރަ ދުވަހުގެ 14:00 އެވެ


Moosa ge column: Rekigathumuge uzurakah Commonwealth | Mihaaru\nރަސްމީ ހަފުލާއެއްގައި ރައީސް ޔާމީން (މ): ޑިމޮކްރަސީގެ އަސާސީ ސިފަތައް ރާއްޖޭގައި ދަނީ ނެތެމުން\n14 އޮކްޓޯބަރ 2016 - 09:17 74 comments\nކޮމަންވެލްތުން ވަކިވާން ކެބިނެޓުން ނިންމި ނިންމުމާ ގުޅިގެން ނެރުނު ބަޔާނުން ބުނަނީ އެހެންނެވެ. ދެން ރާއްޖޭގެ ގާނޫނުއަސާސީގައި އޮތީ އެހެންނެވެ. ރައީސުލްޖުމްހޫރިއްޔާގެ މަގާމަށް ކޮންމެ ފަސް އަހަރަކުން މީހަކު އިންތިހާބުކުރަން ރައްޔިތުން ވޯޓުލަ އެވެ. ރައްޔިތުންގެ މަޖިލިހަށް، ކޮންމެ ފަސް އަހަރަކުން މެމްބަރުން އިންތިހާބުކުރަނީ ވެސް ރައްޔިތުންގެ ވޯޓަކުންނެވެ. ރައީސުލްޖުމްހޫރިއްޔާ އާއި ރައްޔިތުންގެ މަޖިލިސް އެކުވެގެން ސުޕްރީމް ކޯޓަށް ފަނޑިޔާރުން ލައި، އެއީ ވެރިކަން ހިންގުމުގެ ބާރާއި ގާނޫނު ހެދުމުގެ ބާރުގެ ނުފޫޒުން އެއްކިބާވެ، މުޅިން މިނިވަން ބާރެއް ކަމަށް، ކަނޑައަޅާފައިވެ އެވެ.\nއެވަރަކުން އަދި ނުފުދެ އެވެ. ތިން ބާރަށް ވެސް ނުޖައްސާ ބައެއް ކަންކަން، ރައްޔިތުންގެ ހައްގުގައި، ހިންގުމުގެ ގޮތުން މިނިވަން މުއައްސަސާތަކެއްގެ ނަމުގައި އެތައް މުއައްސަސާއެއް ވަނީ އުފައްދައިފަ އެވެ. އެ ތަންތަން މަސައްކަތްކުރަން ޖެހެނީ، އަނެއް ތިން ބާރުގެ ޖެއްސުން ކުރުމެއް ނެތި އެވެ.\nއާއެކެވެ؛ މަތީގައި އެވާ ކަންކަމަށް ބަލާއިރު ރާއްޖޭގައި މި އޮތީ ޑިމޮކްރަސީއެކެވެ. އެކަމަކު ބާރުތައް މިއަދު މަސްހުނިވެފައި ހުރިލެއް ބޮޑުކަމުން، އެހުރިހާ ހިތްގައިމުކަމެއް އޮތީ ހަމައެކަނި ކަރުދާހުގަ އެވެ. މިކަން ދިވެހި ރައްޔިތުންނަށް އެނގެނީ ކޮމަންވެލްތު ކިޔާ ޖަމާއަތަކުން ބުނީމައެއް ނޫނެވެ. އދ. ގެ ނަމުން އަހަރެމެން މުޚާތަބުކުރާ ދުނިޔޭގެ އެންމެ ބިޔަ ޖަމާއަތުން ބުނީމައެއް ވެސް ނޫނެވެ. މިއީ މިހާރު "ކަރުދާހުގެ ޑިމޮކްރަސީއެއްކަން" އެންމެ ބޮޑަށް އެނގި، ދަސްކޮށްފައި މިވަނީ އަހަރެމެން ދިވެހިންނެވެ.\nރައީސް ޔާމީން، ކެރުމެއް ނޫން، ރެކިވަޑައިގަތުން\nރައީސް އަބްދުﷲ ޔާމީންގެ މިޒާޖުފުޅު ހުންނަނީ މިކަހަލަ ގޮތަކަށް ބާވަ އެވެ؟ މަށެއް އިނގިރޭސި ވިިލާތަކަށް ނުދާނަމެވެ. އެމެރިކާ އަކީ މަ ދާން ބޭނުންވާ ގައުމެއް ނޫނެވެ. ވިސާ ނުދިނަސް، ދަތުރުނުކުރެވޭ ގޮތް ހެދިޔަސް މަށަށް ވަރިހަމަ އެވެ.\nބައެއް މީހުން "ވައި އަޑުން" ބުނެލާ އެއްޗެހިން ޔަގީންވަނީ އެކަހަލަ ގޮތެކެވެ. ގައުމުގެ ހުރިހާ ބާރުތަކެއް އެކަހަލަ ވެރިއެއްގެ އަތްމައްޗަށް ހިނގައްޖެ ނަމަ، އެ ބާރުތައް ހިންގުމުގެ ޒިންމާއާ ހަވާލުވެ ތިބި މީހުން، ހީހީފައި، އާދެ! އާދެ! ކިއުން ނޫން ތަނެއް ނުފެންނާނެ އެވެ. އެފަދަ މީހުންގެ ބަލިފައިތަކާއި ކޮންޓްރޯލްކުރާނެ ގޮތް ވެރިޔާ އަށް ރަނގަޅަށް އެނގޭނެ އެވެ. އަހަރެމެން މިތިބީ އެ ހާލަތުގަ އެވެ. އެ މީހުން އާންމުންނާ ހަމައަށް ގެނެސްދޭނީ، ޔޫރަޕްގެ ގައުމުތަކާއި އެމެރިކާގައި ވެސް ކުރާ ނުބައި ކަންކަމުގެ ވާހަކަތަކެވެ. ރާއްޖޭގައި ހުރި ނުބައިތައް އިސްލާހުކުރަން ހެޔޮހިތުން ބަޔަކު ދައްކާ ވާހަކަ ވެސް ގުޅުވާލާނީ ގައުމުގެ އިސްތިގުލާލާއި މިނިވަންކަމާއި މާތްވެގެންވާ އިސްލާމް ދީނާ އެވެ.\nސަރުކާރުގެ އިސް ބައެއް ވެރިން: ރައީސް ޔާމީން ވަރުގެ ވެރިއެއް ނުލިބޭނެ ކަމަކަށް އަބަދު ވިދާޅުވޭ\nރައީސް ޔާމީނަކީ ކެރިވަޑައިގަންނަވާ ރައީސެއްކަން އެމަނިކުފާނުގެ އަރިސް ބޭފުޅުން އެދަނީ ސިފަކުރަމުންނެވެ. އެވަރުގެ ރައީސެއް ރާއްޖެ އަށް ނުލިބޭނެއޭ އެ ބުނަނީ ވެސް ދިވެހި ރައްޔިތުންގެ ކުރިމަތީގަ އެވެ. އެހެންކަމުން އެ ކެރުން ރައީސް ވެސް، އެމަނިކުފާނު ބޭނުންފުޅުވާ ކަންކަމުގައި، ދައްކަވަ އެވެ. އެކަމަކު ކޮމަންވެލްތުން ވަކިވާން ކެބިނެޓުން ނިންމުމަކީ ކެރިވަޑައިގަތުމެއް ނޫނެވެ. އެއީ ރެކިވަޑައިގަތުމެކެވެ.\nއެތައް ބައިވަރު ސަބަބުތަކެއް ދެއްކިދާނެ އެވެ.\nކޮމަންވެލްތުން އެދޭ މައިގަނޑު ކަންކަމަކީ ދިވެހި ރައްޔިތުންގެ ހައްގުތައް ހިމާޔަތްކުރުމުގެ އަސާސީ ބައިތަކެވެ. ރާއްޖޭގެ ޝަރުއީ ނިޒާމް އޮތް ހާލު ދިވެހިންނަކަށް ނޯޅެ އެވެ. އެކަމަކު ރައީސް ޔާމީނަށް، ރާއްޖޭގެ މިހާރުގެ ޝަރުއީ ނިޒާމަށް ވުރެ މޮޅު ޝަރުއީ ނިޒާމެއް ދުނިޔޭގެ އެހެން އެއްވެސް ގައުމަކުން ފެނިވަޑައިނުގަތުން އެކަށީގެންވެ އެވެ. އެހެންކަމުން އެ ނިޒާމް އިސްލާހުކުރަން ކޮމަންވެލްތުން އެދޭ އެދުންތަކަށް ރެކިވަޑައިގަތުން ނޫން އެހެން ގޮތެއް ނޯންނާނެ އެވެ.\nރާއްޖޭގައި އޮތީ ތިން ބާރު ވަކިވެފައޭ ސަރުކާރުން ބުނާ އިރު، އެންމެ ކުޑަވެގެން ޕީޕީއެމްގެ ރައްޔިތުންގެ މަޖިލިހުގެ ބައެއް މެމްބަރުން ވެސް އެކަން ގަބޫލެއް ނުކުރެ އެވެ. ރައީސް ޔާމީން އަންގަވާ ގޮތަކަށް ބިލްތައް ފާސްކޮށް، މިނިވަން މުއައްސަސާތައް "ކޮށާމަށާ، ހިމުންކުރުމު"ގެ މާނަ އަކީ ހިތުގެ އަޑިން އެއަށް ތާއީދުކުރުމެއް ނޫނެވެ. ތިން ބާރު މަސްހުނިވެފައި ހުރިލެއް ވަރުގަދަކަމުން، އެނޫން ގޮތެއް ނުފެންނަނީ އެވެ. "ތިމަންނަ ވޯޓު ނުލައިފިއްޔާ ހުނި ޖެހޭނެކަން" އެ މެމްބަރުންނަށް އެނގެ އެވެ. އެހެންކަމުން މިނިވަން މުއައްސަސާތަކަށް ބާރު ދޭން ކޮމަންވެލްތުން ބުންޏަސް، ރައީސް ޔާމީނަށް އޮތީ ރެކިވަޑައިގަތުމެވެ.\nއިދިކޮޅު ލީޑަރެއްގެ ގޮތުގައި ރައީސް ޔާމީން ހުންނެވި އިރު، ޑީއާރުޕީ އާއި އޭގެ ފަހުން ޕީޕީއެމް މާލޭގެ މަގުތައް ކުޑަކުރި ގޮތް ހަނދާނަކުން ނުފޮހެވެ އެވެ. މީޑިއާތަކުގެ މިނިވަންކަން ހިމާޔަތްކުރަން އުޅުނު ގޮތުން ހީވީ، އެއަށް ވުރެ ޑިމޮކްރަސީ ދެކެ ލޯބިވާ ބަޔަކު ނެތް ހެންނެވެ. އެކަމަކު މިއަދު، މާލޭގައި މުޒާހަރާކުރުމަކީ އާންމުންނަށް އުނދަގޫވުމެވެ. ސިޔާސީ އަދި މިނިވަން މުއައްސަސާތަކުގެ ވެރިންނާ މެދު ކުރެވޭ ތުހުމަތުތައް މީޑިއާގައި ހާމަކުރުމަކީ އަބުރަށް އަރައިގަތުމެވެ.\nކޮމަންވެލްތުން އެދުނީ އެ ހައްގުތައް ކަށަވަރުކޮށްދޭށެވެ. ނަމަވެސް ރައީސް ޔާމީނުގެ ކުރިފުޅު މަތީގައި އެ އެދުމަކީ، ރާއްޖޭގެ އެތެރޭގެ ކަންކަމާ ބެހުމެވެ. އެހެންކަމުން އެމަނިކުފާނު، ރާއްޖޭގެ މިނިވަންކަމާއި އިސްތިގުލާލަށްޓަކައި، ރެކިވަޑައިގަންނަވަނީ އެވެ.\nޑިމޮކްރަސީގެ އަސާސީ ތަނބުތައް ފުނޑުކޮށްލުން\nކޮމަންވެލްތުން ވަކިވެއްޖެ އެވެ. އެކަމަކު ރާއްޖޭގެ ޑިމޮކްރަސީގެ ހައްގުގައި ރައީސް ޔާމީނަށް ގެންނެވުނު އިސްލާހެއް ނުފެނެ އެވެ. ކާޑުގެ ބާވަތްތަކުން ދޭ ސަބްސިޑީ ކުއްލިއަކަށް ކަނޑާލުމުގެ ހިތްވަރު އެމަނިކުފާނަށް ލިބިވަޑައިގަތީ ބައިނަލްއަގުވާމީ މާލީ އިދާރާތަކުން ދިން ލަފާގެ މަތިން ކަމަށް، އެކަމުގެ ދިފާއުގައި ސަރުކާރުން އެދަނީ ބުނަމުންނެވެ. ސަރުކާރުން ބޭނުންވާ ކަމެއްގެ މަތި އަޅަން މި ދައްކަނީ ބޭރުގެ ލަފަ އާއި އިރުޝާދެވެ.\nކޮމަންވެލްތުން ދިވެހި ސަރުކާރުގެ ކިބައިން އެދުނު މައިގަނޑު ގިނަ ކަންކަން ގުޅެނީ ދިވެހި ރައްޔިތުންގެ ހައްގުތަކާ އެވެ. މި ދައްކަނީ ދީނީ މިނިވަންކަމާއި އެއް ޖިންސުން ގުޅުން ހިންގުމުގެ މިނިވަންކަމުގެ ވާހަކައެއް ނޫނެވެ. މި ދައްކަނީ، ކުށެއްގެ ތުހުމަތުގައި ކޯޓަށް ގެންދާ ދިވެހި ރައްޔިތު މީހާގެ ހައްގުތައް ކަށަވަރުކޮށްދިނުމުގެ ވާހަކަ އެވެ. ގައުމުގެ މަސްލަހަތުގައި މަސައްކަތްކުރަން ޖެހޭ މުއައްސަސާތަކަށް އެހެން ބައެއްގެ ނުފޫޒު ނުފޯރުވުމުގެ ވާހަކަ އެވެ. ގާނޫނުއަސާސީ ހިމާޔަތްކޮށްދޭ ރައްޔިތުންގެ މަޖިލިހެއްގެ ވާހަކަ އެވެ. އިދިކޮޅު ހިޔާލާއި ހަރަކާތްތަކަށް ފުރުސަތު ދިނުމަކީ، ވެރިކަން ހިންގާ ފަރާތުން ގަބޫލުކުރަން ޖެހޭ ހަގީގަތެއް ކަމުގެ ވާހަކަ އެވެ.\nމާލީ އެހީތެރިކަން ހޯދަން ވޯލްޑް ބޭންކާއި އައިއެމްއެފްގެ އިސްލާހީ ފިޔަވަޅުތައް ގަބޫލުކުރާ ގޮތަށް، ރާއްޖޭގެ ޑިމޮކްރަސީގެ ހައްގުގައި، ބޭރު ފަރާތްތަކުގެ ގޮވާލުންތަކަށް އިޖާބަ ނުދެނީ ކީއްވެގެންތޯ އެވެ؟\nކޮމަންވެލްތުން ރާއްޖެ ވަކިވިކަން ފޮރިން މިނިޓަރު މުހައްމަދު އާސިމް (ވ) އަދި އެޓާނީ ޖެނެރަލް މުހައްމަދު އަނިލް އިއުލާންކުރައްވަނީ: ހާދަ ވަރުގަދަ ނިންމުމެއް!\nކޮމަންވެލްތުން އެދުނީ ޑިމޮކްރަސީގެ މައިގަނޑު ރުކުންތައް ފުރިހަމަކޮށްދިނުމުގެ އިސްލާހުތަކަކަށް ކަން ދިވެހިންނަށް އެނގެ އެވެ. އެ އިސްލާހުތައް ގެންނަ ނަމަ އޭގެ ފަހަތުން ރަނގަޅު އެތައް ކަމެއް ފެންނާނެ އެވެ. އެއީ ރައީސް ޔާމީނަށް ވެސް ކުރިމަގުގައި ހިމާޔަތް ލިބިވަޑައިގަންނަވާނެ އިސްލާހުތަކެކެވެ. އެކަމަކު މިއަދު ސަރުކާރަށް ކޮމަންވެލްތުގެ ބާރުއެޅުން ތަރުޖަމާކުރެވުނީ ރާއްޖޭގެ އެތެރޭގެ ކަންކަމާ ބެހުމުގެ އަމަލެއްގެ ގޮތުގަ އެވެ.\nބޭރުގެ ޖަމާއަތްތަކުގެ ފައިބުޑަށް ނުވެއްޓޭ ވަރުގެ ގައުމަކަށް ރާއްޖެ ވެއްޖެ ނަމަ، ކޮމަންވެލްތުން، އަދި ކީއްކުރަން، އދ. އިން ވަކިވުމަކީ ވެސް މައްސަލައެއް ނޫނެވެ. އެކަމަކު ސުވާލަކީ ރާއްޖެ މި އޮތީ ސުވިޒަލެންޑްގެ ފެންވަރުގައި ހެއްޔެވެ؟\nބައިނަލްއަގުވާމީ މުއާހަދާތަކުގައި ސޮއިކޮށް، ބައިނަލްއަގުވާމީ ވިޔަފާރީގައި ބައިވެރިވެ، ބައިނަލްއަގުވާމީ ގުޅުންތަކުގެ ތެރޭގައި ރާއްޖެ އޮތްހާ ހިނދަކު، އެހެން ގައުމުތަކާއި ޖަމާއަތްތަކުން ރާއްޖެ ދުލެއް ނުކުރާނެ އެވެ. އެކަހެރިވެގެން އުޅުނު ޒަމާން މާޒީ ވެއްޖެ އެވެ. އެދުވަސް އަލުން ގެންނަން އުޅުމަކީ ޕްރެޝަރުތަކުން ސަލާމަތްވުމެއް ނޫނެވެ، އެއީ އިތުރު ޕްރެޝަރަކަށް ވެއްޓުމެވެ.\n"ކަރުދާހުގެ ޑިމޮކްރަސީއަކަށް" ރާއްޖޭގެ ނިޒާމް ބަދަލުވެއްޖެ ކަން ކޮމަންވެލްތާއި އދ. އިން، ހަގީގަތުގައި ދިވެހިންނަށް ބުނެދޭކަށް ނުޖެހެ އެވެ. ދިވެހިންނަށް ގާނޫނުއަސާސީގެ ހިމާޔަތް ލިބި، ބީވެގެން މިދަނީ އަހަރެމެންގެ ކުރިމަތީގަ އެވެ. ގައުމުގެ މުއްސަނދިކަން ވަކި ބަޔަކު "ފޭރޭ އިރު" އެއިން ކަމަކާ ފިޔަވަޅު ނޭޅޭތަން ބަލަމުން މިދަނީ ހަމަ އަހަރެމެންނެވެ. ސަރުކާރާ ގުޅިފައި ތިބި މީހުންގެ މުއްސަނދިކަން ބޮޑުވެ، ނާޖާއިޒު ފައިދާތަކުގެ ހާއްޔަކަށް ވަމުން އެދަނީ އަހަރެމެން ބަލަބަލާ ތިއްބަ އެވެ. މިއިން ކަމަކާ ދެކޮޅަށް ފިޔަވަޅު ނޭޅެނީ ކީއްވެގެން ހެއްޔެވެ؟ ކޮމަންވެލްތުން އެ ފާހަގަކުރާ އިސްލާހުތައް ނުގެނެވި، މުއައްސަސާތައް ކުޅޭކުޅޭ ތަންތަނަށް ބަދަލުވުމުން، އެޅޭނެ ފިޔަވަޅެއް ނޯންނާނެ އެވެ.\nކޮމަންވެލްތުން ވަކިވުމަކީ، ރާއްޖެ އަށް ދުއްތުރާތަކެއް ކުރުމަތިކުރާތީ ނިންމި ނިންމުމެއް ކަމަކަށް، ވެރިކަމުގެ ޖާހަތާއި އުފާ ހޯދަމުން އަންނަ މީހުން ނޫން އެހެން ދިވެހިން ގަބޫލެއް ނުކުރާނެ އެވެ. ކޮމަންވެލްތުން ވަކިވީ ދިވެހިންގެ ހައްގުގައި އެދުނު ކަންތައްތަކުން ސީދާ ރެކިގަންނާށެވެ. ޑިމޮކްރަސީގެ އެންމެ އަސާސީ ތަނބުތައް ފުނޑުކުރަމުން ދާ ދިއުން ކުރިއަށް ގެންދިއުމުގެ ބޭނުމުގަ އެވެ.\nއިތުރު ލިޔުންތައް ކޮމަންވެލްތު ޖުޑީޝަރީ ރައީސް އަބްދުﷲ ޔާމީން މޫސަގެ ކޮލަމް ކޮލަމް ރާއްޖެ-ކޮމަންވެލްތު ސަރުކާރު ޑިޕްލޮމެސީ


"Bunty Aur Babli 2" iulaankoffi | Mihaaru\n"ބަންޓީ އޯރް ބަބްލީ 2" ގެ ލީޑް ދެ ތަރިން.\nތަފާތު ކާސްޓަކާ އެކު "ބަންޓީ އޯރް ބަބްލީ 2" އިއުލާންކޮށްފި\n18 ޑިސެމްބަރ 2019 - 08:50\nވައިއާރްއެފުން ކުރި ޓްވީޓެއްގައި ވަނީ ފިލްމުގެ ލީޑް ދެ ތަރިންނަކީ ކޮބައިކަން ވެސް ހިއްސާކޮށްފަ އެވެ. އެއީ ކުރިން ވެސް އަޑުއަރާފައިވާ ގޮތަށް މި އަހަރު ރިލީޒްކުރި "ގަލީ ބޯއި" އިން ވިދައިލި ޒުވާން އެކްޓަރު ސިދާންތު ޗަތުރަވެދީ އާއި އަލަށް ތައާރަފުކުރާ ޝަރްވާރީ އެވެ.\nފިލްމުގެ ޑައިރެކްޓަރަކީ ވަރުން ޝަރުމާ އެވެ. އޭނާ އަކީ ވައިއާރްއެފުން ގެނެސްދިން އަލީ އައްބާސް ޒަފަރު ޑައިރެކްޓްކުރި "ސުލްތާން" އާއި "ޓައިގާ ޒިންދާ ހޭ" ގައި އެސިސްޓަންޓް ޑައިރެކްޓަރެއްގެ ގޮތުގައި މަސައްކަތްކޮށްފައިވާ މީހެކެވެ.\n"ބަންޓީ އޯރް ބަބްލީ 2" އާ ބެހޭ ގޮތުން ވަރުން ބުނީ އެ ފިލްމަކީ މިހާރުގެ ހާލަތާ ވަރަށް ގުޅޭ ގޮތަށް ގެނެސްދޭނެ ފިލްމެއް ކަމަށެވެ. އަދި ފިލްމަށް އާ ޒުވާން ތަރިންތަކެއް ނެގީ، އެ މީހުން ކެރެކްޓާތަކަށް ވަރަށް ބޮޑަށް ފިޓްވާތީ ކަމަށް ބުންޏެވެ.\n"ދެ ތަރިން ވެސް އެހާ ޗާމިން. އަނެއްކާ ސިންދާންތާއި ޝަރްވާރީއަކީ ވެސް ވަރަށް ހުނެރުވެރި ދެ ޒުވާނުން. އަހަރެން ބުނާނީ ވަރަށް ހިތްގައިމު ފިލްމަކަށް ބަންޓީ އޯރް ބަބްލީގެ ދެވަނަ ބައި ވާނޭ. ހަމަ ޔަގީނުން ވެސް ދެ ތަރިންގެ ކެމިސްޓްރީ ވަރަށް ޗާލުވާނެ." ވަރުންގެ ސްކްރީންއަކަށް ހަދާ ފިލްމާ ބެހޭ ގޮތުން ބުންޏެވެ. "ކުރީ ފިލްމުގައި ދައްކުވައި ދިން ހާދިސާތަކުގެ ދިހަ އަހަރު ފަހުން ހިނގާ ކަންތައްތަކެއް އާ ފިލްމުގައި ދައްކުވައި ދޭނީ."\nނަމަވެސް ކުރިން އަޑުއަރާފައިވާ ގޮތާ ހިލާފަށް އާ ފިލްމުގައި ފުރަތަމަ ބައިގެ ބަތަލާ ރާނީ މުކަރްޖީ ހިމެނޭކަން އަދި ކަށަވަރެއް ނޫނެވެ. ބައެއް ރިޕޯޓްތައް ބުނާގޮތުން ފިލްމުގެ ރޯލެއް ސައިފް އަލީ ޚާނަށް ވެސް ހުށަހަޅާފައިވެ އެވެ.\n"ބަންޓީ އޯރް ބަބްލީ 2" އާ ބެހޭ މާ ބޮޑު ތަފުސީލުތަކެއް ހާމަނުކުރާތީ ފިލްމު ރިލީޒްކުރާ އިރެއް ވެސް އަދި ނޭނގެ އެވެ. އެކަމަކު ފިލްމުގެ ޝޫޓިން ވަނީ ފަށައިފަ އެވެ.\nދެހާސް ފަހެއްގައި "ބަންޓީ އޯރް ބަބްލީ" ގެނެސްދިނީ ރާނީ އާއި އަބީޝެކް ބައްޗަނާ އެކީގަ އެވެ. އަދި ޝާދު އަލީ ޑައިރެކްޓްކުރި ފިލްމުގެ ހާއްސަ ރޯލެއް އަމީތާބް ބައްޗަން ވެސް ކުޅުނެވެ. ޖުމްލަ 13 ކްރޯޑް ރުޕީސް (1,831,953 ޑޮލަރު) އިން ހެދި އެ ފިލްމަކީ ބޮކްސް އޮފީހުގައި 64 ކްރޯޑް ރުޕީސް (10 މިލިއަން ޑޮލަރު) ގެ އާމްދަނީއެއް ހޯދި ފިލްމެކެވެ.\n"ބަންޓީ އޯރް ބަބްލީ 2" އަކީ "ގަލީ ބޯއި" އަށް ފަހު، ސިދާންތު، 26، ރަސްމީކޮށް ސޮއިކުރި ދެވަނަ ފީޗާ ފިލްމެވެ.


ވާދަވެރި އެމްޑީޕީގެ ޗެއާޕާސަން އިންތިހާބުގެ ވޯޓުލުން ކުރިއަށް\nވާދަވެރި އެމްޑީޕީގެ ޗެއާޕާސަން އިންތިހާބުގެ ވޯޓުލުން ފަށައިފި\n14 މޭ 2022 - 09:09 0\nއެމްޑީޕީ ޗެއާޕާސަން ކަމަށް ވާދަކުރައްވާ ދެ ކެންޑިޑޭޓުންނާއެކު ސަންގް ޓީވީން ބޭއްވި ބަހުސް: އިންތިހާބުގެ ވޯޓުލުން ވަނީ ފަށާފައި - ފޮޓޯ: އަބްދުالله އިޔާން / އަދަދު\nވާދަވެރިކަން އިންތިހާއަށް ބޮޑުވެފައިވާ އެމްޑީޕީގެ ޗެއާޕާސަން ހޮވުމުގެ އިންތިހާބުގައި ވޯޓުލުން ފަށައިފި އެވެ.\nޕާޓީގެ އާ ޗެއާޕާސަން ކަމުގެ މަގާމަށް ވާދަކުރައްވަނީ އިކޮނޮމިކް މިނިސްޓަރު ފައްޔާޒު އިސްމާއިލާއި މަޖިލިސް މެންބަރު އިމްތިޔާޒު ފަހުމީ އެވެ. މީގެ ތެރޭން ފައްޔާޒަށް ރައީސް އިބްރާހިމް މުހައްމަދު ސޯލިހުގެ ތާއިދު އޮތްއިރު, އިމްތިޔާޒު ނުކުމެ ހުންނެވީ ޕާޓީގެ ރައީސް, ރައީސް މުހައްމަދު ނަޝީދުގެ ތާއިދާއެކު އެވެ.\nމިއަދު ހެނދުނު 9:00 ގައި ބައެއް ފޮށިތަކުގެ ވޯޓުލުން ފަށާފައިވީ ނަމަވެސް, އެމްޑީޕީގެ އިންތިހާބީ ކޮމިޓީން މައުލޫމާތު ދިން ގޮތުގައި, ގިނަ ވޯޓު ފޮށިތަކެއްގެ ވޯޓުލުން އަދި ނުފެށެ އެވެ.\nއެމްޑީޕީގެ އިންތިހާބުގައި 90,000 މީހުންނަށް ވޯޓުލެވޭ ކަމަށް އެ ޕާޓީން ބުނެފައިވާއިރު, މިއަދު ހަވީރު ހަތަރެއް ޖެހުމާ ހަމައަށް ވޯޓުލުން ކުރިއަށްދާނެ އެވެ. ޗެއާޕާސަންގެ އިންތިހާބުގެ އިތުރުން މިއަދު އަންހެނުންގެ ގޮފީގެ ރައީސް އާއި ޒުވާނުންގެ ރޫހުގެ ރައީސް ހޮވާނެ އެެވެ.\nއިންތިހާބުގައި ވޯޓުލުމަށް ޖުމުލަ 282 ވޯޓު ފޮށި ބަހައްޓާފައިވެ އެވެ. މާލޭގެ މެމްބަރުން ވޯޓުލަން ޖުމުލަ 15 ފޮށި ބަހައްޓާފައިވެ އެވެ. އެއީ ރައްޔިތުންގެ މަޖިލީހުގެ ދާއިރާތައް ބެހިފައިވާ ގޮތަށް ކޮންމެ ދާއިރާއަކަށް ފޮށްޓެކެވެ. އޭގެ އިތުރުން، މާލޭގައި ދިރިއުޅޭ ރަށްރަށުގެ މެމްބަރުން ވޯޓުލުމަށް، މަޖިލީހުގެ އިންތިހާބީ ކޮންމެ ދާއިރާއަކަށް މާލޭގައި ފޮއްޓެއް ހުރެ އެވެ.\nއިންތިހާބު ބޯމަތިވެގެން އައިއިރު, އެމްޑީޕީގެ ދެ ފެކްޝަން ވަރަށް ބޮޑަށް ފާޅުވެގެން ދިޔައިރު, ސިޔާސަތާއި ފަލްސަފީ ގިނަ ހިޔާލު ތަފާތުވުންތަކެއް އެ ދެ ފެކްޝަންގެ ތެރޭން ފެނިގެން ދިޔަ އެވެ. ފައްޔާޒުގެ ޓީމުން "އެމްޑީޕީ ހިންގާލަން" ނަމުގައި ކެމްޕެއިން ކުރިއަށް ގެންދިޔައިރު އެންމެ ބޮޑު އަމާޒަކަށް އޮތީ ރައީސް ސޯލިހަށް 2023 ޔަގީން ކުރުމެވެ.\nއެ ޓީމުން ތުހުމަތު ކުރާ ގޮތުގައި, އިމްތިޔާޒު ނުވަތަ ރައީސް ނަޝީދުގެ ފެކްޝަނުން މަސައްކަތް ކުރަނީ ރައީސް ސޯލިހަށް 2023 ގެއްލުވާލައި, 2028 ވަނަ އަހަރު އިދިކޮޅު ލީޑަރެއްގެ ގޮތުން އިންތިހާބުގައި ވާދަކޮށް ނަޝީދު ވެރިކަމަށް ވަޑައިގަތުމެވެ. އެކަމަކު, ފައްޔާޒު ވިދާޅުވަނީ އެ ފުރުސަތު ނުދެއްވާނެ ކަމާއި ސަރުކާރާ ގުޅިގެން އެމްޑީޕީ ގަދައަށް ހިންގާލައި, 2023 ހޯއްދަވާނެ ކަމަށެވެ.\nއެއާ އިދިކޮޅަށް އިމްތިޔާޒު ވިދާޅުވަމުން ގެންދަވަނީ, އެމްޑީޕީ އާއި މި ސަރުކާރާ ގުޅުން ކުޑަވުމުގެ ސަބަބުންނާއި އެމްޑީޕީން ވީ ވައުދުތައް ފުއްދަމުން ނުދާތީ 2023 ހޯދަން އުނދަގޫވާނެ ކަމަށެވެ. އިމްތިޔާޒު ވަނީ ފައްޔާޒާއި ސަރުކާރަށް ކޮރަޕްޝަނާއި ފަސާދައިގެ ތުހުމަތު ވެސް ކުރައްވާފަ އެވެ. އަދި, އެމްޑީޕީން ނަޝީދު ބޭރުކުރަން އުޅޭ ކަމުގެ ތުހުމަތު ވެސް އޭނާ ކުރައްވަ އެވެ.\nއަންނަ ރިޔާސީ އިންތިހާބާ ގުޅޭ ގޮތުން ވެސް އެމްޑީޕީގެ ތެރޭ އޮތީ ހިޔާލު ތަފާތުވުމެވެ. އެގޮތުން, ނަޝީދު ބޭނުން ވަނީ ރިޔާސީ އިންތިހާބު ނުބާއްވައި, ވެރިކަމުގެ ނިޒާމް ބަރުލަމާނީ ނިޒާމަކަށް ބަދަލުކޮށް ބޮޑު ވަޒީރަކަށް ވެވަޑައިގަންނަވާށެވެ. އެގޮތަށް ނުވެއްޖެނަމަ, ރިޔާސީ އިންތިހާބުގައި 30 ޕަސެންޓް ވޯޓު ލިބޭ ކެންޑިޑޭޓަށް އިންތިހާބު ކާމިޔާބުވާ ގޮތް ހެދުމަށް ވެސް ނަޝީދު ބޭނުންވެ އެވެ.\nރިޔާސީ އިންތިހާބު ބާއްވާނަމަ, އެމްޑީޕީގެ ޓިކެޓް ހޯދުމަށް ޕްރައިމަރީގައި ވާދަކުރައްވާނެކަން ނަޝީދު ވަނީ އިއުލާން ކުރައްވާފަ އެވެ. މިހާރުގެ ރައީސް ސޯލިހް ދެވަނަ ދައުރަކަށް ކުރިމަތިލައްވާނެކަން މިހާތަނަށް ރަސްމީކޮށް އިއުލާން ކުރައްވާފައިނުވީ ނަމަވެސް, އެމަނިކުފާނުގެ އަރިސް ބޭފުޅުން ގެންދަވަނީ އެކަމަށް ކެމްޕެއިން ކުރައްވަމުންނެވެ.\nއެގޮތުން, ފައްޔާޒު އިސްމާއިލް ވެސް ވިދާޅުވެފައިވަނީ ޗެއާޕާސަންގެ އިންތިހާބަށް ނުކުންނަވާ ކުރައްވާ މަސައްކަތަކީ ވެސް ރައީސަށް ދެވަނަ ދައުރެއް ޔަގީން ކުރެއްވުމަށް ކުރައްވާ މަސައްކަތެއް ކަމަށެވެ. މި އަހަރަށް އެމްޑީޕީގެ ކޮންގްރެސް ތާވަލުކޮށްފައިވާއިރު, ގާނޫނުއަސާސީއަށް ބަދަލު ގެންނަން ހުށަހެޅުމާމެދު ގޮތެއް ނިންމަން އަހާނީ އެ ކޮންގްރެސްގަ އެވެ.\nދެވަނަ 'އުކުޅަސް ކޮންގްރެސް'ގެ ރިޔާސަތު ބަލަހައްޓަވަން ޖެހޭނީ އަލަށް އިންތިހާބު ކުރާ ޗެއާޕާސަނަށެވެ. އެމްޑީޕީގެ މި އިންތިހާބު މިހާ ވާދަވެރި, ބޭނުންތެރިވެފައިވަނީ ވެސް މި ސަބަބަށްޓަކަ އެވެ.\nއެމްޑީޕީ ގައުމީ މަޖިލިސް\nމެންބަރު ރޮޒައިނާ އާދަމް - އައްޑޫމީދޫ


Lanka ge mai airport hulhuvun anehkaaves faskohfi\nލަންކާގެ މައި އެއާޕޯޓު ހުޅުވުން އަނެއްކާވެސް ފަސްކޮށްފި\nކޮލޮމްބޯ (ސެޕްޓެމްބަރު 13) - ކޮވިޑް-19 އާ ގުޅިގެން މިހާރު ބަންދު ކޮށްފައިވާ އަވަށްޓެރި ސްރީލަންކާގެ މައި ބައިނަލްއަގުވާމީ އެއާޕޯޓް އަލުން ހުޅުވުން އަނެއްކާވެސް ފަސް ކޮށްފި އެވެ.\nބަންޑާރަނައިކަ އިންޓަނޭޝަލް އެއާޕޯޓް ބޭރުން އެތެރެވާ ޓޫރިސްޓުންނަށާއި ވިޔަފާވެރިންނަށް ހުޅުވާލުން މި ފަހަރު ފަސް ކޮށްފައި ވަނީ މުއްދަތެއް ނެތް ގޮތަށް ކަމަށް ލަންކާގެ ޓޫރިޒަމް މިނިސްޓަރު ޕްރަސަންނަ ރަނަތުންގަ މީޑިއާގައި ވިދާޅުވި އެވެ.\nއޭނާ ވިދާޅުވީ ލަންކާގެ އެއާޕޯޓު ހުޅުވާނެ ތާރީހެއް ކަނޑައަޅާނީ އެކަމަށްޓަކައި ހެލްތު މިނިސްޓްރީގެ އިތުރުން ކޮވިޑް-19 އާ ގުޅިގެން އެކުލަވާލާފައިވާ ނެޝަނަލް ޓްސްކު ފޯހުގެ ހުއްދަ ލިބުމުން ކަމަށެވެ. އަދި ވިދާޅުވީ ސަރުކާރުގެ މައިގަނޑު ވިސްނުމަކީ ކޮވިޑު ފެތުރުން ކޮންޓްރޯލް ކުރުމުގެ އިތުރުން، ބޭރުގެ އެކި ގައުމުތަކުގައި ތާށިވެފައި ތިބި ލަންކާ ރައްޔިތުން އަނބުރާ ގެންދިއުން ކަމަށެވެ.\nއެގޮތުން، ބޭރުގައި ތިބި ލަންކާ ރައްޔިތުން އަނބުރާ ގައުމަށް ގެންދެވެންދެން އެއާޕޯޓު ހުޅުވުން ފަސް ކުރުމަށް ޓޫރިޒަމާއި އެހެން ސިނާއަތްތަކުގެ ފަރާތްތަކުން ވެސް އެއްބަސްވެފައިވާކަމަށް މިނިސްޓަރު ވިދާޅުވި އެވެ.\nކޮވިޑް-19 އާ ގުޅިގެން އެއާޕޯޓުތައް ބަންދުކުރުމަށް ފަހު، އަލުން ހުޅުވާލަން ފުރަތަމަ ތާވަލުކުރީ މިދިއަ އޯގަސްޓް މަހުގެ އެއް ވަނަ ދުވަހަށެވެ. ނަމަވެސް، އޭގެ ކުރީ މަހު ކޮވިޑް-19 އިގެ އިތުރު ކޭސްތަކެއް ފެނުމާ ގުޅިގެން، އެއާޕޯޓް ހުޅުވުން މި މަހަށް ފަސްކުރީ އެވެ.\nއެއާޕޯޓު ހުޅުވާލާއިރު، ލަންކާއަށް އެތެރެވާ ޓޫރިސްޓުން ތިން ފަހަރު މަތިން އެ ބައްޔަށް ޓެސްޓު ކުރަން އެ ގައުމުން ވަނީ ނިންމައިފަ އެވެ.\nއެގޮތުން، ލަންކާއަށް ދާ ޓޫރިސްޓުންނަށް އެތެރެ ވެވޭނީ، ފްލައިޓަށް އެރުމުގެ 72 ގަޑިއިރު ކުރިން ދޫކޮށްފައިވާ ކޮވިޑް-19 ނެތް ކަމުގެ ސެޓުފިކެޓެއް އޮތް ނަމަ އެވެ. އަދި އޭގެ ސެޓުފިކެޓެއް އޮތް ފަރާތްތައް ވެސް، އެއާޕޯޓުގައި އެ ބައްޔަށް ޓެސްޓު ކުރާނެ އެވެ. އަދި އޭގެ ހަތަރު ދުވަސް ފަހުން ދެ ވަނަ ޓެސްޓެއް ހަދާއިރު، 10 ދުވަހަށް ވުރެ ގިނައިން ލަންކާގައި ތިބޭ ނަމަ، ތިންވަނަ ޓެސްޓެއް ހެދުމަށް ވެސް ވަނީ ނިންމައިފަ އެވެ.\nސްރީލަންކާ ކޮރޯނާ ވައިރަސް ކޮވިޑް-19 + ކޮވިޑް-19 އިގެ ބަލާއާފާތް\nލަންކާގެ އެއާޕޯޓުތައް ހުޅުވާލުން ފަސްކޮށްފި\nބަލި ކޮންޓްރޯލްކޮށް ލަންކާއިން ލޮކްޑައުން އުވާލައިފި\nއޯގަސްޓުގެ ކުރިން ލަންކާ ހުޅުވާލެވޭތޯ ބަލަނީ\nލަންކާގައި މޮކް އިންތިހާބެއް ބާއްވައިފި


Veri Meehaage Haradhugai Muvahzafunnah Bodu Miskitheh - Vaguthu\nވެރިމީހާގެ ޚަރަދުގައި މުވައްޒަފުންނަށް ބޮޑު މިސްކިތެއް\nޔުނައިޓެޑް އަރަބް އެމިރޭޓްސްގައި ވިޔަފާރި ކުރަމުންދާ އިންޑިޔާގެ ވިޔަފާރިވެރިޔަކު، އޭނާގެ މުވައްޒަފުންނަށް ބޮޑު މިސްކިތެއް އަޅައިދީފިއެވެ.\nނަޞާރާ ދީނަށް ނިސްބަތްވާ މި ވިޔަފާރިވެރިޔާގެ ނަމަކީ ސާޖީ ޗެރިޔާން އެވެ. އޭނާ ނިސްބަތްވަނީ އިންޑިޔާގެ ދެކުނުގެ ކެރެލާ ސްޓޭޓަށެވެ.\nސާޖީގެ ޚަރަދުގައި، އޭނާގެ ދަށުން މަސައްކަތް ކުރާ މުވައްޒަފުންނަށް މި މިސްކިތް ހުޅުވައިދީފައިވަނީ މި އަހަރުގެ ރަމަޟާން މަހާ ދިމާކޮށެވެ. އަދި، އެމިސްކިތް ހުންނަނީ އޭނާގެ މުވައްޒަފުންނަށް ހަމަޖައްސައިދީފައި ހުންނަ އެކޮމޮޑޭޝަން ބްލޮކުގެ ކައިރީގައެވެ.\nމެދުއިރުމަތީގެ މީޑިޔާތަކުންވެސް މިކަން ރިޕޯޓުކޮށްފައިވާއިރު އެތައް ބައެއްގެ ސަމާލުކަން ސާޖީ އަށް ދަނީ ލިބެމުންނެވެ.\nމިސްކިތް ބިނާކުރުމާ ގުޅޭގޮތުން ސާޖީ ބުނެފައިވަނީ މިކަން ކުރަން ނިންމީ، ކޮންމެ ވަގުތަކުވެސް ނަމާދަށް ދާން ޖެހުމުން އޭނާގެ މުވައްޒަފުން، ޓެކްސީއެއް ހިފައިގެން މިސްކިތަށް ދާން ޖެހޭތީކަމަށެވެ. އަދި، ކޮންމެ ފަހަރަކުވެސް ޓެކްސީ ދަތުރަކަށް 20 ދިރުހަމު އަރައެވެ.\nޔޫއޭއީގެ ސަރުކާރުންވެސް، އޭނާއަކީ ނަޞާރާއެއްކަމުގައިވިޔަސް، މިސްކިތް ބިނާކުރުމަށް އެތަކެއް އެހީތަކެއް ވެދީފައިވެއެވެ. އެގޮތުން، މިސްކިތުގެ ކޮންސްޓްރަކްޝަން ސައިޓަށް ހިލޭ ފެނާއި ކަރަންޓު ގުޅައިދީފައިވެއެވެ.\nހަމައެހެންމެ، މިސްކިތް ބިނާކުރުމަށް ހެޔޮ އެދޭ ފަރާތްތަކުން އެތަކެއް އެހީތަކެއް ވެފައިވެއެވެ. އެގޮތުން، ފާރުގައި ލާ ކުލަޔާއި ވެލިވެސް ހަދިޔާކޮށްފައިވެއެވެ. އެހެންނަމަވެސް، މި މިސްކިތް، ސާޖީ ބިނާކޮށްފައިވަނީ އޭނާގެ އަމިއްލަ ފައިސާއިންނެވެ.\nމިސްކިތް ބިނާކުރުމަށް 1.3 މިލިޔަން ދިރުހަމު ޚަރަދުވެފައިވެއެވެ.\nމެއި 16, 2018 - 15:59\nކޮންފަދަ ތިޔަމީހާކު ތިޔަހާ ހަރަދުކޮށްފަ ، އިސްލާމްދީން ގަބޫލުކުރާނަމަ ، ހެޔޮނިޔަތުގަ ތެދުމަގުހޯދަން މަސަައްކަތްކުރާ މީހަކަށް ﷲ ސުބުހާނަހޫވަތައާލާ ހިދާޔަތުގެ ތެދުމަގު ދައްކަވާނެ ، މިސްކިތް ބިނާކޮށްފަވެސް ﷲ އަށް ސިރުކުކޮށް ކާފަރެއްގެ ގޮތުގައި އެކަލާންގެ ހަސަރަތަށް ދާންޖެހިއްޖެނަމަ ތިކަމުން ތިމީހާއަށްވާާނެ ފައިދާއެއް ނޯންނާނެ ، ޔާﷲ އެެމީހާއަށް ތަދުމަގު ދައްކަވާށި ، އާމީން\nމެއި 16, 2018 - 19:37\nމެއި 16, 2018 - 17:55\nޔާﷲ ސާޖީއަށް އިސްލާމީ ހިދާޔަތު މިންވަރު ކުރައްވާދޭނވެ.\nމެއި 17, 2018 - 00:13\n1 ދުވަސް ކުރިން 21


72 kilo drug massala: Criminal court in massala beyru kohlumun PG in high court ah - vNews.mv\n72 ކިލޯގެ ޑްރަގް މައްސަލަ: ކްރިމިނަލް ކޯޓުން މައްސަލަ ބޭރުކޮށްލުމުން ޕީޖީން ހައިކޯޓަށް\nފާތިމަތު ނަހުދާ ފާއިޒް Male' | 24 May 2022, 18:17\nރާއްޖެއަށް 72 ކިލޯގެ މަސްތުވާތަކެތި އެތެރެކުރަން އުޅުނު ކަމުގެ ދައުވާ އުފުލާފައިވާ ދެ މީހެއްގެ މައްސަލަ ކްރިމިނަލް ކޯޓުން ބޭރުކޮށްލުމުން ޕްރޮސިކިއުޓަރ ޖެނެރަލް (ޕީޖީ) އޮފީހުން އެމައްސަލަ ހައި ކޯޓުގައި އިސްތިއުނާފް ކުރަން ނިންމައިފިއެވެ.\nޕިޖީ އޮފީހުން މައްސަލަ ކޯޓަށް ހުށަހެޅީ ޖިނާއީ އިޖުރާއަތުގެ ގާނޫނުގައި ދައުވާކުރަން ފޮނުވުމަށްފަހު ކޯޓަށް ހުށަހަޅަން ބަޔާންކޮށްފައިވާ މުއްދަތު ފާއިތުވި ފަހުން ކަމަށް ބުނެ ބާތިލުކުރުމަށް ކްރިމިނަލް ކޯޓުން ނިންމާފައިވަނީ ހ. ގާރޑްބިޔުޓީ، މުހައްމަދު އަކްރަމާއި، ހދ. ނޮޅިވަރަންފަރު، ނޫރީއާގެ، މުހައްމަދު ޝަރީފްގެ މައްޗަށް އުފުލާފައިވާ ދައުވާއެވެ.\nއަކުރަމްގެ މައްޗަށް އުފުލާފައިވަނީ ޑައިމޯފިން ޓްރެފިކްކުރުމުގެ ކުށުގެ ދަޢުވާއާއި، ކެނެބިސް ބޭނުންކުރުމުގެ ކުށުގެ ދައުވާއެވެ. އަދި، ޝަރީފްގެ މައްޗަށް އުފުލާފައިވަނީ ކެނެބިސް ބޭނުންކުރުމުގެ ކުށުގެ ދައުވާއެވެ.\nމީގެއިތުރުން، މި މައްސަލާގައި ހިމެނޭ ސ. ހުޅުދޫ، ދޭލިޔާގެ، އިރުފާން ތަގިއްޔުގެ މައްޗަށް ކޮށްފައިވާ ޑައިމޯފިން ޓްރެފިކްކުރުމުގެ ކުށުގެ ދަޢުވާ ސާބިތުކުރުމަށް ހުށަހަޅާފައިވާ ހެކިތަކުގެ ތެރެއިން 45 ހެއްކެއް ބަލައި ނުގަތުމަށްވެސް ކްރިމިނަލް ކޯޓުން ވަނީ ނިންމާފައެވެ.\nޕީޖީ އޮފީހުގެ މީޑިއާ އޮފިޝަލް އަދި ޕަބްލިކް ޕްރޮސިކިއުޓަރ އަހުމަދު ޝަފީއު ވިދާޅުވީ، މި ތިން މައްސަލަ ހައި ކޯޓުގައި އިސްތިއުނާފްކުރުމަށް ނިންމާފައިވާ ކަމަށާއި، މާދަމާގެ ވަގުތެއްގައި އިސްތިއުނާފްކުރުރުމަށް ހުށަހަޅާނެ ކަމަށެވެ.\nމަސްތުވާތަކެއްޗާ ބެހޭ ގާނޫނުގެ 105 ވަނަ މާއްދާގެ (ހ) އާ ހަވާލާދީ އެ މާއްދާގެ (ނ) ގެ ދަށުން ޑައިމޯފިން ޓްރެފިކްކުރުމުގެ ކުށުގެ ދައުވާ އުފުލާފައިވަނީ:\n1. ސ. ހުޅުދޫ، ދޭލިޔާގެ، ޢިރުފާން ތަޤިއްޔު\n2. ރ. އިނގުރައިދޫ، އެލެސްކާ، މުޙައްމަދު ވިސާމް\n3. ރ. އިނގުރައިދޫ، އެލެސްކާ، ޢަބްދުﷲ ވިސާމް\n4. ދ. މާއެނބޫދޫ، އަނބުގޮސްދޮށުގެ، އަޙްމަދު ނަޞީރު\n5. ކ. މާލެ، ހ. ގާރޑްންބިޔުޓީ، މުޙައްމަދު އަކްރަމް\n6. ހދ. ނޮޅިވަރަންފަރު، ނޫރީއާގެ، މުޙައްމަދު ޝަރީފް\n7. ލ. ގަން-ތުނޑި، ޕެރިސްހޮލިޑޭ، މުޙައްމަދު ފުރުޤާން\n8. ރ. ރަސްގެތީމު، ފީރޯޒްގެ، އަޙްމަދު ޝިނާން\n9. ތ. ތިމަރަފުށި، ތަނޑިރަތްމާގެ، މުޙައްމަދު ވަޖީޙު\n10. ކ މާލެ، މއ. ކަނޑޫގެ، ޢަލީ އަޙުމަދު\nމަސްތުވާތަކެއްޗާ ބެހޭ ގާނޫނުގެ 115 ވަނަ މާއްދާގެ (ހ) އާއި 148 ވަނަ މާއްދާއާ ހަވާލާދީ އެ ގާނޫނުގެ 115 ވަނަ މާއްދާގެ (ށ) ގެ ދަށުން ކެނެބިސް ބޭނުންކުރުމުގެ ކުށުގެ ދައުވާ އުފުލާފައިވަނީ:\n1. ދ. މާއެނބޫދޫ، އަނބުގޮސްދޮށުގެ، އަޙްމަދު ނަޞީރު\n2. ކ. މާލެ، ހ. ގާރޑްންބިޔުޓީ، މުޙައްމަދު އަކްރަމް\n3. ހދ. ނޮޅިވަރަންފަރު، ނޫރީއާގެ، މުޙައްމަދު ޝަރީފް\n"މަސްޖަރީ" ނަމަކަށް ކިޔާ ކަންނެލި ދޯންޏަކުން ރާއްޖެއަށް 72 ކިލޯއަށްވުރެ ގިނަ މަސްތުވާތަކެތި ރާއްޖެއަށް އެތެރެކޮށް ޓްރެފިކް ކުރި ކަމުގެ ތުހުމަތުގައި 13 މީހެއްގެ މައްޗަށް ދައުވާ އުފުލާފައިވަނީ މިދިޔަ އަހަރުގެ ފެބްރުއަރީ މަހުއެވެ.\nކްރިމިނަލް ކޯޓު ޑްރަގްސް ހައި ކޯޓް ޤާނޫނީ ރާއްޖެ ޕްރޮސެކިއުޓާ ޖެނެރަލްގެ އޮފީސް\nފާތިމަތު ނަހުދާ ފާއިޒް Facebook Twitter\nވެންޓިލޭޓަރު މައްސަލަ: އާބިޓްރޭޝަނަށް ހުށަހަޅައިދޭން އެދިއްޖެ\nދަރަވަންދޫ: ކައުންސިލްގެ ތަސައްވަރުގައި ކުލަޖެހެން ފަށައިފި!\nޖެންޑާއަށް 278 މައްސަލަ، ގިނައީ ކުދިންނަށް ކުރާ އަނިޔާގެ މައްސަލަ\nރަށްގިރުމުގެ މައްސަލަ ބޮޑުވެ، އުނގޫފާރަށް އުދައަރަނީ\n"ޖޭޕީއާ މީހުން ގުޅެނީ ޤާސިމްގެ ޚިދުމަތްތައް ފެނި، ހެޔޮ ހިތުން"\nނަފްސާނީ ބަލިމީހުންނަށް ފަރުވާދޭ ޚާއްސަ ވޯޑު ހުޅުވައިފި


Covid-19 ah vure Syria hanguraama biruveri\nކޮވިޑް-19 ޖެހޭ މީހުންނަށް ފަރުވާ ދިނުމުގައި އަމިއްލަ ފުރާނައަށް ބެލުމެއް ނެތި މަސައްކަތްކުރާ އެއް ޑޮކްޓަރަކީ މުހައްމަދު ކަޖޫޖް.\nއިނގިރޭސި ވިލާތުގައި ކޮރޯނާވައިރަހުގެ ސަބަބުން މިހާތަނަށް 40،000 އަށް ވުރެ ގިނަ މީހުން ވަނީ މަރުވެފަ އެވެ. އެތަކެއް އާއިލާތަކަކުން އެ މީހުންގެ އެންމެ ލޯބިވާ އެތައް ބަޔަކު މަރުވުމުގެ ސަބަބުން އެމީހުންގެ ހިތް ވަނީ ހަލާކުވެފަ އެވެ.\nކޮވިޑް-19 ޖެހޭ މީހުންނަށް ފަރުވާ ދިނުމުގައި އަމިއްލަ ފުރާނައަށް ބެލުމެއް ނެތި މަސައްކަތްކުރާ އެއް ޑޮކްޓަރަކީ މުހައްމަދު ކަޖޫޖް އެވެ. އުމުރުން 30 އަހަރުގެ މުހައްމަދު އުފަންވީ ސީރިޔާގެ ހާމާ ގައެވެ. ޔޫކޭގައި ކޮވިޑް-19 ބަލި މީހުންނަށް ފަރުވާ ދިނުމުގައި ފްރަންޓްލައިންގައި މަސައްކަތްކުރާ ރެފިއުޖީންގެ ތެރޭގައި ޑރ. މުހައްމަދު ހިމެނެ އެވެ.\nއޭނާއަކީ ޔޯކް ހޮސްޕިޓަލުގެ އޭއެންޑްއީ ވޯޑުގައި މަސައްކަތްކުރާ އީއެންޓީ ސާޖަން އަކަށް ވާތީ މި ބައްޔާ ކުރާ ހަނގުރާމައިގައި އޭނާގެ ތަޖުރިބާއާއި ޚިދުމަތް ވަރަށް ބޭނުންހިފެ އެވެ.\nގޮންޖެހުންބޮޑު، ބުރަ މަސައްކަތެއްގައި ރެއާ ދުވާލު އުޅެމުންދިޔަ ނަމަވެސް ޑރ. މުހައްމަދުގެ ހިތްވަރަކަށް ބަދަލެއް ނާދެ އެވެ. އޭނާއަކީ ސީރިޔާގެ ހަނގުރާމައިގެ މައިދާނުން ވަރަށް ހާލުން އިނގިރޭސި ވިލާތަށް ހިޖުރަކޮށް އެ ގައުމުގެ ހިމާޔަތް ހޯދާފައިވާ މީހަކަށް ވާތީ އެވެ.\nޑރ. މުހައްމަދު ބުނި ގޮތުގައި ކޮރޯނާވައިރަހަށް ފަރުވާ ދޭން އުނދަގުލެވެ. ސަބަބަކީ މުޅިން އާ ބައްޔަކަށް ވާތީ އެވެ. ފަރުވާދޭ ބަލި މީހުން ރަނގަޅުވާން ކޮންމެ ޑޮކްޓަރަކުވެސް ބޭނުންވާ ނަމަވެސް ކޮވިޑް-19 އަށް ދެވޭ ފަރުވާ އަކީ އެންމެ އެކަށީގެންވާ ފަރުވާކަން ޑޮކްޓަރުންނަށް ވެސް ނޭނގޭ ކަމަށް އޭނާ ބުންޏެވެ.\nކޮވިޑް-19 އިގެ ހަނގުރާމައިގެ ފްރަންޓްލައިންގައި މަސައްކަތްކުރުމަކީ އުނދަގޫކަމެއް ނަމަވެސް ޑރ. މުހައްމަދު ވަނީ މިއަށް ވުރެ މާ އުނދަގޫ ދުވަސްތައް ދެކެފަ އެވެ. އޭނާއަކީ ސީރިޔާގައި އެންމެ ގަދަޔަށް ބޮން ގޮއްވާ އިމާރާތްތައް ބިމާ ހަމަކުރަމުންދިޔައިރު އެ ގައުމުގެ ހޮސްޕިޓަލެއްގައި މަސައްކަތް ކޮށްފައިވާ ޑޮކްޓަރެއް ވީމަ އެވެ. އެހެންވީމަ އޭނާގެ ހަޔާތުގައި ނެގޭނެ އެންމެ ބޮޑެތި ރިސްކުތައް މާ ކުރިން އޭނާވަނީ ނަގާފަ އެވެ.\nކޮރޯނާވައިރަހަކީ ވެސް އޭރު ނެގި ރިސްކާ ބަލާއިރު ބޮޑު އެއްޗަކަށް ނުވެ އެވެ.\n"ހަނގުރާމައިގެ މައިދާނުގައި އުޅުމަކީ ސިކުނޑިއަށް މާ އަސަރުކުރާ ކަމެއް. އަދި މިހިސާބަށް އަންނަން އަހަރެން ކުރި ދަތުރަކީ ވެސް ވަރަށް ދަތި އުނދަގޫ ދަތުރެއް،" މުހައްމަދު ބުންޏެވެ.\nމި ހުރިހާ އުނދަގޫތައް ތަހައްމަލުކުރަން ޖެހުމުން ޑރ. މުހައްމަދަށް ދަސްވި އެންމެ މުހިއްމު އެއްޗަކީ ކެތްތެރިކަމެވެ.\nސީރިޔާގެ ސިޓީއެއް ކަމަށްވާ އަލެއްޕޯ 2012 ގައި ހަނގުރާމައިގެ މައިދާނަކަށް ބަދަލުވީއިރު، މުހައްމަދަކީ ތަމްރީނުވަމުން ދިޔަ ޑޮކްޓަރެކެވެ. އެ ސިޓީގައި ހުރި ހޮސްޕިޓަލުތަކަށް ބޮން އަޅައި އެތާ ތިބި ކުށެއް ނެތް އެތައް ބަޔަކު މަރުވަމުން ދިޔައީ މުހައްމަދުގެ ލޯ ކުރިމަތީގަ އެވެ. އެ ދުވަސްވަރު އެތަނުގައި މަސައްކަތްކުރި ހުރިހާ ޑޮކްޓަރުން ކަހަލަ ގޮތަކަށް ފުރާނައަށް ބިރުން ދިޔައީ އެވެ.\nހޮސްޕިޓަލުގައި ނުގޮސް ތިބީ ހައެއްކަ ޑޮކްޓަރުންނެވެ. އޭގެ ތެރޭގައި ހިމެނެނީ ސީރިޔާ، އިނގިރޭސި ވިލާތް އަދި ޕާކިސްތާން ޑޮކްޓަރުންނެވެ. އެހެންކަމުން ބޮން އަޅައިގެން ބޮޑެތި އަނިޔާތައް ލިބިގެން ކޮންމެ ދުވަހަކު އެ ހޮސްޕިޓަލަށް ގެންނަ އެތައް ހާސް މީހުންނެއްގެ ފުރާނަ ސަލާމަތްކުރަން މަސައްކަތްކުރީ މުހައްމަދާއި އޭނާއާ އެކު މަސައްކަތްކުރި ހައެއްކަ ޑޮކްޓަރުންނެވެ.\nމުހައްމަދު ބުނި ގޮތުގައި މީގެ ތެރެއިން ބައެއް ޑޮކްޓަރުންނަށް އެމީހުންގެ ފުރާނަ ވެސް ސަލާމަތް ނުކުރެވި ވަނީ މަރުވެފަ އެވެ.\nމުހައްމަދު ބުނި ގޮތުގައި ބޮން އަޅައިގެން އަނިޔާވެގެން ގެންނަ މީހުންނަށް ލިބިފައި ހުންނަ އަނިޔާތަކަކީ ބަލަން ކުޅަދާނަވާ ކަހަލަ އަނިޔާއެއް ނޫނެވެ. ޓެކްސްޓު ފޮތަކުން ވެސް މީހަކު އެފަދަ އަނިޔާގެ ވާހަކަ ނުކިޔާހާ ބޮޑެތި އަނިޔާތައް ބޮޑެތި މީހުންނަށް ކުޑަކުދިންނަށް ލިބިފައި ހުރެ އެވެ.\n"ޑޮކްޓަރުކަން ކިޔަވާއިރުވެސް އެއްވެސް މީހަކު ކިޔަވައެއް ނުދޭނެ ބޮމުގެ ސަބަބުން ހަށިގަނޑުގެ ބައެއް ފުނޑުފުނޑުވެފައި ތިބޭ މީހުންނަށް ފަރުވާ ކުރާކަށް. އެމީހުންގެ ރުއިމާއި ހަޅޭކުގެ އަޑަކީ އެތައް ޒަމާނެއްވަންދެން ސިކުނޑިއަށް އުނދަގޫ ލިބިލިބި ހުންނާނެ އަޑުތަކެއް،" މުހައްމަދު ބުންޏެވެ.\nސީރިޔާގެ ހަނގުރާމައިގެ ތެރޭގައި 18 މަސް ދުވަހު މުހައްމަދު މަސައްކަތް ކުރި އެވެ. ނަމަވެސް އަމިއްލަ ފުރާނަ ސަލާމަތް ނުކުރެވޭނެކަން ޔަގީންވުމުން އާއިލާ އާއި ގައުމު ދޫކޮށްލުމުގެ އުނދަގޫ ނިންމުމެއް މުހައްމަދު ނިންމަން މަޖްބޫރުވީ އެވެ.\nމުހައްމަދު ދެން މަސައްކަތްކުރީ ތުރުކީ އާއި ސީރިޔާގެ ބޯޑަރުގައިވާ ހޮސްޕިޓަލެއްގަ އެވެ. އެތަނުގައި ތިބި ރެފިއުޖީންނަށް ޚިދުމަތް ކުރުމުގައި ހޭދަކުރި ދުވަސްތަކުގައި ފުލުހުންގެ އަނިޔާތައް ވަރަށް ގިނައިން އެމީހުންނާ އަމާޒުވި އެވެ. ޔޫކޭއަށް ދާން ވިސާ ހޯދަން މަސައްކަތްކުރަމުން އޭނާ ތުރުކީއަށް އެތެރެވި އެވެ. އެ ގައުމުގެ އެންޖީއޯ އަކާ ގުޅިގެން ރެފިއުޖީންނަށް ޚިދުމަތް ދިނުމަށެވެ.\nމުހައްމަދުގެ ވިސާ ތިން ފަހަރެއްގެ މަތިން ރިޖެކްޓް ވިއެވެ. އެހިސާބުން އޭނާއަށް ސަލާމަތްވާން އޮތް ފުރުސަތު ހަނިވި އެވެ. އަލުން އަނބުރާ ސީރިޔާއަށް ހިނގައްޖެނަމަ ސަރުކާރާ ދެކޮޅު ހަނގުރާމަވެރިންނަށް ފަރުވާ ދިނުމުގެ ކުށުގައި އޭނާއަށް މަރުގެ އަދަބު ލިބުމަކީ އެކަށީގެންވާ ކަމެކެވެ. އަނެއްކޮޅުން ތުރުކީގެ ރެފިއުޖީ ކޭމްޕްތަކުގައި ވެސް އޭނާއަށް މާ ގިނަ ދުވަހު ހުރެވޭކަށް ނެތެވެ. ދެން އޭނާއަށް އޮތް ހަމައެކަނި ގޮތަކަށްވީ ރަބަރު ޑިންގީއެއްގައި ގްރީސްގެ ރަށަކަށް ދިއުމެވެ.\nތުރުކީގެ ރެފިއުޖީ ކޭމްޕްގައި އަހަރެއްހާ ދުވަހު ޚިދުމަތްކުރުމަށްފަހު އޭނާ އާއި އިތުރު 50 ރެފިއުޖީން ހަތަރު މީޓަރުގެ ޑިންގީއެއްގައި ތުރުކީގެ އަޒްމީރުން ގްރީސަށް ދާން ދަތުރުފެށީ އެވެ. ނަމަވެސް މަންޒިލާ ހަމައަށް ވާސިލުވެވޭނެ ކަމުގެ ޔަގީންކަމެއް އެމީހުންގެ ނެތެވެ.\nނަސީބަކުން ގްރީސަށް ގޮސް ވެސް ރެޑް ކްރޮސްގެ ރެފިއުޖީ ކޭމްޕްގައި މަސައްކަތްކުރުމުގެ ފުރުސަތު މުހައްމަދަށް ލިބުނެވެ. އޭގެ މަހެއް ފަހުން ޔޫކޭ އިން ހިމާޔަތްހޯދުމުގެ ފުރުސަތު އޭނާއަށް ލިބުނެވެ. ރީޗް ނޯތު ވެސްޓް ކިޔާ ރެފިއުޖީންނާ ބެހޭ ޖަމިއްޔާއެއްގެ އެހީގަ އެވެ.\nއެގޮތުން މެންޗެސްޓާގެ ސެލްފޯޑަށް 2015 ގައި މުހައްމަދު ދަތުރުކުރި އެވެ. އެހިސާބުން ވެސް މުހައްމަދުގެ ހާލަތު ބަދަލެއް ނުވި އެވެ. ސެލްފޯޑަށް އަލަށް ދިޔަ ދުވަސްވަރަކީ ހަޔާތުގެ ވެސް އެންމެ ވޭންހުރި ދުވަސްތަކުގެ ގޮތުގައި މުހައްމަދު ސިފަ ކުރި އެވެ. ސަބަބަކީ އެކަނި މާއެކަނި ދަންނަ އެއްވެސް މީހެއް ނެތް ރަށެއްގައި އިނގިރޭސި ބަސް އެހާ ރަނގަޅަށް ނޭގި ބްރޯކަން އިންގްލިޝް އިން ވާހަކަ ދައްކަމުން އުޅެން ޖެހުނު ހާލެވެ. އަދި މެޑިސިން ޕްރެކްޓިސްކުރުމުގެ ފުރުސަތު ނުލިބި ގިނަ ދުވަސްތަކެއް ދިއުމެވެ.\nނަމަވެސް ހިތްވަރާއެކު މުހައްމަދު އެންމެ ފުރަތަމަ ވެސް ފެށި މަސައްކަތަކީ އިނގިރޭސި ދަސްކުރުމެވެ. ބްރިޓިޝް މެޑިކަލް ޓްރެއިނިން އިން ފާސްވެ ސިއްހީ ދާއިރާއާ ގުޅެވެން އޮތީ އިނގިރޭސިން ރަނގަޅަށް ފާސްވެގެން ކަމަށް ވާތީ އެވެ.\nގިނަ މީހުންނަށް ދެ އަހަރުން ކިޔެވޭ ކިޔެވުން އެންމެ ހަތްމަސް ތެރޭ މުހައްމަދު ނިންމި އެވެ. ޑޮކްޓަރުކަން ކުރުމުގެ ފާސް ހޯދައި އަމިއްލަ ނަފްސަށް އޮތް އިތުބާރު އަނބުރާ ހޯދި އެވެ. ގިނަ ރައްޓެހިންތަކެއް ހޯދައި ސެލްފޯޑް ރޯޔަލް ހޮސްޕިޓަލުން ވަޒީފާ ވެސް ހޯދި އެވެ.\nއެ ހޮސްޕިޓަލުގައި އޭނާ ދެ އަހަރު މަސައްކަތް ކުރި އެވެ. އަދި މިހަރު އޭނާއަކީ ޔޯކް ހޮސްޕިޓަލުގެ އެންމެ މަޝްހޫރު އެއް ޑޮކްޓަރެވެ. ޔޫކޭއިން ހިމާޔަތްލިބި އެ ތަނުގެ މީހުންގެ ލޯބި އޭނާ ވަނީ ހޯދާފަ އެވެ. ނަމަވެސް އަދިވެސް ފުރުސަތެއް ލިބިއްޖެނަމަ އަމިއްލަ ގައުމަށް ގޮސް ޚިދުމަތްކުރުމަށް މުހައްމަދު އުންމީދު ކުރެ އެވެ. ނަމަވެސް އޭނާއަށް އެންމެ ހާލުގައި ޖެހުނު ދުވަހު އެހީތެރިވީ ޔޫކޭ މަތިން ވެސް އޭނާ ހަނދާން ނައްތައެއް ނުލާނެ އެވެ.\nސީރިޔާ ކޮރޯނާ ވައިރަސް ކޮވިޑް-19 + ކޮވިޑް-19 އިގެ ބަލާއާފާތް


ސިމްބޮލިކް ރެކޯޑްސްގެ އައު އަލްބަމް "މުލަ" ނެެރެފި\nރާއްޖޭގެ ޒުވާނުންގެ މެދުގާ މަޝްހޫރު ރެޕް މިއުޒިކް އުފައްދަމުން އަންނަ ސިމްބޮޮލިކް ރެކޯޑްސްގެ އައު އަލްބަމް "މުލަ" ނެެރެެފިއެވެ.\nގިނަ ދުވަސްތަކަކަށް ފަހު މުލަ ނަމަަކަށް ކިޔާ މި އަލްބަމްް ނެރެެފައިވާއިރު މި އަލްބަމްގައި ހިމެނޭ ލަވަތައް ކިޔާފައި ވަނީ ސިމްބޮލިކް ރެކޯޑްސްގެ މަގުބޫލު ދެ އާޓިސްޓުން ކަމަށްވާ ރައްޔާން މުހައްމަދު (ރައިޑޭ) އަދި މުހައްމަދު ނަބީލް (ޓޯއި)އެވެ.\nމުލަ އަލްބަމްގައި ޖުމްލަ7ލަވައެއް ހިމެނެެއެެވެެ. އެއީ:\nޓޯއި އާއި ރައިޑޭޭގެ "ނޫން"\nޓޯއި އާއި ރައިޑޭޭގެ "އެންމެން"\nޓޯއި އާއި ރައިޑޭޭގެ "ދޯކާ"\nޓޯއި އާއި ރައިޑޭޭގެ "ތަރި"\nސިމްބޮލިކް ރެކޯޑްސްގެ އޮފިޝަލަކު "ވޮއިސް"އަށް ބުނީ މި ލަވަތަކުގެ ތެެރޭގައި ހިމެނޭނީ ބޮޑަށް "ސެލްފް ރިއެލައިޒޭޝަން" ލަވަތަކެއް ކަމަށާއި، އޭގެ އިތުރުން ލޯބީގެ ލަވައަކާއި، މުޖްތަމައުގެ ވާހަކަތަކެއްގެ މައްޗަށް ބިނާކޮށް ނެރެފައިވާ ލަވަތަކެއް ހިމެނޭ ކަމަށެެވެެ.\nމި އަލްބަމް ރިލީޒްކޮށްފައި ވަނީ މިމަހުގެ 10 ވީ ހުކުރު ދުވަހުގެ ރޭގެ ވަގުތެއްގައެވެެ. އޭޭނާ ބުނި ގޮތުގާ އަދި ހަމައެކަނި މި ލަވަތައް އަޑުއަހާލެވޭނީ "ބައިސްކޯފު"ންނެެވެެ.\n"އަދި މާލަސްތަކެއް ނުވެ ޕަބްލިކް ރިލީޒްއަށްވެސް ދޫކޮށްލާނަން. އެކަމް އަދި މިވަގުތު އަޑުއަހާލެވޭނީ ހަމައެކަނި ބައިސްކޯފުން." ސިމްބޮލިކް ރެކޯޑްސްގެ އޮފިޝަލަކު ބުންޏެވެ.\nއޭނާ އިތުރަށް ބުނީ މި ލަވަތައް ބައިސްކޯފަށް ދޫކޮށްލުމާއި އެކުވެސް ގިނަ ބައެއްގެ ތަރުހީބު ވަނީ ލިބިގެން ގޮސްފައި ކަމަށާއި، ފޭސްބުކް އަދި ޓްވިޓާގައިވެސް މި ލަވަތަކަށް އޮތް މަގުބޫލުކަން ގިނަ ބައެއްގެ ފަރާތުން ފެންނަމުންދާކަމަށެވެެ. އަދި އާންމުކޮށް ލަވަތައް ދޫކޮށްލުމުން ބޮޑު ތަރުހީބެއް ލިބިގެންދާނެ ކަމާމެދު ޝައްކެއް ނެތް ކަމަށް އޭޭނާ ބުންޏެވެ.\nމުލަ އަލްބަމްގެ ކަލެކްޓާސް އެޑިޝަން ޕްރިއޯޑާ ކުރުމުގެ ފުރުޞަތު މިހާރު ވަނީ ހުޅުވާލާފައެވެެ. ކަލެކްޓާސް އެެޑިޝަނަށް ޕްރިއޯޑާ ކުރުމަށް ސިމްބޮލިކް ރެކޯޑްސްގެ ވެބްސައިޓްގެެ "މުލަ" މެދުވެެރިކޮށް ޕްްރިއޯޑާކޮށްލެވޭނެއެވެ. ކަލެކްޓާސް އެޑިޝަން ޕްރިއޯޑާކުރެވޭނީ 123 ރުފިޔާއަށެވެ.\n"އޭރުން މިކޮޅުން އާޓިސްޓުން ސައިންކޮށްފަ އިންނަ ފިޒިކަލް ކޮޕީއެއްގެ އިތުރުން ބައެއް އެހެން ގިފްޓުތައް ލިބިގެންދާނެ" ސިމްބޮލިކް ރެކޯޑްސްގެ އޮފިޝަލަކު ބުންޏެވެ.\nމީގެ ކުރިއާ އަޅާ ބަލާއިރު ސިމްބޮލިކް ރެކޯޑްސް އިން ލަވަ އަލްބަމެއް ސަޕޯޓަރުންނާ ހަމައަށް ދޫކޮށްލާފައި މިވަނީ ގިނަ ދުވަސްތަކެއް ފަހުންްނެވެ. ސިމްބޮލިކް ރެކޯޑްސްއިން ބުނެފައި ވަނީ އަވަސް މުސްތަޤްބަލެއްގައި އެމީހުންގެ އިތުރު އުފެއްދުންތަކެއް ސަޕޯޓަރުންްނާ ހަމައަށް ގެނެސްދޭޭނެ ކަމަށެވެެ.


SunOnline: Corona virus dheneganaane App eh tha'arafukoffi\nއަހުމަދު ޖައިޝަން 12 Feb 2020, 10:10\nޗައިނާގެ ވޫހާންގައި ގިނަ ބަޔަކު މާސްކް އަޅައިގެން --- ފޮޓޯ : ވޮއިސް އޮފް އެމެރިކާ\nމިހާރު ފެތުރެމުންދާ ނޮވެލް ކޮރޯނާ ވައިރަސް ޖެހުމުގެ ނުރައްކާ އޮތް މީހެއްކަން ދެނެގަންނާނެ ހާއްސަ އެޕްލިކޭޝަނެއް ޗައިނާ އިން ތައާރަފުކޮށްފި އެވެ.\n"ކްލޯސް ކޮންޓެކްޓް ޑިޓެކްޓާ"ގެ ނަމުގައި ޗައިނާއިން ތައާރަފު ކުރި އެޕްލިކޭޝަން ބޭނުންކޮށްގެން މީހެއް ކައިރިވުމުން އެމީހަކީ ކޮރޯނާ ވައިރަސް ޕޮޒިޓިވް މީހެއްކަން ނުވަތަ ޝައްކު ކުރެވޭ މީހެއްކަން އެނގިގެންދާނެ އެވެ.\nބޭރުގެ ނޫސްތަކުންނާއި އެކި ޓެކްނޮލޮޖީ މާހިރުން ވަނީ ޗައިނާއިން ތައާރަފުކުރި އެޕްލިކޭޝަނަށް ތައުރީފުކޮށްފަ އެވެ. އަދި ކޮރޯނާ ވައިރަސް އަށް ފަރުވާ ކުރުމަށް ޗައިނާއިން ކުރަމުންދާ މަސައްކަތް، އެ އެޕްލިކޭޝަނުން ވެސް ސިފަވާ ކަމަށް ގިނަ ބަޔަކު ދަނީ ބުނަމުންނެވެ.\nއެ އެޕްލިކޭޝަން ބޭނުންކޮށްގެން ވައިރަސް ޖެހިފައިވާ މީހެއް ބަލަނީ ހާއްސަ ހުއްދައަކަށް ފޮނުވައިގެންނެވެ. އެގޮތުން ޔޫސަރުން ޖެހޭނީ ކިއުއާރު ކޯޑު ބޭނުންކޮށްގެން މައުލޫމާތު ސާފު ކުރަން އެދިގެންނެވެ.\nއެގޮތުން ޔޫސަރުންގެ އައިޑީ ކާޑާއި ފޯނު ނަމްބަރު ބޭނުންކޮށްގެން އެޕްލިކޭޝަށް ރެޖިސްޓާ ވާނީ އެވެ. އެއަށް ފަހު ވައިރަސް އަށް ޝައްކު ކުރެވޭ މީހެއްވާ ނަމަ އެމީހެއްގެ އައިޑީ ފޮނުވާނީ އެވެ.\nޗައިނާ އިން ބުނަނީ އެޕްލިކޭޝަން މެދުވެރިކޮށް ތިން މީހެއްގެ މައުލޫމާތު ދެނެގަނެވޭނެ ކަމަށެވެ.\nޗައިނާއިން އެ އެޕްލިކޭޝަން ތައްޔާރުކޮށްފައި ވަނީ އެގައުމުގެ ޓެކްނޮލޮޖީ ކުންފުންޏެއް ކަމަށްވާ އިލެކްޓްރޯނިކް ޓެކްނޮލޮޖީ ގްރޫޕް ކޯޕަރޭޝަން އާއި އެގައުމުގެ ހެލްތު މިނިސްޓްރީ އަދި ޓްރާންސްޕޯޓު މިނިސްޓްރީއިން ގުޅިގެންނެވެ.\nއެ އެޕްލިކޭޝަނާ ގުޅިގެން އިތުރު ފަރާތްތަކުންގެ ފާޑުކިޔުން ވެސް ވަނީ ޗައިނާއަށް ރައްދުވެފަ އެވެ. އެއީ އެ އެޕްލިކޭޝަނުން އެނގިގެން ދަނީ ޗައިނާއިން އެގައުމުގެ ރައްޔިތުންނަށް ސާވެއިލެންސް ކުރާ ވަރު އެ އެޕްލިކޭޝަނުން އެކަނި ވެސް އެނގިގެން ދާތީ ކަމަށް އެތައް ބަޔަކު ކިޔަ އެވެ.\nއެޕަލް އެޕް ސްޓޯގެ ހިދުމަތް ރާއްޖެއަށް އަންނަނީ\nޑެލްގެ އެންމެ ފަހުގެ ޓެކްނޮލަޖީތަކާ ގުޅޭ މައުލޫމާތު ދީފި


Insaafu nulibi 8 aharu: exim bank Dhivehin aa dhurah\nއިންސާފު ނެތް އަށް އަހަރު: އެގްޒިމް ބޭންކް ދިވެހިންނާ ދުރަށް\nއެކްސްޕޯޓް އިމްޕޯޓް ބޭންކް އޮފް މެލޭޝިޔާ (އެގްޒިމް ބެންކް): އެ ބޭންކުން ވަނީ ދިވެހިންނަށް ލޯނު ދިނުން ހުއްޓާލާފައި ---\nރާއްޖެއަކީ އިންވެސްޓަރުންނާ "ރައްޓެހި" ގައުމަކަށް ހެދުމާއި އެ މީހުންގެ އިތުބާރު ގެއްލޭ ފަދަ ކަންކަން ނުކުރަން ސަރުކާރުތަކުން އަބަދުވެސް މަސައްކަތް ކުރެ އެވެ. އިގްތިސާދީ ކުރިއެރުމާއި ވިޔަފާރިތައް ތަނަސްވާން އޮތީ އެގޮތައް އަމަލުތައް ބަހައްޓައި، ބޭރުގެ އިންސްޓަރުންނަށް ލުއި ގޮތްތަކާއި، ފަހި މާހައުލެއް ގާއިމްވެފައި އޮތުމުންނެވެ. އެގޮތުން ވޭތުވެ ދިޔަ ހައެއްކަ އަހަރު "އިންވެސްޓާ ކޮންފިޑެންސް" އަކީ ސަރުކާރުތަކުން ފަހުރުވެރިކަމާއެކު ޖަހަމުން އަންނަ މެޑަލްއެކެވެ. ނަމަވެސް ކޮންފިޑެންސް ގެއްލި އެތައް ބަޔަކު ރާއްޖެއާ ދުރަށް ގޮސްފައިވާ ކަމުގެ އަޑެއް ވެސް މަޑެއް ނޫނެވެ.\nއޭގެ އެއް މިސާލަކީ އެކްސްޕޯޓް އިމްޕޯޓް ބޭންކް އޮފް މެލޭޝިޔާ (އެގްޒިމް ބެންކް) އެވެ. މިއީ ދިވެހި ސަރުކާރާއި ވިޔަފާރިންނަށް އާ ނަމެއް ނޫނެވެ. ރާއްޖެއަށް އިންވެސްޓުކޮށް، ލޯނުތައް ދީ ވިޔަފާރިތައް ފުޅާ ކުރުމުގައި ބޮޑު ރޯލެއް އަދާކޮށްފައިވާ ބައެކެވެ. އެހެން ނަމަވެސް ވޭތުވެދިޔަ އަހަރުތަކު ތެރޭގައި އެ މީހުން ރާއްޖެއަށް ކުރި އިތުބާރު ގެއްލި ލޯނުތައް ދިނުން ހުއްޓާލަން ޖެހުނީ ލޯނު ލިބުނު ފަރާތްތަކުން ފައިސާ ނުދެއްކުމާއި، މުއައްސަސާތަކުން އެ މައްސަލަތަކުގައި އިންސާފު ނުލިބުމެވެ. އެގްޒިމް ބެންކުން ދޫކުރި ގިނަ ލޯނުތައް އަނބުރާ ނުދެއްކުމާއި ރަހުނުކުރި މުދާ ވިއްކުމުގެ ހުއްދަ ނުލިބި ޝަރުއީ ކޯޓުތައް ފަހަތުން ދުވާހާ ހަތް އަހަރުވީ އިރުވެސް އިންސާފު ނުލިބި އިތުބާރު ގެއްލުނީ އެވެ. އެކަމުގެ ސަބަބުން ދިވެހި ވިޔަފާރިވެރިންނަށް ލޯނުދެމުން އައި މަދު ބޭރުގެ ބޭންކުތަކުގެ ތެރޭގައި ހިމެނޭ އެގްޒިބް ބޭންކުން ވަނީ ދިވެހިންނަށް ލޯނު ދިނުން މިހާރު ހުއްޓާލާފައެވެ.\nއެގްޒިމް ބެންކުގެ އިތުބާރު ރާއްޖެއަށް ގެއްލުނު ބައެއް ސަބަބުތަކަކީ މިއީ އެވެ؛ ސަލްޓަން އޮފް ސީގެ މައްޗަށް އެ ބޭންކުން ދައުވާކޮށް މިހާރު ސްޕްރީމް ކޯޓުގައިވާ މައްސަލައަކީ 2012 ވަނަ އަހަރުން ފެށިގެން ޝައުރީ ދާއިރާގެ ތެރެއިން ކޮޅެއްގައި ނުޖެހުނު މައްސަލައެކެވެ. ވަން އެންޑް ހާފްޑިގްރީ މޯލްޑިވްސް ޕްރައިވެޓް ލިމިޓެޑަށް އެ ބެންކުން ދޫކޮށްފައިވާ 19 މިލިއަން ޑޮލަރު (292.9 މިލިއަން ރުފިޔާ) ގެ ލޯން ނުދެއްކުމުން 2011 ވަނަ އަހަރު އެ މައްސަލަ ކޯޓަށް ހުށަހެޅުމުން އެކަން ވެސް ނުނިމެ އެވެ. މިފަހުން މައްސަލަ ބޮޑުވި، ހޮނޑާފުށި އިންވެސްޓްމެންޓްސް ޕްރައިވެޓް ލިމިޓެޑަށް ދޫކުރި 17.6 މިލިއަން ޑޮލަރު (271.3 މިލިއަން ރުފިޔާ) ގެ ލޯން ނުދައްކާ އެތައް އަހަރެއް ފާއިތުވުމުން އެ މައްސަލަ ވެސް ކޯޓަށް ހުށަހަޅަން ޖެހުނެވެ. އަދި އެ ބޭންކުގެ 150 މިލިޔަން ޑޮލަރު (2.3 ބިލިއަން ރުފިޔާ) ގެ ލޯނުގެ ދަށުން ފެށި ފިނޭންސް މިނިސްޓްރީގެ 25 ބުރީގެ އިމާރާތުގެ އެއްބަސްވުމާ ހިލާފުވެ އާބިޓްރޭޝަނަށް ދާން ޖެހުމެވެ.\nފިނޭންސް މިނިސްޓްރީގެ 25 ބުރީގެ އިމާރާތުގެ މޮޑެލްއެއް: އެގްޒިމް ބޭންކުން ދިން ލޯނަށް ފައިސާ ނުދައްކާ --\nހުރިހާ ވެސް މައްސަލައަކީ ސަރުކާރާއި ކުންފުނިތަކުން އެއްބަސްވުމާ ހިލާފުވުމެވެ. އަދި އެހެން ހެދުމުން އެ ބޭންކުތަކުން އިންސާފަށް އެދި ވަންނަން ޖެހޭ ކޯޓުތަކުގައި މައްސަލަތައް ރަނގަޅަށް ކުރިޔަށް ނުދިޔުމެވެ. ވުޒާރާތަކުން އެއްބާރުލުން ނުދިނުމެވެ!\nވަން އެންޑް އަ ހާފްޑިގްރީ މޯޑިވްސް ޕްރައިވެޓް ލިމިޓެޑަށް ދޫކޮށްފައިވާ ފައިސާ ހޯދަން އެގްޒިމް ބެންކުން ސިވިލް ކޯޓަށް ހުށަހެޅި މައްސަލާގައި ދައުވާކޮށްފައިވަނީ އިންޓްރެސްޓާއެކު 22،027،704 ޑޮލަރާއި ލީގަލް ފީގެ ގޮތުގައި ދައްކަންޖެހޭ 65،000 ޑޮލަރު ހޯދުމަށެވެ.\nމި މައްސަލަ ބެލުމަށްފަހު ސިވިލް ކޯޓުން ނިންމީ އެގްޒިމް ބެންކާ އެއްކޮޅަށެވެ. އެގޮތުން ޖަނަވަރީ 10، 2012 ގައި ކޮށްފައިވާ އެ ހުކުމުގައި ވަނީ ހަ މަސްދުވަހުގެ ތެރޭގައި އެ ފައިސާ ދައްކާ ހަލާސް ކުރުމަށެވެ. ނަމަވެސް ވަން އެންޑް އަ ހާފްޑިގްރީ މޯޑިވްސް ޕްރައިވެޓް ލިމިޓެޑުން އެ ހުކުމް ހައިކޯޓްގައި އިސްތިއުނާފު ކުރިއެވެ.\nހައިކޯޓްގައި އިސްތިއުނާފު ކުރުމުން އެ ކޯޓުން އޮކްޓޫބަރު 19، 2015 ގައި ނިންމާފައި ވަނީ އެ މައްސަލާގައި އިތުރަށް ބަލަން ޖެހޭ ކަންކަން ހުރުމުން ސިވިލް ކޯޓުން ކުރި ހުކުމް ބާތިލުކޮށް އެ މައްސަލަ އަލުން ބެލުމަށެވެ. އެގްޒިމް ބެންކުން ހައިކޯޓްގެ އެ ހުކުމް ސުޕްރީމް ކޯޓުގައި އިސްތިއުނާފް ކުރި އެވެ. އަދި އެ މައްސަލަ އަވަސް ކޮށްދިނުމަށް ފަސް ފަހަރެއްގެ މަތިން އެ ކޯޓުގައި އެދުނެވެ. އޭގެ އިތުރުން ނޮވެންބަރު 6، 2019 ގައި އެ މައްސަލަ އަވަސްކޮށް ދިނުމަށް ޖުޑީޝަލް ސާވިސް ކޮމިޝަން (ޖޭއެސްސީ)ގައި ވެސް އެދިފައިވެ އެވެ.\nވަން އެންޑް އަ ހާފް ޑިގްރީ މޯލްޑިވްސްއަށް ލޯން ދޫކޮށްފައިވަނީ ގދ. ލޮނުދުއަހައްޓާ ރަހުނުކޮށްފައި ކަމަށްވުމުން އެ ކުންފުނިން ނުވަތަ އެ ރަށުންވެސް ދައުލަތައް ދައްކަންޖެހި ނުދައްކައިވާ އެއްވެސް ފައިސާއެއްވޭތޯ ބެލުމަށް، އެކްޒިމް ބެންކުން ވަނީ މޯލްޑިވްސް އިންލޭންޑް ރެވެނިއު އޮތޯރިޓީ (މީރާ)އަށް ސިޓީއެއް ފޮނުވާފައެއެވެ. އެއީ ޖުލައި 21، 2014 ގައެވެ. އަދި ރަހުނުކުރި ރަށް ވިއްކާލުމުގެ ހައްގު ލިބިފައިވާތީ އެރަށުގެ ވެލުއޭޝަންއެއް ހެދުމަށްޓަކައި ބޭނުންވާ މައުލޫމާތައް ހޯދުމަށް ޓޫރިޒަމް މިނިސްޓްރީގައި ވެސް އެދުނެވެ. ނަމަވެސް އެ ދެ ފަރާތުން ވެސް އެގްޒިމް ބެންކަށް އެހީއެއް ނުވި އެވެ.\nހޮނޑާފުށިން ވެސް ފައިސާ ނުދައްކާ!\nހދ އަތޮޅުގައި ފުރަތަމަ ހުޅުވި "ހޮނޑާފުށި އައިލަންޑް ރިސޯޓް": އެގްޒިމް ބޭންކުން ދިން ލޯނަށް ފައިސާ ނުދައްކާ --\nހޮނޑާފުށި އިންވެސްޓްމެންޓްސް ޕްރައިވެޓް ލިމިޓެޑުގެ ފަރާތުން ހދ. ހޮނޑާފުށީގެ ލީޒް ހޯލްޑް ރައިޓްސް ރަހުނު ކުރުމަށްފަހު އެކްޒިމް ބޭންކުގެ ފަރާތުން ނަގާފައިވާ ލޯނަށް ދައްކަންޖެހޭ ފައިސާ ދައްކާފައިނުވާތީ، އެ ރަށް އަގު ކުރުމަށްޓަކައި ފާމްއެއް ކަނޑަޅުމަށްޓަކައި ޓޫރިޒަމް މިނިސްޓްރީއަށް ވެސް ސިޓީ ފޮނުވި އެވެ. ނަމަވެސް އެކަމުން ވެސް ކާމިޔާބީއެއް ލިބޭ ގޮތެއް ނުވި އެވެ.\nވަން އެންޑް ހާފްޑިގްރީ މޯލްޑިވްސް ޕްރައިވެޓް ލިމިޓެޑުގެ މައްސަލައާއި ސަލްޓަން އޮފް ސީ ގެ މައްސަލައަށް ބަލާއިރު ހޮނޑާފުށީގެ މައްސަލަ ވެސް ޝަރުއީ މަރުހަލާގައި ނުވައެއް ނޫނީ 10 ވަރަކަށް އަހަރު ހޭދަވާނެ ކަމަށް ބެލެވެއެވެ. ލަސްވެއްޖެ އިންސާފަކީ ގެއްލިއްޖެ އިންސާފެއްކަމަށް ބުނެއުޅެ އެވެ. މި ސަބަބަށްޓަކައި އެކަށީގެންވާ މުއްދަތެއްގެ ތެރޭގައި ޝަރީއަތް ކުރުމާއި އަދި އެކަށީގެންވާ އަވަސްމިނުގައި އިދާރީ ނިންމުންތައް ނިންމުން ގާނޫނުއަސާސީގެ 42 އަދި 43 ވަނަ މާއްދާގެ ދަށުން އަސާސީ ހައްގެއްގެ ގޮތުގައި ކަށަވަރުކޮށްދެ އެވެ. އެހެންނަމަވެސް އަމަލީގޮތުން އެ ހައްގުތައް ތަންފީޒުވާ މަންޒަރު ނުފެނެއެވެ. އެހެންވެއްޖެނަމަ ނިޒާމުގެ ބުރަހެލިކަމުން ބަޔަކު އިންސާފުން މަހްރޫމް ކުރެވުނީ އެވެ.\nދިވެހިރާއްޖޭގެ ސުޕްރީމް ކޯޓް: މެލޭޝިއާގެ އެގްޒިމް ބެންކުގެ މައްސަލައެއް ކޯޓްގައި ނުނިމި އޮންނަތާ ތިން އަހަރު ވަނީ ވެފައި -- އަވަސް ފޮޓޯ\nކޯޓުގައި މައްސަލަ ކުރިއަށްދާތާ 8 އަހަރު\nވަން އެންޑް އަ ހާފްޑިގްރީ މޯޑިވްސް ޕްރައިވެޓް ލިމިޓެޑަށް ދޫކޮށްފައިވާ 19 މިލިޔަން އެމެރިކާ ޑޮލަރު ހޯދުމަށް ޝަރުއީ މަރުހަލާގައި ފަށާފައިވާ މަސައްކަތަށް 8 އަހަރު ދުވަސްވަނީ ވެފައެވެ.\nސިވިލް ކޯޓުން މައްސަލަ ނިންމަން ދެ އަހަރާއި ހަ މަސްދު ވަސް، ހޭދަވެފައިވާ އިރު ހައިކޯޓުން މައްސަލަ ނިންމުމަށް ދެ އަހަރާއި ހަތަރު މަސް ވަނީ ހޭދަވެފައެވެ. އަދި ސުޕްރީމް ކޯޓަށް ހުށައެޅި މައްސަލަ ވަކި ގޮތަކަށް ނުނިމި ކޯޓްގައި އޮންނަތާ މިހާރު ތިން އަހަރު ދުވަސްވަނީ ފާއިތުވެފަ އެވެ.\nއެ މައްސަލާގައި ހައްލެއް ހޯދުމަށް މީރާ އާއި، ޓޫރިޒަމް މިނިސްޓްރީއާ، އިކޮނޮމިކް މިނިސްޓްރީގެ އިތުރުން ސުޕްރީމް ކޯޓު އަދި ޖޭއެސްސީ ހިމެނޭ ގޮތަށް ދައުލަތުގެ ވުޒާރާތަކަށް އަށް ސިޓީއެއް އެގްޒިމް ބެންކުން ފޮނުވާފަ އެވެ. ނަމަވެސް މި މައްސަލާގައި މިހާތަނަށް އެއިން އެއްވެސް އިދާރާއަކުން އެދެވޭ ފިޔަވަޅެއް އަޅާދެވިފައިނުވެ އެވެ. ކުޑަ މިނުން ސިޓީއަށް ޖަވާބު ދިނީ ވެސް މަދު އިދާރާއަކުންނެވެ.\nވަން އެންޑް އަ ހާފްޑިގްރީ މޯޑިވްސްއަށް ދޫކުރި 19 މިލިއަން ޑޮލަރުގެ ހަތް އަހަރު ދުވަހުގެ އިންޓްރެސްޓްގެ ގޮތުގައި ނުވަ މިލިއަނަށް ޑޮލަރަށްވުރެ ބޮޑު އަދަދެއްގެ ފައިސާ ވަނީ އަރާފައެވެ.\nދައުލަތަށްވެސް ބޮޑު ގެއްލުމެއް\nގދ. ލޮނުދުއަހުއްޓާ އިން ހެޑްލީސް ރެންޓް ސަރުކާރަށް ނުލިބުމުގެ ސަބަބުން ދައުލަތަށްވެސް ބޮޑު ގެއްލުމެއް ވަނީ ވެފައެވެ. އެގޮތުން ހޭދަވާ ކޮންމެ އަހަރަކަށް ގާތްގަނޑަކަށް އެއް މިިލިން ޑޮލަރު ސަރުކާރަށް ދަނީ ގެއްލެމުންނެވެ. މި މައްސަލަ ފުރަތަމަ ސިވިލް ކޯޓަށް ހުށަހެޅުނު ތާރީހުން ފެށިގެން މިހާ ހިސާބަށް ދައުލަތަށް ހަތް މިލިއަން ޑޮލަރު އެ ކުންފުނިން ދައްކަން ޖެހެއެވެ. އެހެންކަމުން މިއީ ސަރުކާރަށް މާލީ ގޮތުން ލިބުނު ވަރަށް ބޮޑު ގެއްލުމެވެ.\nމީގެ އިތުރުން، ހެޑް ލީސް ރެންޓުގެ ގޮތުގައި ދައްކަންޖެހޭ ފައިސާ ސަރުކާރަށް ނުދެއްކުމުން ޖޫރިމަނާގެ ގޮތުގައި އަދި ޓެކްސް ނުދެއްކުމުގެ ސަބަބުން ސަރުކާރަށް ދުވާލަކަށް އެވަރެޖްކޮށް ދައްކަންޖެހޭ 0.5 ޕަސަންޓުގެ ފައިސާ ވެސް ސަރުކާރަށް ވަނީ ގެއްލިފައެވެ. މިފަދަ ރަށެއް ވިއްކާއިރު އެންމެ ފުރަތަމަ ދައްކާ ހަލާސް ކުރަންޖެހޭ ފައިސާ އަކީ ސަރުކާރަށް ދައްކަންޖެހޭ ފައިސާ ކަމުގައިވެފައި، އެ ފައިސާ ދައްކާ ހަލާސް ކުރުމަށް ފަހުގައި ނޫނީ އެގްޒިމް ބޭންކަށް އޭގެ މަންފާ ނުލިބޭނޭތީ އާއި، ބޭންކަށް ފައިދާ ކުރާނީ ހެޑްލީސް ރެންޓް އަށް ނިސްބަތުންޖެހޭ ޖޫރިމަނާގެ އަދަދު ދެއްކުމަށް ފަހުގައި ކަމަށް ވާއިރު، މިއީ އެގްޒިމް ބޭންކަށް ވެސް ލިބޭނެ ބޮޑު ގެއްލުމެވެ.\n3 ޑިސެމްބަރު 2018: ފިނޭސް މިނިސަޓަރީން ބޭއްވި ނޫސްވެރިންގެ ބައްދަލުވުމުގެ ތެރެއިން -\nމީގެ އިތުުރުން އެގްޒިމް ބޭންކަށް ލޯނަށް ފައިސާ އަނބުރާ ލިބެން އޮތީ ލޮނުދުއަހުއްޓާ ވިއްކާލައިގެންނެވެ. ނަމަވެސް އެރަށުގައި ހަދާފައިހުރި އިމާރާތްތައް ދަނީ ވީރާނާވެ ހަލާކުވަމުންނެވެ. މައްސަލަ ނުނިމިދާ ކޮންމެ އަހަރަކީ އެރަށުގެ ހެޑްލީސް މުއްދަތު ކަމަށްވާ 25 (ފަންސަވީސް) އަހަރުން އުނިވަމުންދާނެ އަހަރެއް ކަމުން ނިމިދިޔަ އަށް އަހަރު ތެރޭގައި އެރަށުގެ ވެލިއު ވަރަށް ބޮޑުތަން ދަށްވާނެކަމަށް ބެލެވެއެވެ. ނަތީޖާއެއްގެ ގޮތުން އެގްޒިމް ބޭންކަށް ލިބެންޖެހޭ ފައިސާ މޯގޭޖް ވިއްކާލައިގެންވެސް ލިބޭގޮތް ނުވާނެއެވެ.\nއެގްޒިމް ބޭންކުން ލޯނު ދިނީ ބައެއް ފަރާތްތަކުގެ ޕާސަނަލް ގެރެންޓީވެސް ދީގެންނެވެ. މައްސަލަ ނުނިމި ލަސްވާ ކޮންމެ ދުވަހަކީ ނުވަތަ މި މައްސަލަ ހައްލުނުވެ ލަސްވާ ކޮންމެ ދުވަހަކީ، އެގްޒިމް ބޭންކަށް ލިބެންޖެހޭ ފައިސާގެ މިންވަރު އިތުރުވެގެން ދާނެ ދުވަހެކެވެ. މިގޮތުން ދައްކަންޖެހޭ ފައިސާ އިތުރުވުމަކީ ޕާސަނަލް ގެރެންޓީ ދީފައިވާ ފަރާތްތަކުން އަދާކުރަންޖެހޭ މިންވަރު ބޮޑުވެ އެފަރާތްތަކަށްވެސް ގެއްލުން ލިބެމުންދާނެ ކަމެކެވެ.\nސުޕްރީމް ކޯޓްގައި ގޮތެއް ނުނިމި ތިން އަހަރު\nމި މައްސަލައިގައި އެއްވެސް މަރުހަލާއެއްގައި، ދައުވާލިބޭ ފަރާތް ނުވަތަ އިސްތިއުނާފް ރައްދުވާ ފަރާތުން މައްސަލައިގައި ހިމެނޭ ރިސޯޓް ހޯދައިގެން ތަރައްގީ ކުރުމަށް ހުށަހަޅާފަ އެއް ނުވެއެވެ. އެފަރާތުން ހަމަ އެކަނި އެދެނީ ބަދަލު ހޯދުމަށެވެ. އިސްތިއުނާފް ރައްދުވާ ފަރާތުން އެ ރަށް އެފަރާތުގެ ބެލުމުގެ ދަށަށް ގެނެސް، އެ ރަށް ތަރައްގީ ކުރުމުގެ އެއްވެސް ޝައުގުވެރި ކަމެއްނެތްކަން ވަނީ ހާމަކޮށްފަ އެވެ.\nއެހެންކަމުން ޝަރުއީ ނިޒާމުގެ އެންމެ މަތީ މަރުހަލާ އިން މި މައްސަލާގައި އަވަސް ނިންމުންތަކެއް ނިންމައިދިނުމަށް އެގްޒިމް ބޭންކުން ވަނީ އެދިފައެވެ. މީގެ އިތުުރުން މިއީ ރާއްޖޭގެ ވިޔަފާރިތަކަށް ބޭރުގެ ބޭންކުތަކުން ލޯނު ހޯދުމަށް އޮތް ވަރަށް ބޮޑު ހުރަހަކަށްވާނެ އެވެ. މީގެ އިތުުރުން މިފަދަ މައްސަލައެއްގައި ޝަރުއީ މަރުހަލާއިން އިންސާފް ނުލިބި މިހާ ދިގު މުއްދަތެއް ހޭދަވެގެން ދިއުމަކީ ބޭރުގެ އިންވެސްޓަރުންނަށް ދެވޭ ނުރަނގަޅު މެސެޖެކެވެ.\nސިންގަޕޫރުގައި މިފަދަ މައްސަލައެއް ނިންމަން ހޭދަވަނީ ގާތްގަނޑަކަށް ތިން މަސްދުވަހެވެ. އަދި ވަން އެންޑް އަ ހާފްޑިގްރީ މޯލްޑިވްސްއަށް ދޫކުރި ލޯނާއެކުއެކީހެން އިނގިރޭސިވިލާތުގައި އެކްސްޕޯޓް އިމްޕޯޓް ބޭންކް އޮފް މެލޭޝިޔާއިން ދިން ލޯނެއްގެ ރަހުނު ވިއްކަން ހޭދަވީ އެންމެ 45 ދުވަސްކަމަށް އެ ބޭންކުން ފާހަގަ ކުރެއެވެ.